
Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο 1 

Τοπικά Κέντρα Αγροτικής Ανάπτυξης 

Ι.α) Στην έδρα κάθε νομού της χώρας συνιστάται Το¬ 
πικό Κέντρο Αγροτικής Ανάπτυξης, επιπέδου Τμήματος. 
Με προεδρικό διάταγμα, που εκδίδεται με πρόταση των 
Υπουργών Εσωτερικών, Δημόσιας Διοίκησης και Απο¬ 
κέντρωσης, Οικονομίας και Οικονομικών και Αγροτικής 
Ανάπτυξης και Τροφίμων, μπορεί να συνιστώνται στον 
ίδιο νομό και άλλα Τοπικά Κέντρα Αγροτικής Ανάπτυξης. 
Με το ίδιο διάταγμα καθορίζεται η έδρα των συνιστώ- 
μενων άλλων Τοπικών Κέντρων, η τοπική αρμοδιότητά 
τους, η οργάνωση και λειτουργία τους, καθώς και κάθε 
άλλο σχετικό θέμα. 

β) Τα Τοπικά Κέντρα Αγροτικής Ανάπτυξης υπάγονται 
στη Διεύθυνση Γεωργικών Εφαρμογών του Υπουργείου 
Αγροτικής Ανάπτυξης και Τροφίμων, που προβλέπεται 
στα άρθρα 1 και 6 του π.δ. 398/1990 (ΦΕΚ 159 Α'), η 
οποία διασφαλίζει ιδίως την εφαρμογή της πολιτικής 
του Υπουργείου αυτού από τα Τοπικά Κέντρα Αγροτι¬ 
κής Ανάπτυξης, παρέχει κατευθύνσεις και οδηγίες ιδίως 
μετά την εφαρμογή της νέας Κ.Α.Π., πάνω σε θέματα 
υλοποίησης αναπτυξιακών προγραμμάτων του Γ Κοινο¬ 
τικού Πλαισίου Στήριξης (Κ.Π.Σ.) και εν συνεχεία της Δ' 
Προγραμματικής Περιόδου αρμοδιότητας του Υπουργεί¬ 
ου Αγροτικής Ανάπτυξης και Τροφίμων και υποδεικνύει 
την εφαρμογή μέτρων που κρίνονται αναγκαία για τη 
βελτίωση και την ποιοτική αναβάθμιση των παρεχόμε¬ 
νων υπηρεσιών προς τους αγρότες. 

γ) Στις Διευθύνσεις Γεωργικής Ανάπτυξης των Πε¬ 
ριφερειών συνιστάται Τμήμα Εποπτείας των Τοπικών 
Κέντρων Αγροτικής Ανάπτυξης, στην αρμοδιότητα του 
οποίου ανήκει ο συντονισμός, η εποπτεία, ο έλεγχος και 
η αξιολόγηση του έργου των Κέντρων αυτών, καθώς 
και η μέριμνα για τη στέγασή τους και τη συντήρηση 
των κτιριακών εγκαταστάσεών τους. 


Αρ. Φύλλου 255 

17 Οκτωβρίου 2005 

Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Αγροτικής Ανά¬ 
πτυξης και Τροφίμων μπορεί να εξειδικεύονται οι πιο 
πάνω αρμοδιότητες. 

Του Τμήματος Εποπτείας των Τοπικών Κέντρων Αγρο¬ 
τικής Ανάπτυξης προίσταται υπάλληλος του κλάδου ΠΕ 
Γεωτεχνικών με ειδικότητα Γεωπόνου. Για τον έλεγχο και 
την αξιολόγηση του έργου των Τοπικών Κέντρων Αγρο¬ 
τικής Ανάπτυξης, υποβάλλεται στον Υπουργό Αγροτικής 
Ανάπτυξης και Τροφίμων κάθε έξι (6) μήνες έκθεση του 
Γ ενικού Γ ραμματέα της οικείας Περιφέρειας. 

δ) Γ ια τις ανάγκες των Τμημάτων της περίπτωσης γ'της 
παραγράφου αυτής επιτρέπεται η μετάταξη και η από¬ 
σπαση υπαλλήλων νομικών προσώπων εποπτείας του 
Υπουργείου Αγροτικής Ανάπτυξης και Τροφίμων, εφαρ- 
μοζομένων ανάλογα των διατάξεων των παραγράφων 1 
και 2 του άρθρου 3 του ν. 2503/1997 (ΦΕΚ 107 Α'). 

2. Σκοπός των Τοπικών Κέντρων Αγροτικής Ανάπτυξης 
είναι η επιστημονική, επαγγελματική και τεχνολογική 
στήριξη των αγροτών, η πληροφόρησή τους ιδίως σε 
θέματα που αφορούν το είδος, την ποιότητα και την 
ποικιλία των αγροτικών προϊόντων που θα παράγουν, 
την τεχνολογία της παραγωγής και τη χρησιμοποίη¬ 
σή της στην καθημερινή πρακτική, την κατάσταση της 
αγοράς και τις προοπτικές της, καθώς και η σύνδεση 
της αγροτικής έρευνας με την εφαρμογή των αποτε¬ 
λεσμάτων της στην πράξη. 

3. Τα Τοπικά Κέντρα Αγροτικής Ανάπτυξης είναι αρ¬ 
μόδια για: 

α) Την τεχνολογική και τεχνική βοήθεια των αγροτών 
αναφορικά με τις νέες τεχνικές καλλιέργειας, νέες καλ¬ 
λιέργειες ή εκτροφές και νέες μεθόδους διαχείρισης 
των αγροτικών εκμεταλλεύσεων. 

β) Την υποστήριξη των αγροτών στη διάθεση της πα¬ 
ραγωγής με τη συνεχή πληροφόρηση για τη διεθνή και 
εγχώρια ζήτηση, καθώς και για τη δημιουργία ομαδικών ή 
μεμονωμένων αγορών και συστημάτων διαχείρισής τους. 

γ) Τη συνεχή ενημέρωση των αγροτών για την εφαρ¬ 
μοζόμενη αγροτική πολιτική, το νομικό πλαίσιο και τα 
αναπτυξιακά προγράμματα, καθώς και τη δυναμική 
εξέλιξης του αγροτικού τομέα σε εγχώριο και διεθνές 
επίπεδο. 

δ) Την καθοδήγηση των αγροτών σε θέματα ποιότη¬ 
τας, μεθόδων καλλιέργειας, κόστους παραγωγής και 
ανταγωνιστικότητας. 

ε) Την υποστήριξη των αγροτών για την εισαγωγή 
στις νέες τεχνολογίες και στις εφαρμογές τους για τις 
αγροτικές εκμεταλλεύσεις, ιδίως σε θέματα βελτίωσης 
φυτών και ζώων. 

στ) Την πληροφόρηση και υποστήριξη των αγροτών σε 
θέματα ποιότητας εδάφους των αγροτικών γαιών, καθώς 
και την παροχή συμβουλών οικονομικοτεχνικού χαρακτή¬ 
ρα σε θέματα αγοράς και μίσθωσης αγροτικών γαιών. 

ζ) Την υποστήριξη των αγροτών σε θέματα διατήρη¬ 
σης και βελτίωσης των φυσικών πόρων και ιδιαίτερα 
των υδατικών πόρων, καθώς και της περιβαλλοντικής 
διαχείρισης. 

Με κοινή απόφαση των Υπουργών Εσωτερικών, Δημόσι¬ 
ας Διοίκησης και Αποκέντρωσης και Αγροτικής Ανάπτυ¬ 
ξης και Τροφίμων μπορεί να εξειδικεύονται οι αρμοδιό¬ 
τητες των Τοπικών Κέντρων Αγροτικής Ανάπτυξης. 

4. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Αγροτικής Ανάπτυξης και Τροφί¬ 
μων, μπορεί τα Τοπικά Κέντρα Αγροτικής Ανάπτυξης, 
με τις αρμοδιότητές τους, να υπάγονται στην οικεία 
Περιφέρεια. 

5. Σε κάθε Τοπικό Κέντρο Αγροτικής Ανάπτυξης προ- 
ίσταται υπάλληλος του κλάδου ΠΕΙ Γεωπονικού ή ΠΕ3 
Κτηνιατρικού. 

6. Στο Υπουργείο Αγροτικής Ανάπτυξης και Τροφίμων 
συνιστώνται εξακόσιες πενήντα (650) θέσεις μόνιμου 
προσωπικού για τις ανάγκες των Τοπικών Κέντρων 
Αγροτικής Ανάπτυξης. Επίσης συνιστώνται εξήντα πέ¬ 
ντε (65) θέσεις μόνιμου προσωπικού που πληρώνονται 
με μετάταξη γεωτεχνικών υπαλλήλων των Περιφερειών 
ή των Νομαρχιακών Αυτοδιοικήσεων. Η μετάταξη ενερ- 
γείται με μεταφορά της θέσης που ο μετατασσόμενος 
υπάλληλος κατέχει. 

Η κατανομή των εν λόγω θέσεων κατά κατηγορία 
και κλάδο, καθώς και η κατανομή τους στα Τοπικά Κέ¬ 
ντρα Αγροτικής Ανάπτυξης, ενεργούνται με προεδρικό 
διάταγμα, που εκδίδεται με πρόταση των Υπουργών 
Εσωτερικών, Δημόσιας Διοίκησης και Αποκέντρωσης 
και Αγροτικής Ανάπτυξης και Τροφίμων. 

Η μετάταξη των υπαλλήλων της παραγράφου αυτής 
διενεργείται με αίτηση του υπαλλήλου και συνεκτίμη- 
ση των υπηρεσιακών αναγκών με κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Αγροτικής Ανάπτυξης και Τροφίμων, που 
εκδίδεται ύστερα από γνώμη των οικείων Υπηρεσιακών 
Συμβουλίων. 

7. Τα θέματα της εν γένει υπηρεσιακής κατάστα¬ 
σης του προσωπικού των Τοπικών Κέντρων Αγροτικής 
Ανάπτυξης, όπως αυτά προβλέπονται στον Υπαλληλι¬ 
κό Κώδικα, ανήκουν στην αρμοδιότητα του Υπουργού 
Αγροτικής Ανάπτυξης και Τροφίμων. 

8. Κατά την πρώτη εφαρμογή του νόμου αυτού και 
μέχρι την πλήρωση των θέσεων που αναφέρονται στην 
παράγραφο 6: 

α) Επιτρέπεται η απόσπαση στα Τοπικά Κέντρα Αγρο¬ 
τικής Ανάπτυξης υπαλλήλων του Υπουργείου Αγροτικής 
Ανάπτυξης και Τροφίμων, των Περιφερειών και των Νο¬ 
μαρχιακών Αυτοδιοικήσεων (Ν.Α.) για την κάλυψη κενών 
οργανικών θέσεων. Η χρονική διάρκεια της απόσπασης 
ορίζεται μέχρι δύο (2) έτη και μπορεί να παραταθεί για 
ίσο χρονικό διάστημα. Με την απόφαση της απόσπα¬ 
σης καθορίζεται η υπηρεσία που επιβαρύνεται με τη 


μισθοδοσία του αποσπασμένου υπαλλήλου. Ο χρόνος 
της απόσπασης θεωρείται για κάθε γενικά συνέπεια ως 
χρόνος πραγματικής υπηρεσίας στη θέση από την οποία 
ο υπάλληλος αποσπάται. Η απόσπαση ενεργείται με 
κοινή απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Αγροτικής Ανάπτυ¬ 
ξης και Τροφίμων, που εκδίδεται ύστερα από γνώμη 
των οικείων Υπηρεσιακών Συμβουλίων. Προκειμένου για 
απόσπαση υπαλλήλων Ν.Α., πρέπει η γνώμη του υπηρε¬ 
σιακού συμβουλίου της οικείας Ν.Α. να είναι σύμφωνη. 

β) Οι κατά τα ανωτέρω αποσπώμενοι υπάλληλοι μπο¬ 
ρεί να τοποθετούνται με τριετή θητεία ως Προϊστάμενοι 
των Τοπικών Κέντρων στα οποία ενεργείται η απόσπασή 
τους. Μετά την πρώτη θητεία η επιλογή των Προϊστα¬ 
μένων ενεργείται σύμφωνα με τις ισχύουσες διατάξεις 
και στις σχετικές κρίσεις μπορεί να περιλαμβάνονται 
και οι αποσπώμενοι υπάλληλοι. 

9. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Αγροτικής Ανά¬ 
πτυξης και Τροφίμων καθορίζεται η έναρξη λειτουργίας 
των Τοπικών Κέντρων Αγροτικής Ανάπτυξης. 

Αρθρο 2 

Ρύθμιση θεμάτων νέων αγροτών 

1. Μετά την παράγραφο 2 του άρθρου 1 του ν. 2520/ 
1997 (ΦΕΚ173 Α') προστίθεται νέα παράγραφος 2α, που 
έχει ως εξής: 

«2.α. Για την απόκτηση της ιδιότητας του αγρότη και 
του νέου αγρότη απαιτείται και η εγγραφή των ενδιαφε¬ 
ρομένων στο Μητρώο Αγροτών και Αγροτικών Εκμεταλ¬ 
λεύσεων, σύμφωνα με το πρώτο εδάφιο της παραγράφου 
4 του άρθρου 1 του ν. 2332/1995 (ΦΕΚ 181 Α').» 

2. Η παράγραφος 3 του άρθρου 6 του ν.2520/1997, 
όπως τροποποιήθηκε με την παράγραφο 10 του άρθρου 
13 του ν. 2601/1998 (ΦΕΚ 81 Α') και με την παράγραφο 
2 του άρθρου 2 του ν. 2732/1999 (ΦΕΚ 154 Α'), αντικα¬ 
θίσταται ως εξής: 

«3. Τα βραχυπρόθεσμα δάνεια που χορηγούνται, για 
λειτουργικά έξοδα, στους νέους αγρότες των ορεινών 
και μειονεκτικών περιοχών, καθώς και τα μεσομακρο- 
πρόθεσμα δάνεια που χορηγούνται στους νέους αγρότες 
των ίδιων περιοχών για την προμήθεια του απαραίτητου 
πάγιου εξοπλισμού των αγροτικών τους εκμεταλλεύ¬ 
σεων είναι άτοκα. Κατά εβδομήντα τοις εκατό (70%) 
επιδοτούνται τα επιτόκια των δανείων που χορηγούνται 
στους νέους αγρότες των λοιπών περιοχών. 

Τα μακροπρόθεσμα δάνεια που χορηγούνται στους 
νέους αγρότες ορεινών και μειονεκτικών περιοχών για 
την αγορά γης και των αγροτικών εγκαταστάσεων που 
βρίσκονται σε αυτή και εξυπηρετούν αποκλειστικά την 
αγροτική εκμετάλλευση, είναι άτοκα. Κατά εβδομήντα 
τοις εκατό (70%) επιδοτούνται τα επιτόκια των δανεί¬ 
ων που χορηγούνται στους νέους αγρότες των λοιπών 
περιοχών. Το παραπάνω ποσοστό νοείται σε σχέση με 
τα επιτόκια των αντίστοιχων δανείων που χορηγούνται 
από την Αγροτική Τράπεζα της Ελλάδος (Α.Τ.Ε.) για τους 
ίδιους σκοπούς.» 

3. Η παράγραφος 7 του άρθρου 6 του ν. 2520/1997, 
όπως τροποποιήθηκε με την παράγραφο 12 του άρθρου 
13 του ν. 2601/1998, αντικαθίσταται ως εξής: 

«7. Για την εφαρμογή του άρθρου αυτού, ως ορεινές 
και μειονεκτικές περιοχές νοούνται οι περιοχές όπως 
αυτές προσδιορίζονται στο Παράρτημα της Οδηγίας 

85/148/ΕΟΚ της 29ης Ιανουάριου 1985 για την τροπο¬ 
ποίηση της Οδηγίας 81/645/ΕΟΚ «περί του κοινοτικού 
καταλόγου των μειονεκτικών γεωργικών περιοχών κατά 
την έννοια της Οδηγίας 75/268/ΕΟΚ».» 

4. Οι αμοιβές των μηχανικών για τη μελέτη και επίβλε¬ 
ψη, όπως αυτές καθορίζονται από το π.δ. 515/1989 (ΦΕΚ 
219 Α'), μειώνονται κατά εβδομήντα τοις εκατό (70%) για 
τις αγροτικές κατασκευές των εδαφίων α', β' και δ'της 
περίπτωσης II της παραγράφου 1 του άρθρου 26 του 
ν. 2520/1997, όπως συμπληρώθηκε με την παράγραφο 13 
του άρθρου 70 του ν. 2538/1997 (ΦΕΚ 242 Α'). 

Οι διατάξεις της παραγράφου αυτής εφαρμόζονται 
για τις παραπάνω αγροτικές κατασκευές που κατα¬ 
σκευάζονται αποκλειστικά από νέους αγρότες εντός 
των αγροτικών περιοχών, καθώς και σε οικισμούς των 
περιοχών αυτών με πληθυσμό κάτω των πέντε χιλιάδων 
(5.000) κατοίκων. Εξαιρούνται οι αγροτικές περιοχές 
και οι οικισμοί των περιοχών αυτών που έχουν χαρα- 
κτηρισθεί ως τουριστικές ή αξιόλογες ή δυναμικές ή 
περιαστικές, σύμφωνα με τις διατάξεις του από 24.4.1985 
προεδρικού διατάγματος (ΦΕΚ 181 Δ'). Του περιορισμού 
του προηγούμενου εδαφίου εξαιρούνται οι αλιείς. 

5. Η κρίση για τη συνδρομή ή μη των προϋποθέσεων 
του ν. 2520/1997 για το χαρακτηρισμό των ενδιαφερομέ¬ 
νων ως αγροτών ή νέων αγροτών κατά το άρθρο 1 του 
ως άνω νόμου ανήκει αποκλειστικά στην αρμοδιότητα 
της Διεύθυνσης Αγροτικής Ανάπτυξης της οικείας Νο¬ 
μαρχιακής Αυτοδιοίκησης, η βεβαίωση της οποίας είναι 
δεσμευτική ενώπιον κάθε αρχής. 

Άρθρο 3 

Ρύθμιση θεμάτων αναδασμού 

1. α) Σε καθεμία από τις Περιφέρειες της χώρας συνι- 
στάται Τμήμα Αναδασμού - Εποικισμού, που υπάγεται 
στη Γενική Διεύθυνση της οικείας Περιφέρειας και είναι 
αρμόδιο για: 

αα) Το συντονισμό των εργασιών αναδασμού - εποι¬ 
κισμού στα πλαίσια της οικείας Περιφέρειας. 

ββ) Τη συμμετοχή στις επιτροπές που προβλέπονται 
από τη νομοθεσία του αναδασμού και του εποικισμού. 

γγ) Τη συμμετοχή στις επιτροπές ανάθεσης μελετών 
αναδασμού - εποικισμού και εν γένει μελετών στον ιδι¬ 
ωτικό τομέα. 

δδ) Την επίβλεψη των εργασιών αναδασμού που έχουν 
ανατεθεί στον ιδιωτικό τομέα. 

εε) Τη συμμετοχή σε τοπογραφικά συνεργεία για την 
εκτέλεση εργασιών αναδασμού - εποικισμού. 

στστ) Την επίβλεψη, έλεγχο και παραλαβή των το- 
πογραφικών εργασιών που ανατίθενται στον ιδιωτικό 
τομέα. 

β) Για τις ανάγκες του Τμήματος Αναδασμού-Εποι- 
κισμού συνιστώνται σε κάθε Περιφέρεια οι ακόλουθες 
θέσεις μόνιμου προσωπικού: 

ΠΕ Γεωτεχνικών ειδικότητας Γεωπόνων θέσεις 2 

ΠΕ Μηχανικών ειδικότητας Αγρονόμων 

Τοπογράφων Μηχανικών θέσεις 2 

ΠΕ Διοικητικού-Οικονομικού θέση 1 

Σύνολο θέσεις 5. 

γ) Του Τμήματος Αναδασμού-Εποικισμού προΐσταται 
υπάλληλος του κλάδου ΠΕ Γεωτεχνικών ειδικότητας 
Γεωπόνου ή υπάλληλος του κλάδου ΠΕ Μηχανικών ει¬ 
δικότητας Αγρονόμου Τοπογράφου Μηχανικού. 


2. α) Στο τέλος της παραγράφου 3 του άρθρου 21 του 
ν. 674/1977 προστίθεται εδάφιο που έχει ως εξής: 

«Για βάρη που γράφτηκαν κατά τη διάρκεια διενέρ¬ 
γειας του αναδασμού εφαρμόζεται η ίδια ως άνω δι¬ 
αδικασία, με την υποχρέωση των ενδιαφερομένων να 
γνωστοποιήσουν την εγγραφή των βαρών εντός έξι (6) 
μηνών από την ημερομηνία εγγραφής στα βιβλία με¬ 
ταγραφών.» 

β) Γ ια αναδασμούς, των οποίων η απόφαση διενέρ¬ 
γειας έχει δημοσιευθεί πριν από την έναρξη ισχύος του 
νόμου αυτού, η ανωτέρω υποχρέωση των ενδιαφερο¬ 
μένων μπορεί να διενεργείται εντός έξι (6) μηνών από 
τη δημοσίευση του ως άνω νόμου. 

3. Η παράγραφος 1 του άρθρου 32 του ν. 674/1977 
αντικαθίσταται ως εξής: 

«1. Τον προϋπολογισμό του Προγράμματος Δημοσί¬ 
ων Επενδύσεων: Η αντιμισθία του προσωπικού που θα 
προσληφθεί με σχέση εργασίας ιδιωτικού δικαίου, τα 
οδοιπορικά έξοδα και οι ημερήσιες αυτού αποζημιώσεις 
για τις εκτός έδρας μετακινήσεις του, η εκτέλεση των 
εγγειοβελτιωτικών έργων που αποφασίζονται από την 
Επιτροπή Αναδασμού σύμφωνα με την παράγραφο 1 του 
άρθρου 20, η αμοιβή των ιδιωτών - μελών των Επιτροπών 
Αναδασμού και Εμπειρογνωμόνων, οι λοιπές δαπάνες 
υπαίθρου των Τοπογραφικών Συνεργείων (ημερομίσθια 
εργατών, ενοίκια γραφείων, φωτισμός, θέρμανση, κα¬ 
θαριότητα, μεταφορικά κ.λπ.), οι δαπάνες ενημέρωσης 
των κτηματιών επί της ιδέας του αναδασμού (επισκέψεις 
αγροτών στις αναδιανεμηθείσες περιοχές, παραγωγή 
εντύπων, φωτεινών εικόνων, κινηματογραφικών ταινιών, 
εκθέσεις κλπ.), η προμήθεια των αναγκαίων οργάνων και 
υλικών, η συντήρηση και λειτουργία αυτών, η μίσθωση 
μηχανημάτων, προγραμμάτων και λοιπών υπηρεσιών αυ¬ 
τών για τη μηχανογραφική σύνταξη των κτηματολογικών 
στοιχείων, ως και η αντιμετώπιση δαπανών για τυχόν 
ανειλημμένες υποχρεώσεις προμήθειας και συντήρησης 
τέτοιων οργάνων και υλικών, καθώς και η κάλυψη εν γένει 
δαπανών που προκύπτουν από την ανάθεση εργασιών 
αναδασμού και μελετών περιβαλλοντικών όρων σε ιδιω¬ 
τικά τεχνικά και άλλα μελετητικά γραφεία.» 

4. Η Επιτροπή Αναδασμού, που προβλέπεται στο άρ¬ 
θρο 7 του ν. 674/1977, συγκροτείται ως εξής: 

α)Ένας Γεωπόνος της κατά τόπο αρμόδιας Διεύθυν¬ 
σης Αγροτικής Ανάπτυξης, με τον αναπληρωτή του. 

β)'Ενας Διοικητικός ή Λογιστικός υπάλληλος της κατά 
τόπο αρμόδιας Διεύθυνσης Αγροτικής Ανάπτυξης ή της 
Υπηρεσίας στην οποία οργανικά ανήκει το αντικείμενο 
του αναδασμού, με τον αναπληρωτή του. 

γ)'Ενας Αγρονόμος Τοπογράφος Μηχανικός ή Τεχνο¬ 
λόγος Τοπογράφος ή Τεχνολόγος Δομικών Έργων ή 
υπάλληλος των κλάδων ΤΕ7 και ΔΕ6 της κατά τόπο 
αρμόδιας Υπηρεσίας Τοπογραφικής, με τον αναπλη¬ 
ρωτή του. 

δ)'Ενας Γεωπόνος της κατά τόπο αρμόδιας Υπηρεσίας 
Εγγείων Βελτιώσεων, με τον αναπληρωτή του. 

ε) Δύο (2) εκπρόσωποι των κτηματιών της αναδιανε- 
μητέας περιοχής, με τους αναπληρωτές τους. 

Αν σε ένα νομό δεν λειτουργεί οποιαδήποτε από τις 
ανωτέρω Υπηρεσίες ή το προσωπικό που υπηρετεί δεν 
επαρκεί για τη στελέχωση της Επιτροπής, ως μέλος 
αυτής ορίζεται υπάλληλος των παραπάνω ειδικοτή¬ 
των με τον αναπληρωτή του, από άλλη Υπηρεσία της 
Νομαρχιακής Αυτοδιοίκησης ή από Υπηρεσίες όμορων 

νομών ή από τα Τμήματα Αναδασμού - Εποικισμού των 
Περιφερειών που συνιστώνται με την παράγραφο 1 του 
άρθρου αυτού ή από άλλες υπηρεσίες της οικείας Πε¬ 
ριφέρειας. 

Ο πρόεδρος της Επιτροπής ορίζεται από τον οικείο Νο¬ 
μάρχη με την απόφαση ορισμού μελών της Επιτροπής. 

5. Η Επιτροπή Εμπειρογνωμόνων, που προβλέπεται από 
το άρθρο 8 του ν. 674/1977, συγκροτείται ως εξής: 

α)Ένας Γεωπόνος της κατά τόπο αρμόδιας Διεύθυν¬ 
σης Αγροτικής Ανάπτυξης, με τον αναπληρωτή του. 

β)Ένας Αγρονόμος Τοπογράφος Μηχανικός ή Τεχνο¬ 
λόγος Τοπογράφος ή Τεχνολόγος Δομικών Έργων ή 
υπάλληλος των κλάδων ΤΕ7 και ΔΕ6 της κατά τόπο 
αρμόδιας Υπηρεσίας Τοπογραφικής, με τον αναπλη¬ 
ρωτή του. 

Αν σε ένα νομό δεν λειτουργεί Υπηρεσία Τοπογρα- 
φικής ή το προσωπικό που υπηρετεί δεν επαρκεί για 
τη στελέχωση της Επιτροπής, ως μέλος αυτής ορίζεται 
υπάλληλος των παραπάνω ειδικοτήτων με τον ανα¬ 
πληρωτή του, από άλλη Υπηρεσία της Νομαρχιακής 
Αυτοδιοίκησης ή από Υπηρεσίες όμορων νομών. 

γ) Τρεις (3) εκπρόσωποι των κτηματιών της αναδια- 
νεμητέας περιοχής. 

Ο πρόεδρος της Επιτροπής ορίζεται από τον οικείο Νο¬ 
μάρχη με την απόφαση ορισμού μελών της Επιτροπής. 

6. Η Επιτροπή Διόρθωσης Κτηματολογικών Στοιχείων, 
που προβλέπεται στο άρθρο 22 του ν. 674/1977, συγκρο¬ 
τείται ως εξής: 

α)Ένας Γεωπόνος της κατά τόπο αρμόδιας Διεύθυν¬ 
σης Αγροτικής Ανάπτυξης με τον αναπληρωτή του. 

β)Ένας Διοικητικός ή Λογιστικός υπάλληλος της κατά 
τόπο αρμόδιας Διεύθυνσης Αγροτικής Ανάπτυξης ή της 
Υπηρεσίας στην οποία οργανικά ανήκει το αντικείμενο 
του αναδασμού, με τον αναπληρωτή του. 

γ)Ένας Αγρονόμος Τοπογράφος Μηχανικός ή Τεχνο¬ 
λόγος Τοπογράφος ή Τεχνολόγος Δομικών Έργων ή 
υπάλληλος των κλάδων ΤΕ7 και ΔΕ6 της κατά τόπο 
αρμόδιας Υπηρεσίας Τοπογραφικής, με τον αναπλη¬ 
ρωτή του. 

Αν σε ένα νομό δεν λειτουργεί Υπηρεσία Τοπογρα- 
φικής ή το προσωπικό που υπηρετεί δεν επαρκεί για 
τη στελέχωση της Επιτροπής, ως μέλος αυτής ορίζεται 
υπάλληλος των παραπάνω ειδικοτήτων με τον ανα¬ 
πληρωτή του, από άλλη Υπηρεσία της Νομαρχιακής 
Αυτοδιοίκησης ή από Υπηρεσίες όμορων νομών. 

Ο πρόεδρος της Επιτροπής ορίζεται από τον οικείο Νο¬ 
μάρχη με την απόφαση ορισμού μελών της Επιτροπής. 

7. Ο Γενικός Γραμματέας της οικείας Περιφέρειας 
εντέλλεται την εκτέλεση των προβλεπόμενων εργα¬ 
σιών αναδασμού - εποικισμού ύστερα από αίτημα των 
Νομαρχών της χωρικής αρμοδιότητας της Περιφέρειας 
ή όταν βραδύνει η εκτέλεση των εν λόγω εργασιών 
ή όταν αυτό επιβάλλεται για λόγους προαγωγής της 
εθνικής οικονομίας και δημόσιου συμφέροντος. 

8. Οι δαπάνες μετακίνησης των υπαλλήλων για την 
εκτέλεση των εργασιών αναδασμού - εποικισμού καλύ¬ 
πτονται από τους προϋπολογισμούς των Νομαρχιακών 
Αυτοδιοικήσεων στην έδρα των οποίων μεταβαίνουν. 
Αν δεν υπάρχουν ή δεν επαρκούν οι πιστώσεις των 
παραπάνω προϋπολογισμών, οι σχετικές δαπάνες καλύ¬ 
πτονται από τις πιστώσεις της οικείας Περιφέρειας. 

9. α) Οι διατάξεις των παραγράφων 2, 4 και 5 του 
άρθρου 15 του ν.δ. 3958/1959 εφαρμόζονται και σε με¬ 


ταβιβάσεις γεωργικών κλήρων ή οικοπέδων που έγιναν 
μέχρι τη δημοσίευση του νόμου αυτού. Κατά τα λοιπά 
εφαρμόζονται οι διατάξεις των παραγράφων 2, 3 και 5 
του άρθρου 2 του ν. 666/1977. Η προθεσμία που αναφέ- 
ρεται στην παράγραφο 2 παρατείνεται από τότε που 
έληξε και για ένα (1) ακόμη έτος από τη δημοσίευση 
του νόμου αυτού. Συμβολαιογραφικές πράξεις που έγι¬ 
ναν κατά παράβαση των διατάξεων των παραγράφων 
1 του άρθρου 1 του α.ν. 431/1968 και του άρθρου 1 του 
ν. 666/1977, είναι έγκυρες και ισχυρές, εφόσον δεν ακυ¬ 
ρώθηκαν με αμετάκλητη δικαστική απόφαση. 

β) Η προθεσμία που προβλέπεται από την παράγρα¬ 
φο 1 του άρθρου 12 του ν. 634/1977 (ΦΕΚ 186 Α'), για 
την υποβολή δήλωσης στον προϊστάμενο της αρμόδιας 
Δ.Ο.Υ., στις περιπτώσεις επικύρωσης ανωμάλων δικαι- 
οπραξιών σύμφωνα με το άρθρο 15 του ν.δ. 3958/1959, 
παρατείνεται από τότε που έληξε και για ένα (1) ακόμη 
έτος από τη δημοσίευση του νόμου αυτού. 

γ) Με κοινή απόφαση του Υπουργού Αγροτικής Ανά¬ 
πτυξης και Τροφίμων ή του Υπουργού Οικονομίας και 
Οικονομικών αντίστοιχα, οι προθεσμίες των περιπτώσε¬ 
ων α' και β' μπορεί να παρατείνονται για ένα (1) ακόμη 
έτος από τη λήξη τους. 

Αρθρο 4 

Κτίρια και κτιριακές εγκαταστάσεις 
κτηνοπτηνοτροφικών μονάδων 

Με απόφαση του Γενικού Γραμματέα της οικείας Περι¬ 
φέρειας μπορεί να εξαιρούνται από την κατεδάφιση, χω¬ 
ρίς την επιβολή προστίμου, αυθαίρετα κτίσματα ή κτιρι- 
ακές εγκαταστάσεις κτηνοπτηνοτροφικών μονάδων, που 
έχουν ανεγερθεί μέχρι την 20.3.2003, εφόσον εκδοθεί για 
τις μονάδες αυτές απόφαση έγκρισης περιβαλλοντικών 
όρων, σύμφωνα με την υπ’ αριθμ. 11014/703/φ.104/14.3.2003 
(ΦΕΚ 332 Β') κοινή απόφαση των Υπουργών Οικονομίας 
και Οικονομικών, Εσωτερικών, Δημόσιας Διοίκησης και 
Αποκέντρωσης και Περιβάλλοντος, Χωροταξίας και Δη- 
μόσιων'Εργων ή απόφαση του οικείου Νομάρχη, σύμφωνα 
με την περίπτωση α' της παραγράφου 1 του άρθρου 10 
της υπ’ αριθμ. Υιβ/2000/29.3.1995 (ΦΕΚ 343 Β') απόφασης 
των Υπουργών Υγείας, Πρόνοιας και Κοινωνικών Ασφα¬ 
λίσεων και Περιβάλλοντος, Χωροταξίας και Δημόσιων 
Έργων. Η απόφαση έγκρισης των περιβαλλοντικών όρων, 
καθώς και η απόφαση του οικείου Νομάρχη, εκδίδονται 
ύστερα από βεβαίωση της Διεύθυνσης Αγροτικής Ανά¬ 
πτυξης της οικείας Νομαρχιακής Αυτοδιοίκησης για το 
έτος ανέγερσης των μονάδων και βεβαίωση της οικείας 
Πολεοδομικής Υπηρεσίας για τις επιτρεπόμενες χρήσεις 
γης. Με κοινή απόφαση των Υπουργών Περιβάλλοντος, 
Χωροταξίας και ΔημόσιωνΈργων και Αγροτικής Ανάπτυ¬ 
ξης και Τροφίμων καθορίζονται τα απαιτούμενα δικαι- 
ολογητικά, η διαδικασία, καθώς και κάθε άλλο σχετικό 
θέμα. Στις περιπτώσεις αυτές έχουν επίσης εφαρμογή 
οι διατάξεις της παραγράφου 3 του άρθρου 9 του ν. 
1512/1985, όπως ισχύει, για τη σύνδεση με κάθε είδους 
δίκτυα κοινής ωφέλειας. 

Άρθρο 5 

Σύσταση Αυτοτελούς Υπηρεσίας Ελέγχου 
Εισαγόμενων Αγροτικών Προϊόντων 

1. Στην Κεντρική Υπηρεσία του Υπουργείου Αγροτικής 
Ανάπτυξης και Τροφίμων συνιστάται Αυτοτελής Υπη¬ 
ρεσία Ελέγχου Εισαγόμενων Αγροτικών Προϊόντων, η 

οποία στη συνέχεια αναφέρεται ως «Υπηρεσία». Η Υπη¬ 
ρεσία αυτή υπάγεται απευθείας στον Υπουργό Αγροτι¬ 
κής Ανάπτυξης και Τροφίμων και είναι αρμόδια για: 

α) Τη συγκέντρωση στοιχείων και καταγγελιών σε κα¬ 
θημερινή βάση για τις εισαγωγές αγροτικών προϊόντων 
από όλα τα σημεία εισόδου - εκτελωνισμού της Χώρας. 
Η καταγραφή των ανωτέρω στοιχείων γίνεται από τις 
αρμόδιες υπηρεσίες, όπως Διευθύνσεις Γεωργικής Ανά¬ 
πτυξης των Νομαρχιακών Αυτοδιοικήσεων, Συνοριακοί 
Σταθμοί Κτηνιατρικού Ελέγχου (ΣΥΚΕ), Κέντρα Ελέγ¬ 
χου και Πιστοποίησης Πολλαπλασιαστικού Υλικού και 
Ελέγχου Λιπασμάτων (Κ.Ε.Π.Π.Υ.Ε.Λ.) και Περιφερειακά 
Κέντρα Προστασίας Φυτών και Ποιοτικού Ελέγχου. 

β) Τον πρόσθετο έλεγχο και την παρακολούθηση των 
εισαγόμενων αγροτικών πρώτων υλών και προϊόντων, 
χωρίς να θίγονται άλλοι έλεγχοι που προβλέπονται από 
τις κείμενες διατάξεις. 

γ) Τον έλεγχο της τήρησης των όρων και προϋποθέ¬ 
σεων των σχετικών εθνικών και κοινοτικών διατάξεων 
που απορρέουν από την κοινή οργάνωση των αγορών, 
καθώς και αυτών που διέπουν τις ενισχύσεις ή επιχο¬ 
ρηγήσεις για εισαγόμενα αγροτικά προϊόντα. 

δ) Τη διαβίβαση όλων των συλλεγόμενων στοιχείων, για 
ενημέρωση και έλεγχο, στις κατά τόπους αρμόδιες υπηρε¬ 
σίες, όπως Νομαρχιακές Αυτοδιοικήσεις, Ενιαίος Φορέας 
Ελέγχου Τροφίμων (Ε.Φ.Ε.Τ.), Υπηρεσία Ειδικών Ελέγχων. 

ε) Την καταγραφή και αξιοποίηση, από τις αρμόδιες 
υπηρεσίες που αναφέρονται στην περίπτωση α', των 
καταγγελιών για την επιβολή κυρώσεων που αφορούν 
εισαγωγές αγροτικών προϊόντων και παράνομες ελλη- 
νοποιήσεις ξένων αγροτικών προϊόντων. 

στ) Την περαιτέρω στατιστική επεξεργασία των συλ- 
λεγόμενων και επεξεργαζόμενων από τις υπηρεσίες της 
περίπτωσης α' στοιχείων. 

2. Η «Υπηρεσία» στελεχώνεται με μετακίνηση υπαλλή¬ 
λων των κατηγοριών ΠΕ, ΤΕ και ΔΕ όλων των κλάδων 
του Υπουργείου Αγροτικής Ανάπτυξης και Τροφίμων, 
κατά προτίμηση από εκείνους που έχουν γνώσεις πλη¬ 
ροφορικής. 

3. Της «Υπηρεσίας» πρόΐσταται υπάλληλος της κατη¬ 
γορίας ΠΕ στον οποίο καταβάλλεται το επίδομα θέσης 
ευθύνης προϊσταμένου Τμήματος Διοίκησης. 

4. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης και Αγροτικής Ανάπτυξης και Τροφίμων, 
καθορίζεται η διάρθρωση της «Υπηρεσίας» σε υποκεί¬ 
μενες οργανικές μονάδες, η αποστολή και οι αρμοδιό- 
τητές τους, καθώς και κάθε άλλο σχετικό θέμα για την 
οργάνωση και λειτουργία τους. 

5. Στην «Υπηρεσία» τηρούνται: α) Βιβλίο Καταγραφής 
Καταγγελιών και β) Ημερολόγιο Ελέγχων. 

Στο Βιβλίο Καταγραφής Καταγγελιών καταχωρούνται 
τα στοιχεία και οι καταγγελίες για τις εισαγωγές αγρο¬ 
τικών προϊόντων από όλα τα σημεία εισόδου - εκτελω- 
νισμού της Χώρας, καθώς και οι αρμόδιες υπηρεσίες 
για τον έλεγχο, καταγραφή, αξιοποίηση και περαιτέρω 
στατιστική επεξεργασία των αναφερόμενων στοιχείων, 
όπως ορίζεται στις περιπτώσεις α', δ', ε' και στ' της 
παραγράφου 1. 

Στο Ημερολόγιο Ελέγχων καταχωρούνται το ονομα¬ 
τεπώνυμο και η ιδιότητα αυτών που διενεργούν τους 
ελέγχους, σύμφωνα με τις περιπτώσεις β' και γ' της 
παραγράφου 1, το αντικείμενο των ελέγχων, η ημε¬ 


ρομηνία διεξαγωγής και η διάρκειά τους, οι σχετικές 
διαπιστώσεις κατά τρόπο περιληπτικό, καθώς και κάθε 
άλλο θέμα σχετικό με τους ελέγχους που αναφέρονται 
στο άρθρο αυτό. 

6. Με κοινή απόφαση του Υπουργού Αγροτικής Ανά¬ 
πτυξης και Τροφίμων και του κατά περίπτωση συναρ- 
μόδιου Υπουργού, μπορεί να συγκροτούνται υπό την 
«Υπηρεσία» και Μικτά Κλιμάκια Ελέγχου Εισαγόμενων 
Αγροτικών Προϊόντων από υπαλλήλους άλλων Υπουρ¬ 
γείων, Δημόσιων Υπηρεσιών και Οργανισμών. 

Με την ίδια απόφαση ρυθμίζεται η διαδικασία και ο 
χρόνος διεξαγωγής του ελέγχου, τα τεχνικά ζητήματα 
αυτού και ο τρόπος εξαγωγής των αποτελεσμάτων του 
ελέγχου. 

Επικεφαλής των Μικτών Κλιμακίων Ελέγχου ορίζεται 
πάντοτε υπάλληλος του Υπουργείου Αγροτικής Ανάπτυ¬ 
ξης και Τροφίμων. Ο ορισμός ενεργείται με την εκάστο- 
τε εκδιδόμενη εντολή ελέγχου. Τα χρησιμοποιούμενα 
οχήματα κατά τους διενεργούμενους ελέγχους μπορεί 
να οδηγούνται από οποιοδήποτε από τα μέλη του Μι¬ 
κτού Κλιμακίου Ελέγχου. 

7. Έργο των Μικτών Κλιμακίων Ελέγχου της προη¬ 
γούμενης παραγράφου είναι η διενέργεια των ελέγχων 
σε εισαγόμενα αγροτικά προϊόντα, όπως ορίζεται στις 
περιπτώσεις β' και γ' της παραγράφου 1 του άρθρου 
αυτού, σε όλες τις φάσεις εισαγωγής και πρώτης με¬ 
ταποίησης. 

8. Σε όποιον δεν επιδεικνύει, κατά τον έλεγχο, τα 
έγγραφα ή στοιχεία που ζητούνται ως αναγκαία για 
το σκοπό του ελέγχου ή αρνείται ή παρακωλύει ή κω¬ 
λυσιεργεί τη διενέργεια του ελέγχου ή αρνείται την 
παροχή πληροφοριών ή παρέχει ψευδείς πληροφορί¬ 
ες, επιβάλλεται από τον Προϊστάμενο της «Υπηρεσίας» 
πρόστιμο από πεντακόσια (500) μέχρι δέκα χιλιάδες 
(10.000) ευρώ. 

Για την επιμέτρηση του προστίμου λαμβάνεται υπόψη 
η σοβαρότητα της παράβασης και η διάρκειά της, καθώς 
και η περίπτωση υποτροπής. 

Με απόφαση του Υπουργού Αγροτικής Ανάπτυξης και 
Τροφίμων μπορεί να αναπροσαρμόζεται το ύψος του 
προστίμου της παραγράφου αυτής. 

9. Οι Λιμενικές Αρχές, καθώς και κάθε άλλη αρμό¬ 
δια, κατά περίπτωση, δημόσια αρχή παρέχουν, άμεσα, 
κάθε αναγκαία υποστήριξη για την πραγματοποίηση 
των ελέγχων, όταν τους ζητηθεί εγγράφως από την 
«Υπηρεσία». Η Ελληνική Αστυνομία παρέχει συνδρομή 
σύμφωνα με τα οριζόμενα στις διατάξεις των άρθρων 
159 έως 161 του π.δ. 141/1991 (ΦΕΚ 58 Α'). 

Άρθρο 6 

Αγροτικές Συνεταιριστικές Οργανώσεις 

1. Μετά την παράγραφο 5 του άρθρου 14 του ν. 2810/ 
2000 (ΦΕΚ 61 Α') προστίθεται παράγραφος 5Α, που 
έχει ως εξής: 

«5Α. Οι διατάξεις του ν. 3213/2003 (ΦΕΚ 309 Α') έχουν 
εφαρμογή και για τον Πρόεδρο, τα μέλη του Δ.Σ. και τον 
Γενικό Διευθυντή της ΠΑ.Σ.Ε.ΓΕ.Σ., καθώς και για τους 
Προέδρους και τους Γ ενικούς Διευθυντές και όπου δεν 
υπάρχουν τους Διευθυντές των Αγροτικών Συνεταιριστι¬ 
κών Οργανώσεων κάθε βαθμού που έχουν ετήσιο κύκλο 
εργασιών άνω των δύο εκατομμυρίων ευρώ.» 

2. Μετά την παράγραφο 10 του άρθρου 21 του ν. 2810/ 
2000 προστίθεται παράγραφος 10Α, που έχει ως εξής: 

«10Α. Οι συγχωνευόμενες δευτεροβάθμιες Αγροτικές 
Συνεταιριστικές Οργανώσεις για αναπτυξιακούς λόγους 
ενισχύονται εφάπαξ με ποσό μέχρι τριακόσιες χιλιάδες 
(300.000) ευρώ από τον τακτικό προϋπολογισμό του 
Υπουργείου Αγροτικής Ανάπτυξης και Τροφίμων, για 
αποζημιώσεις αποχωρούντος πλεονάζοντος προσωπικού 
των οργανώσεων αυτών, κάλυψη ληξιπρόθεσμων ασφα¬ 
λιστικών εισφορών και για δαπάνες πραγματοποίησης 
μελετών εξυγίανσης της νέας οργάνωσης. Ο έλεγχος 
γίνεται απολογιστικά. Με κοινή απόφαση των Υπουργών 
Απασχόλησης και Κοινωνικής Προστασίας και Αγροτικής 
Ανάπτυξης και Τροφίμων, που δημοσιεύεται στην Εφη¬ 
μερίδα της Κυβερνήσεως, καθορίζονται τα απαιτούμενα 
δικαιολογητικά, καθώς και ο τρόπος και οι λεπτομέρειες 
για την εφαρμογή της παραγράφου αυτής.» 

3. Μετά την παράγραφο 15 του άρθρου 35 του ν. 2810/ 
2000 προστίθενται παράγραφοι 16 και 17, που έχουν 
ως εξής: 

«16. Η υπεραξία που προκύπτει από την πώληση ακινήτων 
των Αγροτικών Συνεταιριστικών Οργανώσεων (Α.Σ.Ο.) και 
των Συνεταιριστικών Εταιρειών (Σ.Ε.) απαλλάσσεται του 
φόρου εισοδήματος, όταν το προϊόν της πώλησης διατί¬ 
θεται για τη ρύθμιση του υπολοίπου των χρεών τους προς 
την Αγροτική Τράπεζα της Ελλάδος Α.Ε. και την εξόφληση 
των καθυστερούμενων ασφαλιστικών εισφορών προς το 
Ταμείο Σύνταξης και Επικουρικής Ασφάλισης Προσωπικού 
Γεωργικών Συνεταιριστικών Οργανώσεων (Τ.Σ.Ε.Α.Π.Γ.Σ.Ο.) 
και το Ι.Κ.Α. - Ε.Τ.Α.Μ. οι οποίες ρυθμίζονται με βάση τις 
διατάξεις που κάθε φορά ισχύουν. Η απαλλαγή της πιο 
πάνω υπεραξίας χορηγείται με την προϋπόθεση εμφάνι¬ 
σής της σε λογαριασμό αφορολόγητου αποθεματικού. Τ ο 
μέρος της υπεραξίας το οποίο διατίθεται για την εξόφλη¬ 
ση των χρεών ή των ασφαλιστικών εισφορών, αντίστοιχα, 
σύμφωνα με τα όσα ορίζονται πιο πάνω, μπορεί να κε- 
φαλαιοποιηθεί, χωρίς την καταβολή φόρου εισοδήματος. 
Αντίθετα, σε περίπτωση διανομής του, θα έχουν εφαρμογή 
οι διατάξεις της παραγράφου 4 του άρθρου 106 του ν. 
2238/1994. Ομοίως, οι διατάξεις της παραγράφου 4 του άρ¬ 
θρου 106 του ν. 2238/1994 εφαρμόζονται και σε περίπτωση 
διανομής ή κεφαλαιοποίησης του μέρους της υπεραξίας, 
το οποίο δεν διατίθεται για την εξόφληση των χρεών ή 
των ασφαλιστικών εισφορών, αντίστοιχα, σύμφωνα με τα 
όσα ορίζονται πιο πάνω. 

17. Για αναπτυξιακούς λόγους η υπεραξία που προκύ¬ 
πτει από την πώληση ακινήτων των Αγροτικών Συνε¬ 
ταιριστικών Οργανώσεων (Α.Σ.Ο.) και των Συνεταιριστι¬ 
κών Εταιρειών (Σ.Ε.), απαλλάσσεται επίσης του φόρου 
εισοδήματος, αν χρησιμοποιηθεί ως ίδια συμμετοχή σε 
επενδυτικά προγράμματα με βάση το επιχειρησιακό 
τους σχέδιο. Η απαλλαγή παρέχεται με την προϋπόθεση 
εμφάνισης της υπεραξίας σε αφορολόγητο αποθεμα- 
τικό. Το μέρος της υπεραξίας, το οποίο διατίθεται ως 
ίδια συμμετοχή σε επενδυτικά προγράμματα, σύμφωνα 
με τα όσα ορίζονται πιο πάνω, μπορεί να κεφαλαιοποι- 
ηθεί, χωρίς την καταβολή φόρου εισοδήματος. Αντίθε¬ 
τα, σε περίπτωση διανομής του, θα έχουν εφαρμογή 
οι διατάξεις της παραγράφου 4 του άρθρου 106 του 
ν. 2238/1994. Ομοίως, οι διατάξεις της παραγράφου 4 
του άρθρου 106 του ν. 2238/1994 εφαρμόζονται και σε 
περίπτωση διανομής ή κεφαλαιοποίησης του μέρους 
της υπεραξίας, το οποίο δεν διατίθεται ως ίδια συμμε¬ 
τοχή σε επενδυτικά προγράμματα, σύμφωνα με τα όσα 
ορίζονται πιο πάνω.» 


4. Η παράγραφος 16 του άρθρου 35 του ν. 2810/2000 
αναριθμείται σε παράγραφο 18. 

5. Η περίπτωση β' της παραγράφου 11 του άρθρου 33 
του ν. 2169/1993 (ΦΕΚ 149 Α'), όπως αντικαταστάθηκε 
με το άρθρο 23 του ν. 2538/1997 (ΦΕΚ 242 Α'), αντικα¬ 
θίσταται ως εξής: 

«β) Στην έννοια των επενδυτικών σχεδίων του άρθρου 
3 του ν. 3299/2004 (ΦΕΚ 261 Α'), όπως ισχύει, περιλαμ¬ 
βάνονται οι δαπάνες για εξειδικευμένες υπηρεσίες για 
την αναδιοργάνωση των Α.Σ.Ο. και Σ.Ε. που προκύπτουν 
από συγχώνευση, όπως: 

αα) μελέτες στρατηγικού προσανατολισμού και ανα¬ 
διοργάνωσης, 

ββ) μελέτες και εξοπλισμός για μηχανοργάνωση και 
δαπάνες υποδομής, 

γγ) μελέτες για τον αποτελεσματικό εμπορικό επα- 
ναπροσανατολισμό της νέας Οργάνωσης, 

δδ) εισαγωγή ηλεκτρονικών διαδικασιών στις συναλ¬ 
λαγές τους με επιχειρήσεις του δημόσιου και ιδιωτικού 
τομέα, 

εε) ενδυνάμωση των δομών στήριξής τους σε όλους 
του τομείς της οικονομικής τους δραστηριότητας (πρω¬ 
τογενή, δευτερογενή, τριτογενή) με εξοπλισμό, δικτύω¬ 
ση, τεχνογνωσία, ώστε να μπορούν να παρέχουν ολο¬ 
κληρωμένη πληροφόρηση και συμβουλευτική στήριξη 
στα μέλη τους σε θέματα Τεχνολογίας Πληροφορικής 
και Επικοινωνίας (ΤΠΕ) και των νέων επιχειρηματικών 
πρακτικών που στηρίζονται σε αυτές, 

στστ) δράσεις που αφορούν την ενίσχυσή τους για την 
προώθηση της χρήσης ΤΠΕ στις επιχειρηματικές τους 
δραστηριότητες, με την ολοκλήρωση της διαχείρισης 
της πληροφορίας στις εσωτερικές τους διαδικασίες, την 
προώθηση της χρήσης νέων τεχνολογιών και εργαλείων, 
την ένταξή τους στη νέα οικονομία του «ηλεκτρονικού 
επιχειρείν», την ανάπτυξη νέων ψηφιακών προϊόντων 
και υπηρεσιών, 

ζζ) δράσεις ενίσχυσής τους με σκοπό την υιοθέτηση 
νέων επιχειρηματικών πρακτικών που θα βελτιώσουν 
την εξωστρέφειά τους και θα τις μετατρέψουν σε ηλε¬ 
κτρονικές επιχειρήσεις, τη βελτίωση της διαχείρισης 
της πληροφορίας στο εσωτερικό τους, όπως επιχειρη¬ 
σιακός ανασχεδιασμός, εγκατάσταση ολοκληρωμένων 
συστημάτων διαχείρισης επιχειρησιακών πόρων, βελτί¬ 
ωση της ενδοεπικοινωνίας στην επιχείρηση, συστήματα 
υποστήριξης, 

ηη) δράσεις για την αντιμετώπιση ειδικών θεμάτων, 
όπως εξοικονόμηση ενέργειας, ασφάλεια, υγιεινή δια¬ 
χείριση κρίσεων, προστασία περιβάλλοντος κλπ., καθώς 
και για την εισαγωγή του θεσμού της τηλε-εργασίας.» 

6. α) Η περίπτωση δ' της παραγράφου 11 του άρθρου 
33 του ν. 2169/1993, όπως αντικαταστάθηκε με το άρθρο 
23 του ν. 2538/1997, αντικαθίσταται ως εξής: 

«δ) Επενδύσεις Α.Σ.Ο. και Σ.Ε. που προκύπτουν από 
συγχώνευση, εφόσον πραγματοποιούνται εντός τριετίας 
από τη δημοσίευση του νόμου αυτού, απολαμβάνουν 
των κινήτρων που παρέχονται με βάση τις ισχύουσες 
διατάξεις του ν. 3299/2004, για την περιοχή Δ3, ενώ η 
υποχρεωτική ίδια συμμετοχή τους πρέπει να είναι του¬ 
λάχιστον δεκαπέντε τοις εκατό (15%) επί του ύψους της 
επένδυσης. Στην ίδια συμμετοχή συμπεριλαμβάνονται 
και τα αποθεματικά.» 

β) Όπου στις διατάξεις της περίπτωσης δ' της παρα¬ 
γράφου 11 του άρθρου 33 του ν. 2169/1993, όπως αντί- 

καθίστανται με την προηγούμενη περίπτωση, αναφέρο- 
νται οι λέξεις «δημοσίευση του νόμου αυτού» νοείται η 
δημοσίευση του παρόντος νόμου στην Εφημερίδα της 
Κυβερνήσεως. 

Αρθρο 7 

Διευρυμένη Ομάδα Εργασίας ανά προϊόν 

Με απόφαση του Υπουργού Αγροτικής Ανάπτυξης και 
Τροφίμων συνιστάται στο Υπουργείο Αγροτικής Ανάπτυ¬ 
ξης και Τροφίμων, για κάθε προϊόν ή ομάδα ομοειδών 
προϊόντων, όταν παρίσταται ανάγκη λήψης αποφάσεων 
που αφορούν την εφαρμογή των κοινοτικών κανονισμών, 
καθώς και τον προγραμματισμό της παραγωγής και 
της διάθεσης του συγκεκριμένου αγροτικού προϊόντος 
ιδίως σε περίπτωση κατάθεσης διαφορετικών σχετικών 
απόψεων μεταξύ φορέων διαφόρων περιοχών, Συμβου¬ 
λευτικό Όργανο, με σκοπό τη σύνθεση των διιστάμενων 
απόψεων, με την ονομασία Διευρυμένη Ομάδα Εργασί¬ 
ας ανά προϊόν. Στο όργανο αυτό συμμετέχει πάντοτε 
από ένας εκπρόσωπος της ΠΑΣΕΓΕΣ, της ΣΥΔΑΣΕ, της 
ΓΕΣΑΣΕ και της Τριτοβάθμιας Κλαδικής Συνεταιριστι¬ 
κής Οργάνωσης που αντιπροσωπεύει το συγκεκριμένο 
προϊόν, καθώς και εκπρόσωποι όλων των Δευτεροβάθ¬ 
μιων Αγροτικών Συνεταιριστικών Οργανώσεων, περιο¬ 
χών όπου η παραγωγή του συγκεκριμένου προϊόντος ή 
ομάδας προϊόντων υπερβαίνει το τρία τοις εκατό (3%) 
του συνολικά παραγόμενου προϊόντος αυτού στη Χώρα. 
Στο όργανο αυτό μπορεί να μετέχουν κατά περίπτωση 
και άλλοι φορείς.Έργο του οργάνου είναι η καταγραφή 
και η παρουσίαση των προβλημάτων της καλλιέργειας 
και του προϊόντος, καθώς και η κατά τακτά χρονικά 
διαστήματα κατάθεση προτάσεων για την άσκηση της 
πολιτικής και της διαχείρισης για το προϊόν. 

Με απόφαση του Υπουργού Αγροτικής Ανάπτυξης και 
Τροφίμων ρυθμίζονται θέματα συγκρότησης, ορισμού 
μελών, σύγκλησης, λειτουργίας και γραμματειακής εξυ¬ 
πηρέτησης του οργάνου αυτού, καθώς και κάθε άλλο 
σχετικό θέμα. 

Αρθρο 8 

Σύστημα παροχής συμβουλών σε αγροτικές 
εκμεταλλεύσεις με βάση τον Κανονισμό 
(ΕΚ) 1782/2003 

1. Δημιουργείται στο Υπουργείο Αγροτικής Ανάπτυ¬ 
ξης και Τροφίμων σύστημα παροχής συμβουλών σε 
αγροτικές εκμεταλλεύσεις, με σκοπό την υποβοήθηση 
των αγροτών τουλάχιστον στις κανονιστικές απαιτή¬ 
σεις διαχείρισης και τις ορθές γεωργικές και περιβαλ¬ 
λοντικές συνθήκες που αναφέρονται στην πολλαπλή 
συμμόρφωση. 

2. Η προσχώρηση των αγροτών στο πιο πάνω σύστη¬ 
μα είναι εθελοντική. Προτεραιότητα υπαγωγής έχουν 
εκείνοι που λαμβάνουν κάθε χρόνο από την Ευρωπαϊκή 
Ένωση άμεσες ενισχύσεις μεγαλύτερες από δεκαπέντε 
χιλιάδες (15.000) ευρώ. 

3. Το σύστημα παροχής συμβουλών σε αγροτικές εκ¬ 
μεταλλεύσεις χρηματοδοτείται, σύμφωνα με τις κοινο¬ 
τικές διατάξεις, από πόρους που εξοικονομούνται από 
τις μειώσεις των ενισχύσεων που είναι μεγαλύτερες 
από πέντε χιλιάδες (5.000) ευρώ. Οι πόροι αυτοί διατί¬ 
θενται για μέτρα αγροτικής ανάπτυξης της «διαφορο¬ 
ποίησης», μεταξύ των οποίων και το σύστημα παροχής 
συμβουλών. 


4. Δεν επιτρέπεται η κοινοποίηση προσωπικών ή ατο¬ 
μικών πληροφοριών και στοιχείων, που αποκτώνται στο 
πλαίσιο της δραστηριότητας παροχής συμβουλών, σε 
πρόσωπα ξένα προς τον αγρότη που διαχειρίζεται τη 
συγκεκριμένη εκμετάλλευση. Κατ’ εξαίρεση των γενικών 
διατάξεων, εάν διαπιστωθεί παρατυπία ή παραβίαση 
κατά την άσκηση των δραστηριοτήτων της, η κοινοποί¬ 
ηση επιτρέπεται, εφόσον η παρατυπία ή η παραβίαση, 
με βάση το κοινοτικό ή εθνικό δίκαιο, καλύπτεται από 
την υποχρέωση πληροφόρησης των δημόσιων αρχών, 
ιδίως σε περίπτωση εγκληματικών πράξεων. 

5. Με απόφαση του Υπουργού Αγροτικής Ανάπτυξης 
και Τροφίμων καθορίζονται οι όροι και οι προϋποθέσεις 
για την πιστοποίηση των δημόσιων και ιδιωτικών φορέ¬ 
ων που θα ενταχθούν στο σύστημα παροχής γεωργικών 
συμβουλών. 

Με όμοια απόφαση ορίζεται ο φορέας στον οποίο 
ανατίθεται το έργο της πιστοποίησης των δημόσιων 
ή ιδιωτικών φορέων που θα ενταχθούν στο σύστημα 
παροχής γεωργικών συμβουλών. 

Άρθρο 9 

Διαπιστευμένοι Αγροτικοί Σύμβουλοι 

1. Οι Διαπιστευμένοι Αγροτικοί Σύμβουλοι είναι ιδιώ¬ 
τες γεωτεχνικοί και άλλοι επιστήμονες, με ειδικότητες 
ανάλογες με τις ανάγκες κάθε περιοχής στην οποία 
δραστηριοποιούνται και διαθέτουν τον αναγκαίο για 
την εκτέλεση του έργου τους εργαστηριακό εξοπλισμό 
και μέσα πληροφορικής. 

2. Έργο των Διαπιστευμένων Αγροτικών Συμβούλων 
είναι η υποβοήθηση των υπηρεσιών του Υπουργείου 
Αγροτικής Ανάπτυξης και Τροφίμων στην εφαρμογή 
των προγραμμάτων αναδιάρθρωσης των καλλιεργειών 
και ανάπτυξης της αγροτικής οικονομίας της περιοχής 
και η παροχή υπηρεσιών πληροφόρησης, κατάρτισης 
και τεχνικής υποστήριξης των αγροτών. 

3. Με απόφαση του Υπουργού Αγροτικής Ανάπτυξης 
και Τροφίμων καθορίζονται οι όροι και οι προϋποθέσεις 
για τη διαπίστευση των Αγροτικών Συμβούλων του άρ¬ 
θρου αυτού, καθώς και το ύψος της αμοιβής τους. 

Με όμοια απόφαση ορίζεται ο φορέας στον οποίο 
ανατίθεται το έργο της διαπίστευσης των Αγροτικών 
Συμβούλων. 

Αρθρο 10 

Εγκεκριμένος κτηνίατρος 

1. Εγκεκριμένος κτηνίατρος είναι ο ιδιώτης κτηνία¬ 
τρος ο οποίος κατέχει άδεια άσκησης επαγγέλματος 
γεωτεχνικού ειδικότητας κτηνιάτρου και σύμφωνα με 
τις ισχύουσες διατάξεις προσφέρει συγκεκριμένο έργο 
σε τομείς κτηνιατρικής ευθύνης που συνδέονται άμε¬ 
σα ή έμμεσα με την εφαρμογή εθνικών και κοινοτικών 
προγραμμάτων πρόληψης, παρακολούθησης, επιτήρη¬ 
σης, ελέγχου και εκρίζωσης λοιμωδών και μεταδοτικών 
νοσημάτων των ζώων. Στα νοσήματα αυτά περιλαμβά¬ 
νονται οι ζωονόσοι, οι ζωονοσογόνοι παράγοντες και 
λοιπά νοσήματα που έχουν επιπτώσεις στην υγεία των 
ζώων και στη δημόσια υγεία για την προστασία του 
καταναλωτή. 

2. Με προεδρικό διάταγμα, που εκδίδεται με πρότα¬ 
ση του Υπουργού Αγροτικής Ανάπτυξης και Τροφίμων, 
καθορίζεται η λειτουργία του θεσμού του εγκεκριμένου 
κτηνιάτρου και ιδιαίτερα τα κριτήρια επιλογής των ιδι- 

ωτών κτηνιάτρων, η σύνταξη του μητρώου εγκεκριμέ¬ 
νων κτηνιάτρων, οι όροι και οι προϋποθέσεις παροχής 
υπηρεσιών με σύμβαση έργου σε δημόσιους φορείς ή 
ιδιώτες, οι υποχρεώσεις, οι αρμοδιότητες και η εκπαί¬ 
δευση των εγκεκριμένων κτηνιάτρων και η αξιολόγησή 
τους, η αμοιβή και η άδεια άσκησης της δραστηριότητας 
του εγκεκριμένου κτηνιάτρου. 

Αρθρο 11 

Αγροτικά Μηχανήματα - Μεταφορά 
αγροτικών προϊόντων 

1. Η παράγραφος 1 του άρθρου 2 του Κώδικα Οδικής 
Κυκλοφορίας, που κυρώθηκε με το άρθρο πρώτο του 
ν. 2696/1999 (ΦΕΚ 57 Α'), ως προς τον ορισμό του Αγρο¬ 
τικού Μηχανήματος, αντικαθίσταται ως εξής: 

«Μηχάνημα Αγροτικό: Το μηχανοκίνητο όχημα που 
προορίζεται κυρίως για την εκτέλεση γεωργικών εργα¬ 
σιών (π.χ. αγρού, δάσους, κτηνοτροφικών, κηπευτικών, 
ανθοκομικών εκμεταλλεύσεων), τη μεταφορά προϊό¬ 
ντων ή προσώπων της αγροτικής εκμετάλλευσης του 
ιδιοκτήτη του αγροτικού μηχανήματος ή τη μεταφορά 
εφοδίων ή εργαλείων είτε αυτοτελώς είτε με τη λει¬ 
τουργία φερόμενων ή ελκόμενων μηχανημάτων, εργα¬ 
λείων, ρυμουλκών. Ο όρος αυτός περιλαμβάνει: 

α) τους γεωργικούς ελκυστήρες κάθε μορφής και 

β) τις αυτοπροωθούμενες μηχανές εκτέλεσης γεωρ¬ 
γικών εργασιών. 

Στις άδειες κυκλοφορίας αναγράφονται υποχρεωτικά τα 
βάρη και οι διαστάσεις του αγροτικού μηχανήματος.» 

2. Η περίπτωση β'της παραγράφου 5 του άρθρου 21 
του ν. 3147/2003 αντικαθίσταται ως εξής: 

«β) Με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας και 
Οικονομικών και Αγροτικής Ανάπτυξης και Τροφίμων 
ορίζονται τα παράβολα για τις υπηρεσίες που προ¬ 
σφέρουν οι Υπηρεσίες Απογραφής Γεωργικών Μηχα¬ 
νημάτων των Νομαρχιακών Αυτοδιοικήσεων για την 
έκδοση της έκθεσης δοκιμής λειτουργικότητας, άδειας 
οδήγησης ή πτυχίου χειριστή αγροτικού μηχανήματος 
και άδειας κυκλοφορίας αγροτικού μηχανήματος, της 
άσκησης επαγγέλματος τεχνίτη και ίδρυσης συνεργείου 
αγροτικών μηχανημάτων, καθώς και για την ηλεκτρο- 
δότηση γεωργικών εγκαταστάσεων.» 

3. Η περίπτωση κ'της παραγράφου 3 του άρθρου 2 
του ν. 1959/1991, όπως προστέθηκε με την παράγραφο 
10 του άρθρου 5 του ν. 2801/2000 (ΦΕΚ 46 Α'), αντικα¬ 
θίσταται ως εξής: 

«κ) Επιτρέπεται η χορήγηση άδειας κυκλοφορίας φορ¬ 
τηγού αυτοκινήτου ιδιωτικής χρήσης, μικτού βάρους 
μέχρι δώδεκα χιλιάδων χιλιογράμμων στους έχοντες 
μελισσοκομικές επιχειρήσεις, χωρίς την προϋπόθεση 
πραγματοποίησης των ακαθάριστων εσόδων, που προ- 
βλέπονται από τις διατάξεις της παραγράφου 3 του άρ¬ 
θρου 2 του ν. 1959/1991, όπως αυτές ισχύουν σήμερα. 

Με κοινή απόφαση των Υπουργών Αγροτικής Ανά¬ 
πτυξης και Τροφίμων και Μεταφορών και Επικοινωνιών 
καθορίζονται οι όροι και οι προϋποθέσεις χορήγησης 
των αδειών αυτών.» 

Αρθρο 12 

Ρύθμιση θεμάτων Ελληνικού Οργανισμού 
Γεωργικών Ασφαλίσεων (ΕΛ.Γ.Α.) 

1. Το πρώτο εδάφιο της παραγράφου 10 του άρθρου 
5α του ν. 1790/1988, που προστέθηκε με την παράγρα¬ 


φο 10 του άρθρου 28 του ν. 3147/2003, αντικαθίσταται 
ως εξής: 

«10. Η είσπραξη της ειδικής ασφαλιστικής εισφοράς 
υπέρ ΕΛ.Γ.Α. μπορεί να καθορίζεται για μεν τη φυτι¬ 
κή παραγωγή με βάση την καλλιεργούμενη έκταση ή 
την παραγωγή, για δε τη ζωική παραγωγή με βάση το 
εκτρεφόμενο ζωικό κεφάλαιο.» 

2. Το ύψος της ειδικής ασφαλιστικής εισφοράς που 
αναφέρεται στο άρθρο 1 της αριθμ. 243951/11.1.2005 από¬ 
φασης των Υπουργών Οικονομίας και Οικονομικών και 
Αγροτικής Ανάπτυξης και Τροφίμων (ΦΕΚ 11 Β'), ισχύει 
από 1ης Ιανουάριου 2004. 

3. Κτηνοτρόφοι φυσικά πρόσωπα, ασφαλισμένοι ή 
ασφαλιζόμενοι στον ΕΛ.Γ.Α., που κατοικούν μόνιμα σε 
ορεινές και μειονεκτικές περιοχές της Χώρας, ασχολού¬ 
νται κυρίως με την κτηνοτροφία και διατηρούν για το 
σκοπό αυτόν πάσης φύσεως εγκαταστάσεις (ποιμνιο¬ 
στάσια κλπ.) στις περιοχές αυτές, για όσο χρόνο αυτοί 
πληρούν τις πιο πάνω προϋποθέσεις, απαλλάσσονται από 
την καταβολή της εκάστοτε προβλεπόμενης ασφαλιστι¬ 
κής εισφοράς τους υπέρ ΕΛ.Γ.Α., κατά ποσοστό είκοσι πέ¬ 
ντε τοις εκατό (25%). Δεν θεωρείται αλλαγή της μόνιμης 
κατοικίας η ειθισμένη απομάκρυνση αυτών από τις ως 
άνω περιοχές λόγω χειμερινής ή θερινής περιόδου. Με 
απόφαση του Υπουργού Αγροτικής Ανάπτυξης και Τρο¬ 
φίμων καθορίζονται οι περιοχές της παραγράφου αυτής, 
ο ειθισμένος χρόνος απομάκρυνσης λόγω χειμερινής ή 
θερινής περιόδου, τα δικαιολογητικά που απαιτούνται για 
απόδειξη της συνδρομής των πιο πάνω προϋποθέσεων 
απαλλαγής, οι φορείς που χορηγούν τα δικαιολογητικά 
αυτά, καθώς και κάθε άλλο σχετικό θέμα. 

4. Σε περίπτωση ύπαρξης υποχρέωσης καταβολής από 
τον ΕΛ.Γ.Α, αποζημίωσης στα πρόσωπα της παραγράφου 
3 για ζημιές στο ζωικό κεφάλαιο αυτών, που καλύπτονται 
ασφαλιστικά από τον ΕΛ.Γ.Α., σύμφωνα με την εκάστοτε 
ισχύουσα νομοθεσία και τον Κανονισμό Ασφάλισης Ζωικού 
Κεφαλαίου του ΕΛ.Γ.Α., η αποζημίωση αυτή καταβάλλεται 
από τον ΕΛ.Γ.Α. στα πιο πάνω πρόσωπα προσαυξημένη 
κατά ποσοστό είκοσι πέντε τοις εκατό (25%). 

Αρθρο 13 

Τροποποίηση διατάξεων περί Οργανισμού Γεωργικής 
Επαγγελματικής Εκπαίδευσης, Κατάρτισης 
και Απασχόλησης (Ο.Γ.Ε.Ε.Κ.Α.) «ΔΗΜΗΤΡΑ» 

1. Μειώνεται από πενήντα τοις εκατό (50%) σε είκοσι 
πέντε τοις εκατό (25%) το ποσοστό της ίδιας συμμετο¬ 
χής των αυτοαπασχολούμενων αγροτών σε προγράμ¬ 
ματα κατάρτισης. 

2. Το τελευταίο εδάφιο της παραγράφου 6 του άρθρου 
19 του ν. 2520/1997 (ΦΕΚ 173 Α'), όπως αναριθμήθηκε σε 
παράγραφο 5 και αντικαταστάθηκε με την παράγραφο 
15 του άρθρου 23 του ν. 2945/2001, αντικαθίσταται και 
συμπληρώνεται ως εξής: 

«Οι αποδοχές όσων υπαλλήλων αποσπώνται βαρύνουν 
την υπηρεσία από την οποία αποσπώνται και δεν μπορεί 
να είναι μικρότερες από τις αποδοχές και τα επιδόματα 
της θέσης από την οποία αποσπώνται.» 

3. Με απόφαση του Υπουργού Περιβάλλοντος, Χωροτα¬ 
ξίας και Δημόσιων'Εργων μπορεί να εξαιρούνται από την 
κατεδάφιση, χωρίς την επιβολή προστίμου, αυθαίρετα 
κτίσματα των εκπαιδευτικών μονάδων (Κέντρα «ΔΗΜΗ¬ 
ΤΡΑ»), Πρακτικά Γεωργικά Σχολεία, Τεχνικά Επαγγελμα¬ 
τικά Εκπαιδευτήρια (Τ.Ε.Ε.), κυριότητας του Υπουργείου 

Αγροτικής Ανάπτυξης και Τροφίμων, που κατά χρήση 
ανήκουν στον Ο.Γ.Ε.Ε.Κ.Α. «ΔΗΜΗΤΡΑ» και χρησιμοποι¬ 
ούνται από αυτόν ως Εκπαιδευτικά Κέντρα. 

Η παραπάνω απόφαση εκδίδεται ύστερα από βεβαί¬ 
ωση της Διεύθυνσης Αγροτικής Ανάπτυξης της οικεί¬ 
ας Νομαρχιακής Αυτοδιοίκησης, ως προς το έτος της 
ανέγερσης των αυθαίρετων εκπαιδευτικών μονάδων, 
εφόσον αυτές έχουν ανεγερθεί μέχρι την 11.1.1985, σύμ¬ 
φωνα με το ν. 1512/1985 (ΦΕΚ 4 Α') και δεν οφείλεται 
οποιοδήποτε ποσό για την ανωτέρω αιτία. 

4. Τα Τ.Ε.Ε. Αμαρουσίου, Κομοτηνής, Νεμέας και Κα¬ 
λαμπάκας, που αναφέρονται στις περιπτώσεις α', στ', η' 
και ι' της παραγράφου 1 του άρθρου 6 του ν. 3194/2003 
(ΦΕΚ 207 Α'), από την έναρξη του σχολικού έτους 2004- 
2005 υπάγονται στην αρμοδιότητα του Υπουργείου 
Αγροτικής Ανάπτυξης και Τροφίμων. 

Οι εκπαιδευτικοί που έχουν προσληφθεί στα πιο πάνω 
Τ.Ε.Ε. για το σχολικό έτος 2004-2005 από το Υπουργείο 
Εθνικής Παιδείας και Θρησκευμάτων ως αναπληρωτές ή 
ωρομίσθιοι, εξακολουθούν να προσφέρουν τις υπηρεσί¬ 
ες τους μέχρι το τέλος του διδακτικού έτους, αμείβονται 
από το Υπουργείο Εθνικής Παιδείας και Θρησκευμάτων 
για το ανωτέρω σχολικό έτος και η υπηρεσία που προ¬ 
σφέρουν αναγνωρίζεται ως προϋπηρεσία αναπληρωτή 
ή ωρομίσθιου που έχει προσφερθεί σε δημόσιο σχολείο 
αρμοδιότητας του Υπουργείου Εθνικής Παιδείας και 
Θρησκευμάτων. 

Άρθρο 14 

Ρύθμιση θεμάτων Εθνικού Ιδρύματος 
Αγροτικής Έρευνας (ΕΘ.Ι.ΑΓ.Ε.) 

1. Το πρώτο εδάφιο της παραγράφου 1 του άρθρου 
4 του ν. 1845/1989 (ΦΕΚ 102 Α'), όπως η παράγραφος 1 
αντικαταστάθηκε με την παράγραφο 3 του άρθρου 30 
του ν. 2538/1997 (ΦΕΚ 242 Α') και με την παράγραφο 
2 του άρθρου 26 του ν. 2945/2001, αντικαθίσταται ως 
εξής: 

«1. Το ΕΘ.Ι.ΑΓ.Ε. αποτελεί τον κύριο φορέα εφαρμογής 
της πολιτικής για την αγροτική έρευνα του Υπουργείου 
Αγροτικής Ανάπτυξης και Τροφίμων, είναι αρμόδιο για 
τη διεξαγωγή της με έμφαση την εφαρμοσμένη έρευνα, 
για την ανάπτυξη της τεχνολογίας και τεχνογνωσίας, 
καθώς και για την εισήγηση στον Υπουργό Αγροτικής 
Ανάπτυξης και Τροφίμων, δια των αρμοδίων υπηρεσιών 
του Υπουργείου, της αγροτικής έρευνας και τεχνολο¬ 
γίας, που είναι αναγκαία για την αγροτική ανάπτυξη 
της χώρας.» 

2. Το άρθρο 6 του ν. 1845/1989, όπως αντικαταστάθηκε 
με την παράγραφο 2α του άρθρου 31 του ν. 3147/2003 
(ΦΕΚ 135 Α'), αντικαθίσταται ως εξής: 

«Άρθρο 6 

Όργανα διοίκησης του ΕΘ.Ι.ΑΓ.Ε. 

Όργανα διοίκησης του ΕΘ.Ι.ΑΓ.Ε. είναι το Διοικητικό 
Συμβούλιο (Δ.Σ.) και ο Πρόεδρος του Δ.Σ..» 

3. Το άρθρο 7 του ν. 1845/1989, όπως η παράγραφος 1 
αντικαταστάθηκε με την παράγραφο 3 του άρθρου 26 
του ν. 2945/2001 (ΦΕΚ 223 Α'), αντικαθίσταται ως εξής: 

«Αρθρο 7 

Διοικητικό Συμβούλιο 

1. Το Διοικητικό Συμβούλιο (Δ.Σ.) αποτελείται από δε¬ 
καπέντε μέλη ως εξής: 


α) Το Γενικό Διευθυντή του ΕΘ.Ι.ΑΓ.Ε.. 

β) Τον Πρόεδρο του Επιστημονικού Συμβουλίου του 
ΕΘ.Ι.ΑΓ.Ε., με τον αναπληρωτή του. 

γ) Τρεις επιστήμονες αναγνωρισμένου κύρους γεωτε¬ 
χνικής ειδικότητας (γεωπόνου, δασολόγου, κτηνιάτρου, 
γεωλόγου, ιχθυολόγου), που έχουν συμβάλει σημαντικά 
στην αγροτική έρευνα, με τους αναπληρωτές τους, και 
ιδίως καθηγητές Ανώτατων Εκπαιδευτικών Ιδρυμάτων 
(Α.Ε.Ι.) εν ενεργεία ή μη εκ των οποίων, προκειμένου περί 
καθηγητών Α.Ε.Ι., ο ένας προτείνεται από τον Υπουργό 
Εθνικής Παιδείας και Θρησκευμάτων, με τον αναπλη¬ 
ρωτή του. 

δ)'Εναν υπάλληλο του Υπουργείου Ανάπτυξης, με βαθ¬ 
μό Γ ενικού Διευθυντή ή Διευθυντή, με τον αναπληρωτή 
του, που προτείνονται από τον Υπουργό Ανάπτυξης. 

ε) Τρεις εκπροσώπους του Υπουργείου Αγροτικής 
Ανάπτυξης και Τροφίμων, εκ των οποίων δύο υπάλλη¬ 
λοι με βαθμό Γ ενικού Διευθυντή ή Διευθυντή, με τους 
αναπληρωτές τους. 

στ)'Εναν επιστήμονα κύρους, με τον αναπληρωτή του, 
που προτείνονται από το Γεωτεχνικό Επιμελητήριο Ελ¬ 
λάδας (ΓΕΩΤ.Ε.Ε.). 

ζ)'Εναν εκπρόσωπο των ερευνητών του ΕΘ.Ι.ΑΓ.Ε., με 
τον αναπληρωτή του, που εκλέγονται με μυστική ψη¬ 
φοφορία από το ερευνητικό προσωπικό του. 

η) Έναν εκπρόσωπο του μη ερευνητικού προσωπικού 
του ΕΘ.Ι.ΑΓ.Ε. και των αποσπασμένων στο Ίδρυμα αυτό 
υπαλλήλων, με τον αναπληρωτή του, που εκλέγονται 
με μυστική ψηφοφορία. 

θ)Έναν εκπρόσωπο της Πανελλήνιας Συνομοσπονδίας 
Ενώσεων Γεωργικών Συνεταιρισμών (ΠΑ.Σ.Ε.ΓΕ.Σ.), με 
τον αναπληρωτή του, που προτείνονται από το Δ.Σ. 
της ΠΑ.Σ.Ε.ΓΕ.Σ.. 

ι)Έναν εκπρόσωπο των γεωργικών βιομηχανιών ή των 
επιχειρήσεων γεωργικής έρευνας, παραγωγής ή διακίνη¬ 
σης πολλαπλασιαστικού υλικού ή γεωργικών φαρμάκων, 
με τον αναπληρωτή του. 

ια)Έναν εκπρόσωπο των ενώσεων ή συλλόγων προ¬ 
στασίας καταναλωτών, με τον αναπληρωτή του. 

2. Τα μέλη του Δ.Σ., με τους αναπληρωτές τους, ορίζο¬ 
νται με απόφαση του Υπουργού Αγροτικής Ανάπτυξης 
και Τροφίμων. Με την ίδια απόφαση ως Πρόεδρος του 
Δ.Σ. ορίζεται ένα από τα μέλη που αναφέρονται στην 
περίπτωση γ' της παραγράφου 1. Αν ως πρόεδρος ορίζε¬ 
ται εν ενεργεία καθηγητής Α.Ε.Ι., πρέπει αυτός να ανήκει 
στην κατηγορία μελών Δ.Ε.Π. μερικής απασχόλησης. 

Τον Πρόεδρο του Δ.Σ., όταν δεν υπάρχει, κωλύεται 
ή απουσιάζει, αναπληρώνει ο Γενικός Διευθυντής του 
ΕΘ.Ι.ΑΓ.Ε.. 

Χρέη γραμματέα εκτελεί υπάλληλος του ΕΘ.Ι.ΑΓ.Ε. 
που ορίζεται από τον Πρόεδρο του Διοικητικού Συμ¬ 
βουλίου. 

3. Η διάρκεια της θητείας των μελών του Δ.Σ. είναι 
από ένα (1) μέχρι δύο (2) έτη και μπορεί να ανανεώνεται. 
Αν εκλείψει ή παραιτηθεί τακτικό μέλος του Δ.Σ. και 
δεν είναι δυνατή η αναπλήρωσή του από το αντίστοιχο 
αναπληρωματικό, διορίζεται νέο τακτικό μέλος μαζί με 
το αναπληρωματικό του για το υπόλοιπο της θητείας 
που εκλέγεται ή ορίζεται ανάλογα με την περίπτωση. 
Μέχρι τον ορισμό του νέου μέλους εφαρμόζονται ανά¬ 
λογα οι διατάξεις της παραγράφου 5 του άρθρου 13 
του ν. 2690/1999 (ΦΕΚ 45 Α'). 

4. Στις συνεδριάσεις του Δ.Σ. μετέχει, χωρίς ψήφο, ο 
νομικός σύμβουλος του ΕΘ.Ι.ΑΓ.Ε. 

5. Η αμοιβή του Προέδρου του Δ.Σ. καθορίζεται με κοι¬ 
νή απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων. 

6. Στον πρόεδρο και στα μέλη του Δ.Σ., στο νομικό 
σύμβουλο και στο γραμματέα, για τη συμμετοχή τους 
στις συνεδριάσεις του συμβουλίου αυτού, καταβάλλεται 
αποζημίωση, το ύψος της οποίας καθορίζεται με κοινή 
απόφαση των Υπουργών Οικονομίας και Οικονομικών 
και Αγροτικής Ανάπτυξης και Τροφίμων.» 

4. Η παράγραφος 3 του άρθρου 8 του ν. 1845/1989, 
όπως αντικαταστάθηκε με την παράγραφο 7 του άρ¬ 
θρου 26 του ν. 2945/2001 (ΦΕΚ 223 Α'), αντικαθίσταται 
ως εξής: 

«3. Το Δ.Σ. έχει απαρτία όταν είναι παρόντα τουλάχι¬ 
στον οκτώ από τα μέλη του, μεταξύ των οποίων περι¬ 
λαμβάνονται υποχρεωτικά ο Πρόεδρος του Δ.Σ. και ο 
Γενικός Διευθυντής.» 

5. Η παράγραφος Ια του άρθρου 8 του ν. 1845/1989, 
που προστέθηκε με την παράγραφο 7 του άρθρου 30 
του ν. 2538/1997 και αντικαταστάθηκε με την παράγρα¬ 
φο 6 του άρθρου 26 του ν. 2945/2001, αντικαθίσταται 
ως εξής: 

«Ι.α. Ο Πρόεδρος του Δ.Σ. του ΕΘ.Ι.ΑΓ.Ε. είναι ο νόμιμος 
εκπρόσωπος του ΕΘ.Ι.ΑΓ.Ε., προΐσταται των υπηρεσιών και 
υπογράφει όλα τα έγγραφα. Τις αρμοδιότητες αυτές μπο¬ 
ρεί να μεταβιβάζει κατά περίπτωση στο Γ ενικό Διευθυντή, 
στους Διευθυντές και σε στελέχη του ΕΘ.Ι.ΑΓ.Ε..» 

6. Το άρθρο 10 του ν. 1845/1989, όπως αντικαταστάθηκε 
με την παράγραφο 10 του άρθρου 26 του ν. 2945/2001 
και εν συνεχεία τροποποιήθηκε με την παράγραφο 3 
του άρθρου 16 του ν. 3170/2003 (ΦΕΚ 191 Α'), αντικαθί¬ 
σταται ως εξής: 

«Άρθρο 10 

Επιστημονικό Συμβούλιο ΕΘ.Ι.ΑΓ.Ε. - Αρμοδιότητες 

«1. Το Επιστημονικό Συμβούλιο είναι επταμελές και 
αποτελείται από: 

α) Πέντε (5) επιστήμονες αναγνωρισμένου κύρους, με 
αξιόλογο ερευνητικό και συγγραφικό έργο στην αγρο¬ 
τική έρευνα και τεχνολογία, από τους οποίους τέσσερις 
(4) καθηγητές Ανώτατου Εκπαιδευτικού Ιδρύματος ή 
ερευνητές βαθμίδας Α' εν ενεργεία ή μη, που ορίζονται 
με τους αναπληρωτές τους από τον Υπουργό Αγροτικής 
Ανάπτυξης και Τροφίμων. 

β) Δύο (2) ερευνητές βαθμίδας Α', που εκλέγονται 
μαζί με τους αναπληρωτές τους με μυστική ψηφοφο¬ 
ρία από το σύνολο του ερευνητικού προσωπικού του 

ΕΘ.Ι.ΑΓ.Ε.. 

Τον πρόεδρο του Ε.Σ. μαζί με τον αναπληρωτή του 
ορίζει ο Υπουργός Αγροτικής Ανάπτυξης και Τροφίμων 
από τους επιστήμονες της περίπτωσης α'. 

Τα θέματα στο Ε.Σ. εισηγείται ο γενικός διευθυντής 
του ΕΘ.Ι.ΑΓ.Ε., ο οποίος μετέχει στις συνεδριάσεις χω¬ 
ρίς ψήφο. 

Στις συνεδριάσεις του Επιστημονικού Συμβουλίου 
μπορεί να συμμετέχει, χωρίς ψήφο, ο Πρόεδρος του 
Δ.Σ. του ΕΘ.Ι.ΑΓ.Ε. 

2. Τα μέλη του Ε.Σ. με τους αναπληρωτές τους διορί¬ 
ζονται με απόφαση του Υπουργού Αγροτικής Ανάπτυξης 
και Τροφίμων, που δημοσιεύεται στην Εφημερίδα της 
Κυβερνήσεως. 

3. Η θητεία των μελών του Ε.Σ. είναι από ένα (1) μέχρι 
δύο (2) έτη και μπορεί να ανανεώνεται. 


4. Χρέη γραμματέα του Ε.Σ. ασκεί υπάλληλος του 
ΕΘ.Ι.ΑΓ.Ε. που ορίζεται από τον γενικό διευθυντή του. 

5. Για τη συμμετοχή τους στις συνεδριάσεις του Ε.Σ. 
ο πρόεδρος, τα μέλη και ο γραμματέας λαμβάνουν 
αποζημίωση, που καθορίζεται με κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων. 

6. Με τον κανονισμό οργανωτικής διάρθρωσης και λει¬ 
τουργίας του ΕΘ.Ι.ΑΓ.Ε. ρυθμίζεται κάθε άλλη αναγκαία 
λεπτομέρεια για τη λειτουργία του Ε.Σ.. 

7. Το Ε.Σ. έχει τις εξής αρμοδιότητες: 

α) Αξιολογεί και αποτιμά το ερευνητικό έργο των 
ινστιτούτων και συντάσσει ετήσια έκθεση για την εξέ¬ 
λιξη των ερευνητικών προγραμμάτων, την οποία και 
υποβάλλει στο Δ.Σ. του ΕΘ.Ι.ΑΓ.Ε.. 

β) Εισηγείται την έγκριση των ερευνητικών προγραμ¬ 
μάτων των ινστιτούτων του ΕΘ.Ι.ΑΓ.Ε. με προτεραιότητα 
την εφαρμοσμένη αγροτική έρευνα. 

γ) Εισηγείται στο Δ.Σ. το διορισμό ή την πρόσληψη και 
την προαγωγή του ερευνητικού προσωπικού, με γνώμη 
της οικείας επιτροπής της παρ. 8 του άρθρου αυτού. 

δ) Εισηγείται στο Δ.Σ. το διορισμό των διευθυντών 
των Ινστιτούτων του ΕΘ.Ι.ΑΓ.Ε. ή την ανανέωση της θη¬ 
τείας τους. 

ε) Γνωμοδοτεί σε ειδικά ερωτήματα και σε κάθε άλλο 
θέμα που παραπέμπει σε αυτό το Δ.Σ.. 

στ) Γνωμοδοτεί για την ύπαρξη των απαραίτητων 
επιστημονικών προσόντων κατά τη διαδικασία του δι¬ 
ορισμού του γενικού διευθυντή. 

8. Γ ια την υποβοήθηση του έργου του Ε.Σ. συνιστώνται 
με απόφαση του Δ.Σ. του ΕΘ.Ι.ΑΓ.Ε. επιτροπές κρίσης 
ερευνητικών προγραμμάτων και αποτελεσμάτων των 
προγραμμάτων έρευνας κατά ειδικότητα, καθώς και 
επιτροπές αξιολόγησης για διορισμό, πρόσληψη και 
προαγωγή ερευνητικού προσωπικού. Με την ίδια από¬ 
φαση καθορίζεται το αντικείμενο κάθε επιτροπής και 
κάθε άλλη αναγκαία λεπτομέρεια.» 

7. Το άρθρο 11 του ν.1845/1989, όπως αντικαταστάθηκε 
με την παράγραφο 11 του άρθρου 26 του ν. 2945/2001 
και την παράγραφο 4 του άρθρου 16 του ν. 3170/2003, 
αντικαθίσταται ως εξής: 

«Αρθρο 11 

Διάρθρωση ΕΘ.Ι.ΑΓ.Ε. 

1. Το ΕΘ.Ι.ΑΓ.Ε. αποτελείται από την Κεντρική Υπηρεσία 
(ΚΎ.) και τα Ινστιτούτα. 

2. Με απόφαση του Υπουργού Αγροτικής Ανάπτυξης 
και Τροφίμων μπορεί να αναδιαρθρώνονται (με ενο¬ 
ποίηση ή κατάργηση) οι υφιστάμενες περιφερειακές 
μονάδες του ΕΘ.Ι.ΑΓ.Ε. ως Ινστιτούτα, να συνιστώνται, 
αναμορφώνονται, συγχωνεύονται ή να καταργούνται 
Ινστιτούτα του ΕΘ.Ι.ΑΓ.Ε..» 

8. Το άρθρο 12 του ν. 1845/1989, όπως αντικαταστάθηκε 
με την παράγραφο 12 του άρθρου 26 του ν. 2945/2001 
και τροποποιήθηκε με την παράγραφο 5 του άρθρου 16 
του ν. 3170/2003, αντικαθίσταται ως εξής: 

«Αρθρο 12 

Διευθυντής Ινστιτούτου - Αρμοδιότητες 

1. Ο διευθυντής του ινστιτούτου διορίζεται με απόφα¬ 
ση του Δ.Σ. του ΕΘ.Ι.ΑΓ.Ε. και είναι πλήρους και απο¬ 
κλειστικής απασχόλησης. 

2. Ο διευθυντής του ινστιτούτου πρέπει να έχει τα 

προσόντα του ερευνητή βαθμίδας Α' ή Β', αναγνωρι¬ 
σμένη προσφορά σε ερευνητικούς τομείς συναφείς με 
δραστηριότητα του ινστιτούτου, εμπειρία μεταφοράς 
τεχνογνωσίας και αποτελεσμάτων έρευνας στην πράξη, 
καθώς και αποδεδειγμένη διοικητική ικανότητα. 

3. Η πλήρωση των κενών θέσεων των διευθυντών των 
ινστιτούτων προκηρύσσεται με απόφαση του Δ.Σ.. 

4. Η διαδικασία και κάθε άλλη λεπτομέρεια επιλογής 
των διευθυντών γίνεται σύμφωνα με τα οριζόμενα στα 
άρθρα 8, 10 και 13 του νόμου αυτού, καθώς και στις 
σχετικές διατάξεις του Κανονισμού Προσωπικού του 
ΕΘ.Ι.ΑΓ.Ε.. 

5. Η θητεία του διευθυντή ινστιτούτου είναι από ένα (1) 
μέχρι δύο (2) έτη και μπορεί να ανανεώνεται μετά από 
γνώμη του Ε.Σ. του ΕΘ.Ι.ΑΓ.Ε.. Διευθυντής Ινστιτούτου 
μετά από τριετή συνεχή θητεία μπορεί αν ζητήσει να 
κριθεί από το Ε.Σ. του ΕΘ.Ι.ΑΓ.Ε. για ένταξη στη βαθ¬ 
μίδα για την οποία εκρίθη ότι είχε τα προσόντα κατά 
την πρόσληψή του. Διευθυντής Ινστιτούτου ύστερα από 
εξαετή συνεχή θητεία εντάσσεται με αίτησή του αυτο¬ 
δικαίως στη βαθμίδα αυτή. 

6. Οι αρμοδιότητες του διευθυντή ινστιτούτου είναι 
οι εξής: 

α) Προίσταται των υπηρεσιών του ινστιτούτου. 

β) Εκπροσωπεί το ινστιτούτο στις αρμόδιες αρχές της 
ημεδαπής και αλλοδαπής. 

γ) Αποφασίζει για τα θέματα διοίκησης και διαχείρι¬ 
σης του ινστιτούτου, που δεν υπάγονται στην αρμοδι¬ 
ότητα του Δ.Σ.. 

δ) Συντάσσει ύστερα από εισήγηση του Ε.Σ.Ι. το γενικό 
πρόγραμμα (ετήσιο και πολυετές) των δραστηριοτήτων, 
καθώς και τον προϋπολογισμό του ινστιτούτου, με βάση 
τις κατευθυντήριες γραμμές του γενικού προγράμματος 
δραστηριοτήτων του Δ.Σ.. 

ε) Συντάσσει ύστερα από εισήγηση του Ε.Σ.Ι. την 
ετήσια έκθεση πεπραγμένων και τον ισολογισμό του 
ινστιτούτου. 

στ) Αποφασίζει για κάθε άλλο θέμα σχετικό με τη 
λειτουργία του ινστιτούτου που δεν ανατίθεται στο Ε.Σ. 
του ινστιτούτου και δεν υπάγεται στην αρμοδιότητα 
του Δ.Σ..» 

9. Το άρθρο 13 του ν. 1845/1989, όπως αντικαταστάθηκε 
με την παράγραφο 13 του άρθρου 26 του ν. 2945/2001 
και τροποποιήθηκε με τις παραγράφους 6, 7 και 8 του 
άρθρου 16 του ν.3170/2003, αντικαθίσταται ως εξής: 

«Άρθρο 13 

Επιστημονικό Συμβούλιο του Ινστιτούτου 
(Ε.Σ.Ι.) - Αρμοδιότητες 

1. α) Το Ε.Σ.Ι. αποτελείται από τρία (3), πέντε (5) ή επτά 
(7) μέλη, αναλόγως του μεγέθους του ινστιτούτου, των 
δραστηριοτήτων του και του αριθμού του ερευνητικού 
προσωπικού που υπηρετεί σε αυτό. Ο αριθμός των με¬ 
λών του Ε.Σ.Ι. καθορίζεται κάθε φορά από το Δ.Σ.. 

β) Τα μέλη του Ε.Σ.Ι. επιλέγονται από το Ε.Σ. του 
ΕΘ.Ι.ΑΓ.Ε. μεταξύ των ερευνητών των βαθμιδών Α' και 
Β' του αντίστοιχου ινστιτούτου ή και επιστημόνων που 
δεν υπηρετούν σε αυτό και έχουν τα ανάλογα επιστη¬ 
μονικά προσόντα και ερευνητική δραστηριότητα σχετική 
με τη δραστηριότητα του ινστιτούτου. Στην τελευταία 
περίπτωση εφαρμόζονται οι διατάξεις του άρθρου 22 
του παρόντος νόμου. 

γ) Το Ε.Σ.Ι. συγκροτείται με απόφαση του Δ.Σ. και η 


θητεία του είναι από ένα (1) μέχρι δύο (2) έτη. Με την 
ίδια απόφαση ορίζεται και ο πρόεδρός του. 

2. Οι αρμοδιότητες του Ε.Σ.Ι. είναι οι εξής: 

α) Παρακολουθεί την εκτέλεση και αξιολογεί τα απο¬ 
τελέσματα των ερευνητικών προγραμμάτων του ινστι¬ 
τούτου. 

β) Εισηγείται στον διευθυντή του ινστιτούτου το γε¬ 
νικό πρόγραμμα δραστηριοτήτων, τον προϋπολογισμό, 
ισολογισμό και την έκθεση πεπραγμένων του ινστιτού¬ 
του, καθώς και τη λήψη κάθε μέτρου για την αύξηση 
της παραγωγικότητάς του. 

γ) Γνωμοδοτεί σε ειδικά ερωτήματα και κάθε άλλο 
θέμα που παραπέμπεται σε αυτό από τον διευθυντή 
του ινστιτούτου. 

δ) Γνωμοδοτεί στο Ε.Σ. για το διορισμό και ανανέωση 
της θητείας του διευθυντή.» 

10. Το άρθρο 15 του ν. 1845/1989, όπως αντικαταστάθη- 
κε με την παράγραφο 9 του άρθρου 16 του ν. 3170/ 2003, 
αναριθμείται σε άρθρο 14 και αντικαθίσταται ως εξής: 

«Αρθρο 14 

Οργάνωση του ΕΘ.Ι.ΑΓ.Ε. 

Με τον Κανονισμό Οργανωτικής Διάρθρωσης και 
Λειτουργίας του ΕΘ.Ι.ΑΓ.Ε. καθορίζονται η οργάνωση, 
διάρθρωση, στελέχωση, λειτουργία και οι αρμοδιότη¬ 
τες της Κεντρικής Υπηρεσίας και των Ινστιτούτων του 
ΕΘ.Ι.ΑΓ.Ε., καθώς και κάθε άλλο σχετικό θέμα ή αναγκαία 
λεπτομέρεια, που δεν ρυθμίζονται από το νόμο αυτόν. 
Με τον ίδιο κανονισμό μπορεί επίσης να καθορίζονται 
θέματα σχετικά με τις αρμοδιότητες και τη λειτουργία 
του Ε.Σ. και των Ε.Σ.Ι. του ΕΘ.Ι.ΑΓ.Ε. και να ρυθμίζεται 
κάθε άλλο σχετικό θέμα.» 

11. Το άρθρο 16 του ν. 1845/1989 αναριθμείται σε άρ¬ 
θρο 15. 

12. Το άρθρο 17 του ν. 1845/1989, όπως τροποποιήθηκε 
με την παράγραφο 16 του άρθρου 30 του ν. 2538/1997, 
την παράγραφο 16 του άρθρου 26 του ν. 2945/2001 και 
την παράγραφο 10 του άρθρου 16 του ν. 3170/2003, ανα- 
ριθμείται σε άρθρο 16 και αντικαθίσταται ως εξής: 

«Άρθρο 16 

Ερευνητικό προσωπικό - Διαδικασία διορισμού 
ή πρόσληψης και προαγωγής 

1. Το ερευνητικό προσωπικό κατέχει θέσεις ερευνητών 
που κατατάσσονται σε τέσσερις βαθμίδες Α', Β', Γ', Δ' 
με τους εξής αντίστοιχους τίτλους: 

Τακτικός ερευνητής - βαθμίδα Α' 

Αναπληρωτής ερευνητής - βαθμίδα Β' 

Εντεταλμένος ερευνητής - βαθμίδα Γ' 

Δόκιμος ερευνητής - βαθμίδα Δ'. 

Οι ερευνητές των βαθμιδών Δ' και Γ' προσλαμβάνο¬ 
νται με τριετή θητεία, που μπορεί να παραταθεί σύμ¬ 
φωνα με τις διατάξεις του άρθρου αυτού. 

2. Προσόντα διορισμού ή πρόσληψης και προαγωγής 
που απαιτούνται για κάθε βαθμίδα ορίζονται τα εξής: 

α) Για τη βαθμίδα Δ': Διδακτορικό δίπλωμα σε ειδι¬ 
κότητα σχετική με την αγροτική έρευνα. Γνώσεις και 
ικανότητα για υπεύθυνη εκτέλεση μιας φάσης ή ενός 
τμήματος ερευνητικού έργου, που να αποδεικνύονται 
από επίσημα στοιχεία. 

β) Για τη βαθμίδα Γ': Εκτός από τα παραπάνω προσό¬ 
ντα, απαιτείται ο ερευνητής να έχει την ικανότητα να 
σχεδιάζει και να εκτελεί ερευνητικά έργα, να κατανέμει 

τμήματα ή φάσεις του έργου σε άλλους ερευνητές και 
να τους καθοδηγεί ή επιβλέπει. Επίσης απαιτείται να 
έχει κάνει πρωτότυπες δημοσιεύσεις σε επιστημονικά 
περιοδικά διεθνώς αναγνωρισμένου κύρους. 

γ) Για τη βαθμίδα Β': Εκτός από τα παραπάνω προσό¬ 
ντα, απαιτείται ο ερευνητής να έχει την ικανότητα να 
οργανώνει και να διευθύνει ερευνητικά προγράμματα, να 
συντονίζει και να κατευθύνει την έρευνα στα επί μέρους 
έργα του ερευνητικού προγράμματος και να προωθεί 
πρωτοποριακές ιδέες στην επιστήμη και την τεχνολογία. 
Επίσης απαιτείται να έχει κάνει πρωτότυπες δημοσι¬ 
εύσεις σε επιστημονικά περιοδικά διεθνώς αναγνωρι¬ 
σμένου κύρους και να έχει αναγνωρισμένη από άλλους 
ερευνητές συμβολή στην πρόοδο της επιστήμης. 

δ) Γ ια τη βαθμίδα Α': Εκτός από τα παραπάνω προ¬ 
σόντα, απαιτείται ο ερευνητής να έχει την ικανότητα 
να αναπτύσσει την έρευνα σε νέους τομείς, να συντο¬ 
νίζει δραστηριότητες σε ευρύτερα πεδία έρευνας, να 
συμβάλλει στη χάραξη ερευνητικής πολιτικής, να έχει 
αναγνωρισθεί διεθνώς για τη συμβολή του σε επιστημο¬ 
νικούς τομείς της ειδικότητάς του και να έχει πλούσιο 
συγγραφικό έργο σε μονογραφίες ή δημοσιεύσεις σε 
περιοδικά διεθνώς αναγνωρισμένου κύρους. 

3. Στα κριτήρια αξιολόγησης που αναφέρονται στην 
προηγούμενη παράγραφο λαμβάνονται υπόψη κατά πε¬ 
ρίπτωση διπλώματα ευρεσιτεχνίας του κρινομένου και η 
συμμετοχή του στην ανάπτυξη νέων μεθόδων και προ¬ 
ϊόντων. Πρόσθετα προσόντα μπορεί να προβλεφθούν 
στον κανονισμό κατάστασης προσωπικού του ΕΘ.Ι.ΑΓ. 
Ε.. Με τον ίδιο κανονισμό ρυθμίζεται και κάθε άλλη 
αναγκαία λεπτομέρεια, σχετική με την κατάσταση του 
ερευνητικού προσωπικού. 

4. Οι προβλεπόμενες οργανικές θέσεις ερευνητικού 
προσωπικού είναι ενιαίες για όλες τις βαθμίδες. 

5. Η πλήρωση των κενών θέσεων του ερευνητικού προ¬ 
σωπικού στα ινστιτούτα του ΕΘ.Ι.ΑΓ.Ε. γίνεται ύστερα 
από προκήρυξη, στην οποία ορίζονται και οι βαθμίδες. Η 
προκήρυξη δημοσιεύεται δύο τουλάχιστον φορές σε δύο 
ημερήσιες εφημερίδες της Αθήνας και δύο της Θεσσα¬ 
λονίκης, καθώς και σε μία της έδρας του ινστιτούτου. Η 
προκήρυξη κοινοποιείται και στις πρεσβείες της Ελλάδας 
στην αλλοδαπή, όπου υπάρχουν Έλληνες επιστήμονες. 

6. Γ ια την πρόσληψη και την προαγωγή αποφασίζει το 
Δ.Σ. μετά σύμφωνη γνώμη του Ε.Σ., ύστερα από αιτιολο¬ 
γημένη έκθεση της τριμελούς επιτροπής που αναφέρεται 
στην παράγραφο 8 του άρθρου 10 του νόμου αυτού. 

7. Γ ια την προαγωγή στη βαθμίδα Γ' απαιτείται τρι- 
ετής θητεία στη βαθμίδα Δ' και θετική κρίση κατά την 
παράγραφο 6 του άρθρου αυτού. Αν ο κρινόμενος δεν 
κριθεί προακτέος, η θητεία του παρατείνεται για δύο 
(2) έτη, μετά δε τη λήξη της επανακρίνεται. Αν κατά την 
επανάκριση δεν κριθεί προακτέος, απολύεται. 

8. Για την προαγωγή στη βαθμίδα Β' απαιτείται τρι- 
ετής θητεία στη βαθμίδα Γ' και θετική κρίση κατά την 
παράγραφο 6 του άρθρου αυτού. Αν ο κρινόμενος δεν 
κριθεί προακτέος, η θητεία του παρατείνεται δύο φο¬ 
ρές για δύο (2) έτη κάθε φορά. Κατά τη λήξη καθεμιάς 
θητείας επανακρίνεται. Αν και μετά την τελευταία κρίση 
δεν κριθεί προακτέος, η θητεία του δεν ανανεώνεται. 
Στην περίπτωση αυτή μπορεί να ζητήσει με αίτησή του, 
μέσα σε προθεσμία τριών (3) μηνών από την κοινοποίη¬ 
ση σε αυτόν της κρίσης να μεταφερθεί στο προσωπικό 
της περίπτωσης α' της παραγράφου 2 του άρθρου 20 


του νόμου αυτού με απόφαση του Δ.Σ. του ΕΘ.Ι.ΑΓ.Ε. 
και ύστερα από γνώμη του Ε.Σ.Ι. ή σε προσωποπαγή 
θέση υπαλλήλου του Υπουργείου Αγροτικής Ανάπτυξης 
και Τροφίμων, ανάλογα με τα προσόντα του, οπότε 
λαμβάνει τις αποδοχές της θέσης αυτής. Η θέση αυτή 
καταργείται μετά την αποχώρησή του, με οποιονδήποτε 
τρόπο και αν γίνει αυτή. Κατά το διάστημα από τη λήξη 
της θητείας μέχρι την οριστική κρίση για μεταφορά στη 
θέση την οποία ζήτησε, ο ερευνητής παραμένει στη 
θέση του και λαμβάνει τις αποδοχές του. 

9. Ο Ερευνητής της βαθμίδας Β' προάγεται ύστερα 
από αίτησή του, εφόσον έχει τετραετή υπηρεσία στη 
βαθμίδα αυτή και έχει κριθεί θετικά κατά τη διαδικασία 
της παραγράφου 6 του άρθρου αυτού. Αν η κρίση δεν 
είναι θετική, επανακρίνεται κάθε τρία (3) έτη. 

10. Ερευνητής που έχει διακριθεί με τη συγγραφική του 
επίδοση, τη διεθνή προβολή στο χώρο της αγροτικής 
έρευνας και γενικά τη συμβολή του στην προώθηση της 
επιστήμης και της τεχνολογίας, μπορεί να κριθεί προα¬ 
κτέος κατ’ εξαίρεση για ανώτερη βαθμίδα με απόφαση 
του Δ.Σ. του ΕΘ.Ι.ΑΓ.Ε. ύστερα από σύμφωνη γνώμη του 
Ε.Σ.. Γ ια την εφαρμογή της διάταξης αυτής ακολουθείται 
η διαδικασία της παραγράφου 6 του άρθρου αυτού. 

11. Οι βαθμίδες της παραγράφου 1 του άρθρου αυτού 
είναι ανεξάρτητες και αυτοτελείς. Οι νομοθετημένες 
θέσεις μπορούν, ανάλογα με τις ανάγκες του ΕΘ.Ι.ΑΓ. 
Ε., να καταλαμβάνονται από ερευνητές Δ', Γ', Β', Α', 
βαθμίδας αδιακρίτως, σύμφωνα με τις διατάξεις του 
νόμου αυτού. Η κατανομή των κενών οργανικών θέσεων 
στις βαθμίδες γίνεται κάθε έτος μέχρι τέλος Μαρτίου, 
με απόφαση του Δ.Σ. του ΕΘ.Ι.ΑΓ.Ε.. 

12. Οι κρίσεις που προβλέπονται στο άρθρο αυτό γί¬ 
νονται μέχρι τέλους Μάίου κάθε έτους.» 

Αρθρο 15 

Ρύθμιση θεμάτων Ελληνικού Οργανισμού 
Γάλακτος (ΕΛ.Ο.Γ.) 

1. Η περίπτωση α' της παραγράφου 6 του άρθρου 30 
του ν. 3147/2003 (ΦΕΚ 135 Α') αντικαθίσταται ως εξής: 

«α) Πτυχίο Ανώτατου Εκπαιδευτικού Ιδρύματος γεωτε¬ 
χνικής ή οικονομικής ή άλλης συναφούς ειδικότητας.» 

2. Μετά την παράγραφο 8 του άρθρου 30 του ν.3147/ 
2003, προστίθεται παράγραφος 8Α, που έχει ως εξής: 

«8Α. Γ ια τις ανάγκες της έρευνας και της παροχής 
συμβουλευτικών υπηρεσιών στους γαλακτοπαραγωγούς 
κτηνοτρόφους, συνιστώνται στον ΕΛ.Ο.Γ. οι ακόλουθες 
θέσεις τακτικού προσωπικού, που κατανέμονται κατά 


κατηγορία και ειδικότητα, ως εξής: 

α) ΠΕ Γεωπονικού θέσεις 8 

β) ΠΕ Κτηνιατρικού θέσεις 8 

γ) ΠΕ Πληροφορικής θέσεις 2 

δ) ΔΕ Γραμματέων - Δακτυλογράφων θέση 1 

ε) ΔΕ Χειριστών Η/Υ θέσεις 3 

Σύνολο θέσεων 22. 


Με απόφαση του Υπουργού Αγροτικής Ανάπτυξης 
και Τροφίμων κατανέμονται οι παραπάνω θέσεις στην 
Κεντρική Υπηρεσία και τις Περιφερειακές Υπηρεσίες 
του ΕΛ.Ο.Γ..» 

3. Στην παράγραφο 2 του άρθρου 94 του ν. 2127/1993 
(ΦΕΚ 48 Α'), όπως αντικαταστάθηκε με την παράγραφο 1 
του άρθρου 3 του ν. 2332/1995 (ΦΕΚ 181 Α'), προστίθενται 
περιπτώσεις στ' και ζ', που έχουν ως εξής: 

«στ) Η διενέργεια έρευνας στον τομέα του γάλακτος 
για λογαριασμό του Υπουργείου Αγροτικής Ανάπτυξης 
και Τροφίμων ή άλλου δημόσιου οργανισμού ή για λο¬ 
γαριασμό επ’ αμοιβή ιδιώτη χρήστη των επιστημονικών 
υπηρεσιών. Το πεδίο της έρευνας, για τη διενέργεια της 
οποίας οι σχετικές μετρήσεις θα γίνονται στα θεσμο¬ 
θετημένα εργαστήρια του ΕΛ.Ο.Γ., αφορά: 

- Τα ποιοτικά χαρακτηριστικά του γάλακτος και τις 
ποσοτικές αποδόσεις της ελληνικής κτηνοτροφίας σε 
σχέση με τη χλωρίδα κάθε γεωγραφικής περιοχής, το 
παρεχόμενο σιτηρέσιο και τη φυλή των ζώων. 

- Τη μικροβιακή χλωρίδα του παραγόμενου γάλακτος 
σε σχέση με την κατάσταση της υγείας των ζώων, την 
υγιεινή των σταυλικών εγκαταστάσεων και τις συνθήκες 
άμελξης, διατήρησης, διαχείρισης και μεταφοράς του 
γάλακτος για επεξεργασία. 

- Τα ποιοτικά χαρακτηριστικά που σχετίζονται με το χα¬ 
ρακτηρισμό του γάλακτος ή των παραγόμενων από αυτό 
γαλακτοκομικών προϊόντων ως προϊόντων βιολογικής γε¬ 
ωργίας ή Προϊόντων Ονομασίας Προέλευσης (Π.Ο.Π.). 

ζ) Η πραγματοποίηση εκδηλώσεων, η προώθηση και 
προβολή γάλακτος και γαλακτοκομικών προϊόντων στην 
εγχώρια και διεθνή αγορά.» 

4. Η παράγραφος 4 του άρθρου 14 του ν. 2637/1998, όπως 
το άρθρο αυτό αντικαταστάθηκε με την παράγραφο 2 του 
άρθρου 24 του ν. 2945/2001, αντικαθίσταται ως εξής: 

«4. Με κοινή απόφαση του Υπουργού Αγροτικής Ανά¬ 
πτυξης και Τροφίμων ή και του τυχόν συναρμόδιου 
Υπουργού μπορεί να ανατίθεται μέρος ή όλες οι αρ¬ 
μοδιότητες που περιγράφονται στην παράγραφο 2, σε 
υπηρεσίες του Υπουργείου Αγροτικής Ανάπτυξης και 
Τροφίμων, των Περιφερειών ή των Νομαρχιακών Αυ¬ 
τοδιοικήσεων της χώρας και σε Ν.Π.Ι.Δ. του ευρύτερου 
δημόσιου τομέα που λειτουργούν χάριν του δημόσιου 
συμφέροντος και εποπτεύονται από τον Υπουργό Αγρο¬ 
τικής Ανάπτυξης και Τροφίμων.» 

Άρθρο 16 

Ρύθμιση θεμάτων περί Οργανισμών Εγγείων 
Βελτιώσεων (Ο.Ε.Β.) 

Μετά το άρθρο 20 του ν.δ. 3881/1958 (ΦΕΚ 181 Α'), 
προστίθεται άρθρο 20α, που έχει ως εξής: 

« Άρθρο 20α 

Σύσταση Γνωμοδοτικής Επιτροπής 

1. α) Σε κάθε Γενικό Οργανισμό Εγγείων Βελτιώσεων 
(Γ.Ο.Ε.Β.), Τοπικό Οργανισμό Εγγείων Βελτιώσεων (Τ.Ο.Ε.Β.) 
που δεν υπάγεται σε Γ.Ο.Ε.Β. και η περιοχή δικαιοδοσίας 
του περιλαμβάνει περισσότερους από δύο (2) δήμους και 
κοινότητες, συνιστάται Γνωμοδοτική Επιτροπή, στην οποία 
συμμετέχουν από ένας εκπρόσωπος της Νομαρχιακής 
Αυτοδιοίκησης, καθώς και κάθε δήμου και κοινότητας της 
περιοχής δικαιοδοσίας του οικείου Οργανισμού. 

Η Επιτροπή διατυπώνει τη γνώμη της στο Διοικητικό 
Συμβούλιο (Δ.Σ.) του Οργανισμού για θέματα στρατηγικής 
σχεδιασμού, προγραμματισμού, διαχείρισης και απολογι¬ 
σμού, καθώς και για κάθε άλλο θέμα που κρίνεται αναγκαίο 
για την ορθολογικότερη λειτουργία του Οργανισμού. 

Τα μέλη της Επιτροπής, με τους αναπληρωτές τους, 
ορίζονται με απόφαση του Δ.Σ. του οικείου Οργανισμού 
ύστερα από πρόταση των οικείων φορέων. Με την ίδια 
απόφαση ορίζεται και ο γραμματέας της Επιτροπής. 

Η θητεία των μελών της Επιτροπής είναι διετής και 


μπορεί να ανανεώνεται για ίσο χρονικό διάστημα με 
την ίδια διαδικασία. 

Η Επιτροπή συγκαλείται από το Δ.Σ. του οικείου Ορ¬ 
γανισμού τακτικά τουλάχιστον δύο φορές κάθε χρόνο 
και εκτάκτως εφόσον αυτό κρίνεται αναγκαίο.» 

β) Οι διατάξεις της περίπτωσης α' εφαρμόζονται και 
στον Αρδευτικό Οργανισμό Στυμφαλίας Ασωπού Κο¬ 
ρινθίας (Α.Ο.Σ.Α.Κ.) και στον Οργανισμό Κωπαίδας που 
προβλέπονται στις αντίστοιχες διατάξεις του ν. 3704/ 
1957 (ΦΕΚ 98 Α') και του ν.δ. 2488/1953 (ΦΕΚ 195 Α'). 

2. Στο Διοικητικό Συμβούλιο (Δ.Σ.) του Αρδευτικού Ορ¬ 
γανισμού Στυμφαλίας Ασωπού Κορινθίας (Α.Ο.Σ.Α.Κ.) που 
προβλέπεται από τις διατάξεις του ν. 3704/1957 και στο 
Διοικητικό Συμβούλιο (Δ.Σ.) του Οργανισμού Κωπαίδας 
που προβλέπεται από τις διατάξεις του ν.δ. 2488/1953, 
ως μέλη συμμετέχουν και δύο εκπρόσωποι του Υπουρ¬ 
γείου Αγροτικής Ανάπτυξης και Τροφίμων που ορίζονται 
από τον οικείο Υπουργό, με τους αναπληρωτές τους. 

3. Το πρώτο εδάφιο της παραγράφου 5 του άρθρου 2 
του ν. 414/1976 (ΦΕΚ 21 Α') αντικαθίσταται ως εξής: 

«Κρατικές πιστώσεις που διατίθενται για την αντι¬ 
μετώπιση των δαπανών της περίπτωσης β' της παρα¬ 
γράφου 1 και της παραγράφου 2 του άρθρου αυτού, 
μπορεί να μεταβιβάζονται στους Οργανισμούς Εγγείων 
Βελτιώσεων και στους Οργανισμούς Τοπικής Αυτοδιοί¬ 
κησης (Ο.Τ.Α.), με τη μορφή επιχορήγησης. Η μεταβίβαση 
των πιστώσεων ενεργείται με απόφαση του Υπουργού 
Αγροτικής Ανάπτυξης και Τροφίμων, ύστερα από γνώμη 
του Κεντρικού Γνωμοδοτικού Συμβουλίου Εγγειοβελτιω- 
τικών'Εργων. Μετά το πέρας των εργασιών συντάσσεται 
απολογισμός που υποβάλλεται στην αρμόδια Διεύθυνση 
Εγγειοβελτιωτικών'Εργων της Κεντρικής Υπηρεσίας του 
Υπουργείου Αγροτικής Ανάπτυξης και Τροφίμων.» 

Άρθρο 17 

Μητρώο Ερευνών και Μελετών 

1. Στη Διεύθυνση Γεωργικών Εφαρμογών του Υπουρ¬ 
γείου Αγροτικής Ανάπτυξης και Τροφίμων που προ- 
βλέπεται στα άρθρα 1 και 6 του π.δ. 398/1990 (ΦΕΚ 159 
Α'), συνιστάται Τμήμα Μητρώου Μελετών και Ερευνών, 
στην αρμοδιότητα του οποίου ανήκει η συγκέντρωση, 
καταγραφή και αρχειοθέτηση μελετών και ερευνών, 
προς χρήση των υπηρεσιών του Υπουργείου, οι οποίες 
αφορούν την αναδιάρθρωση και τις συνθήκες των καλ¬ 
λιεργειών (νέες καλλιέργειες και τεχνικές-νέες ποικιλίες 
και υβρίδια κ.ά.), τη γενετική βελτίωση των ζώων (ανα¬ 
νέωση του ζωικού κεφαλαίου-συνθήκες διατήρησης των 
ζώων κ.ά.), τις καταναλωτικές τάσεις στην εσωτερική 
και διεθνή αγορά και καινοτόμες δραστηριότητες στη 
φυτική και ζωική παραγωγή, καθώς και την προβολή και 
προώθηση των αγροτικών προϊόντων. Του Τμήματος 
προΐσταται υπάλληλος της κατηγορίας ΠΕ. 

2. Τα Ανώτατα Εκπαιδευτικά Ιδρύματα, τα Ερευνη¬ 
τικά Πανεπιστημιακά Ινστιτούτα, τα Τεχνολογικά Εκ¬ 
παιδευτικά Ιδρύματα, καθώς και κάθε φυσικό ή νομικό 
πρόσωπο δημοσίου ή ιδιωτικού δικαίου, με ευθύνη των 
επιστημονικά υπευθύνων, οφείλουν να αποστέλλουν 
στο Υπουργείο Αγροτικής Ανάπτυξης και Τροφίμων για 
την ενημέρωση του ανωτέρω Μητρώου αντίγραφα των 
συντασσομένων μελετών και ερευνών, οι οποίες χρη¬ 
ματοδοτούνται από το Ελληνικό Δημόσιο ή από οποιο- 
δήποτε νομικό πρόσωπο δημοσίου ή ιδιωτικού δικαίου 
που υπάγεται στον ευρύτερο δημόσιο τομέα. 

Εντός προθεσμίας έξι μηνών από την έναρξη ισχύ¬ 
ος του νόμου αυτού, οι ανωτέρω υπόχρεοι οφείλουν 
να αποστείλουν στο Υπουργείο Αγροτικής Ανάπτυξης 
και Τροφίμων αντίγραφα των μελετών και ερευνών, οι 
οποίες αφορούν τους ανωτέρω τομείς δράσης και συ¬ 
ντάχθηκαν την προηγούμενη πενταετία. 

3. Με απόφαση του Υπουργού Αγροτικής Ανάπτυξης 
και Τροφίμων, καθορίζεται ο τρόπος αξιοποίησης του 
ανωτέρω Μητρώου, καθώς και κάθε σχετικό θέμα που 
αφορά την οργάνωση και λειτουργία του. 

Αρθρο 18 

Κύρωση απόφασης 

1. Κυρώνεται και έχει ισχύ νόμου από 1.1.2005 η 324032/ 
24.12.2004 απόφαση των Υπουργών Οικονομίας και Οι¬ 
κονομικών, Περιβάλλοντος, Χωροταξίας και Δημόσιων 
Έργων και Αγροτικής Ανάπτυξης και Τροφίμων «Εφαρ¬ 
μογή του καθεστώτος της πολλαπλής συμμόρφωσης 
και λοιπά συμπληρωματικά μέτρα σε εκτέλεση του Κα¬ 
νονισμού (ΕΚ) 1782/2003 του Συμβουλίου» (ΦΕΚ 1921 Β'), 
το κείμενο της οποίας έχει ως εξής: 

«ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΑΓΡΟΤΙΚΗΣ 

ΑΝΑΠΤΥΞΗΣ ΚΑΙ ΤΡΟΦΙΜΩΝ 

Αθήνα, 24 Δεκεμβρίου 2004 
Αριθ. Πρωτ.: 324032 

ΘΕΜΑ: «Εφαρμογή του καθεστώτος της πολλαπλής 
συμμόρφωσης και λοιπά συμπληρωματικά μέτρα σε εκτέ¬ 
λεση του Κανονισμού (ΕΚ) 1782/2003 του Συμβουλίου». 

ΑΠΟΦΑΣΗ 
ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α. Του άρθρου 29 παρ. 1 του ν. 3147/2003 (135 Α') 
«Ρύθμιση θεμάτων αγροτικής γης, επίλυσης ζητημάτων 
αποκατασταθέντων και αποκαθισταμένων κτηνοτροφών 
και άλλες διατάξεις». 

β. Του άρθρου 22 παρ. 3 του ν. 992/1979 «Για την ορ¬ 
γάνωση των διοικητικών υπηρεσιών για την εφαρμογή 
της Συνθήκης της Προσχώρησης της Ελλάδας στις Ευ¬ 
ρωπαϊκές Κοινότητες και ρύθμιση συναφών θεσμικών 
και οργανωτικών θεμάτων». (280 Α'). 

γ. Του άρθρου 1 παρ. 1, 2 και 3 του ν. 1338/1983 «Εφαρ¬ 
μογή του Κοινοτικού Δικαίου» (34 Α'), όπως τροποποι¬ 
ήθηκε με τη διάταξη του άρθρου 6 του ν. 1440/1984 
«Συμμετοχή της Ελλάδας στο κεφάλαιο, στα αποθε- 
ματικά και τις προβλέψεις της Ευρωπαϊκής Κοινότητας 
Άνθρακος και Χάλυβος και του Οργανισμού Εφοδιασμού 
«ΕΥΡΑΤΟΜ» (70 Α'). 

δ. Του άρθρου 29α του ν. 1558/1985 «Κυβέρνηση και 
Κυβερνητικά Όργανα» (137 Α'), όπως αυτό προστέθηκε 
με το άρθρο 27 του ν. 2081/1992 (154 Α') και αντικαταστά- 
θηκε από το άρθρο 1 παρ. 2α του ν. 2469/1997 (38 Α'). 

ε. Των άρθρων 13 μέχρι και 29 του ν. 2637/1998 (200 
Α'), «Σύσταση Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων», 
όπως αυτά τροποποιήθηκαν και συμπληρώθηκαν με το 
άρθρο 4 του ν. 2732/1999 (154 Α') και το άρθρο 24 του 


ν. 2945/2001 (223 Α') «Εθνικό Σύστημα Προστασίας της 
Αγροτικής Δραστηριότητας». 

στ. Του ν. 2362/1995 «Περί δημοσίου λογιστικού ελέγχου 
δαπανών του κράτους και άλλες διατάξεις» (247 Α'). 

2. Τον Κανονισμό (ΕΚ) 1782/2003 του Συμβουλίου «για 
τη θέσπιση κοινών κανόνων για τα καθεστώτα άμεσης 
στήριξης στα πλαίσια της κοινής γεωργικής πολιτικής 
και για τη θέσπιση ορισμένων καθεστώτων στήριξης 
στους γεωργούς και για την τροποποίηση των κανονι¬ 
σμών (ΕΟΚ) αριθ. 2019/93 (ΕΚ) αριθ. 1452/2001, (ΕΚ) αριθ. 
1453/2001 (ΕΚ) αριθ. 1454/2001, (ΕΚ) αριθ. 1868/94, (ΕΚ) 
αριθ. 1251/1999 (ΕΚ) αριθ. 1254/1999, (ΕΚ) αριθ. 1673/2000, 
(ΕΟΚ) αριθ. 2358/71 και (ΕΚ) αριθ. 2529/2001». 

3. Τον Κανονισμό (ΕΚ) 795/2004 της Επιτροπής «σχετικά 
με τη θέσπιση λεπτομερών κανόνων εφαρμογής του κα¬ 
θεστώτος ενιαίας ενίσχυσης που προβλέπεται στον κανο¬ 
νισμό (ΕΚ) αριθ. 1782/2003 του Συμβουλίου για τη θέσπιση 
κοινών κανόνων για τα καθεστώτα άμεσης στήριξης στα 
πλαίσια της κοινής γεωργικής πολιτικής και για τη θέσπιση 
ορισμένων καθεστώτων στήριξης στους γεωργούς». 

4. Τον Κανονισμό (ΕΚ) 796/2004 της Επιτροπής «σχετι¬ 
κά με τη θέσπιση λεπτομερών κανόνων για την εφαρμο¬ 
γή της πολλαπλής συμμόρφωσης, της διαφοροποίησης 
και του ολοκληρωμένου συστήματος διαχείρισης και 
ελέγχου που προβλέπονται στον κανονισμό (ΕΚ) αριθ. 
1782/2003 του Συμβουλίου για τη θέσπιση κοινών κα¬ 
νόνων για τα καθεστώτα άμεσης στήριξης στα πλαίσια 
της κοινής γεωργικής πολιτικής και για τη θέσπιση ορι¬ 
σμένων καθεστώτων στήριξης στους γεωργούς». 

5. Την υπ’ αριθμ. 394555/23.10.2000 κοινή απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Γεωργίας, «Ανάθεση άσκησης αρμοδιο¬ 
τήτων του ΟΠΕΚΕΠΕ στις Νομαρχιακές Αυτοδιοικήσεις 
της χώρας» (1324 Β'). 

6. Την υπ’ αριθμ. 14650/ΔΙΟΕ85/17.3.2004 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (519 Β'). 

7. Την από 17.12.2004 σύμφωνη γνώμη του ΟΠΕΚΕΠΕ και 
τις σχετικές εισηγήσεις των καθύλην αρμοδίων υπηρεσιών 
του Υπουργείου Αγροτικής Ανάπτυξης και Τροφίμων. 

8. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του τακτικού 
προϋπολογισμού, που καλύπτεται από τις πιστώσεις των 
ΚΑΕ 5243 και ΚΑΕ 2212 του τακτικού προϋπολογισμού 
του ΥΑΑΤ και η οποία δεν μπορεί να προσδιοριστεί, 
αποφασίζουμε: 

Άρθρο 1 
Σκοπός 

Με την παρούσα απόφαση θεσπίζονται τα αναγκαία 
συμπληρωματικά μέτρα για την εφαρμογή της πολ¬ 
λαπλής συμμόρφωσης και ορίζεται ο φορέας για την 
εφαρμογή της διαφοροποίησης και των δικαιωμάτων 
ενίσχυσης σε εκτέλεση των Κανονισμών (ΕΚ) αριθμ. 
1782/2003 του Συμβουλίου και αριθμ. 795/2004 και αριθμ. 
796/2004 της Επιτροπής όπως ισχύουν. 

Κεφάλαιο I 

Πολλαπλή συμμόρφωση 
Άρθρο 2 

Υποχρεώσεις γεωργών 

Ο γεωργός που λαμβάνει άμεσες ενισχύσεις υποχρε- 
ούταί: 

Α. Για τις απαιτήσεις του Παραρτήματος IV Καν. (ΕΚ) 
1782/2003: 

1. Να μεριμνά ώστε στα αγροτεμάχια που βρίσκονται 
σε εδάφη με κλίση άνω του 10%, να υπάρχει φυτική 
κάλυψη κατά την περίοδο των βροχοπτώσεων, μέχρι 
την προετοιμασία του εδάφους για την επόμενη σπορά, 
ανάλογα με την καλλιέργεια. 

2. Σε αγροτεμάχια με κλίση πάνω από 10% που κιν¬ 
δυνεύουν από διάβρωση, η άροση πρέπει να γίνεται 
κατά τις ισοϋψείς ή διαγώνια ή εναλλακτικά να δημι- 
ουργούνται σταθερές ακαλλιέργητες λωρίδες ως ζώνες 
ανάσχεσης, σε αποστάσεις ανάλογες με τις εδαφικές 
ιδιότητες και την κλίση. Επίσης η άρδευση να μη γίνεται 
με τη μέθοδο της κατάκλισης. 

3. Να μην καταστρέφει τις αναβαθμίδες, τις ξερολι¬ 
θιές, τα αναχώματα και τα φυσικά πρανή στα όρια των 
αγροτεμαχίων. 

4. Να καλλιεργεί και να ενσωματώνει στο έδαφος 
ψυχανθή, συμπληρωματικά προς την κύρια καλλιέργεια, 
στο 20% της καλλιεργούμενης έκτασης της εκμετάλ¬ 
λευσης κατ’ έτος. 

5. Ανάλογα με τις τοπικές συνθήκες, επιλέγει να ακο¬ 
λουθήσει μία ή περισσότερες από τις παρακάτω πρακτι¬ 
κές αναφορικά με τα υπολείμματα των καλλιεργειών: 

α) ενσωμάτωση στο έδαφος, 

β) βόσκηση της καλαμιάς, 

γ) κοπή και κάλυψη του εδάφους με τα υπολείμματα 
(πιυΐαίιίηρ) και ενσωμάτωσή τους στο έδαφος την επό¬ 
μενη άνοιξη. 

Σε εξαιρετικές περιπτώσεις, μόνο για περιοχές εκτός 
του Δικτύου Φύση 2000 και με άδεια από την οικεία 
Δ/νση Αγροτικής Ανάπτυξης και την Πυροσβεστική, 
μπορεί να προβεί σε καύση της καλαμιάς. 

6. Να μην προβαίνει σε μηχανική κατεργασία του εδά¬ 
φους όταν υπάρχει πάγος ή/και πλήρης κάλυψη του 
αγροτεμαχίου με νερό. 

7. Να συμμορφώνεται με την ελάχιστη πυκνότητα 
βόσκησης των βοσκοτόπων, η οποία ορίζεται σε 0,2 
ΜΜΖ/εκτάριο για όλες τις κατηγορίες ζώων, εκτός των 
περιπτώσεων όπου υπάρχουν ειδικότερες ρυθμίσεις 
κατά περιοχή. Σε περίπτωση που δεν είναι δυνατή η 
βόσκηση, να κόβει και να απομακρύνει τη θαμνώδη βλά¬ 
στηση των βοσκοτόπων. 

8. Να μην προβαίνει σε άροση των μονίμων βοσκοτόπων 
εκτός από τις περιπτώσεις όπου προκύπτει περιβαλλοντι¬ 
κή ή αρχαιολογική αναγκαιότητα, η οποία αποδεικνύεται 
με έγγραφα των αρμοδίων αρχών. Επίσης να μην προκύ¬ 
πτει υπερβόσκηση πάνω από 3 ΜΜΖ/εκτάριο. 

9. Να προβαίνει στις ελάχιστες καλλιεργητικές πα¬ 
ρεμβάσεις στο αγροτεμάχιο ώστε να διατηρείται αυτό 
σε καλή κατάσταση και να αποφεύγεται η εισβολή ανε¬ 
πιθύμητων ειδών. Ο γεωργός μπορεί να απομακρύνει 
την ανεπιθύμητη βλάστηση είτε με βόσκηση είτε με 
μηχανικό κόψιμο και απομάκρυνση. 

Β. Για τις απαιτήσεις του Παραρτήματος ΙΙΙ.Α. Καν. 
(ΕΚ) 1782/03: 

1. Να ενσωματώνει καταλλήλως στο έδαφος τα κοκ¬ 
κώδη αγροχημικά. τα δε δολώματα τρωκτικοκτονίας να 
τοποθετούνται εντός των στοών των τρωκτικών, ώστε 
να μην είναι ορατά (Οδηγία 79/4Θ9/ΕΟΚ). 

2. Να μην καταστρέφει τμήματα της φυσικής αυτο¬ 
φυούς βλάστησης στα όρια των γεωργικών εκτάσεων 
με δρόμους και φυσικούς υδάτινους αποδέκτες. Ορίζε¬ 


ται ελάχιστο εύρος ζώνης διατήρησης (Οδηγία 79/409, 
92/43/ΕΟΚ): 

- για θάμνους 0,50μ εκατέρωθεν της ρίζας του θά¬ 
μνου και 

- για δένδρα η κάθετη προβολή της κόμης του δέν¬ 
δρου στο έδαφος. 

3. Να τηρεί τους όρους εφαρμογής των φυτοπροστα- 
τευτικών σκευασμάτων (Άρθρο 4, της Οδηγίας 80/68/ 
ΕΟΚ). 

4. Να πραγματοποιεί την έκπλυση των ψεκαστικών 
μηχανημάτων σε απόσταση μεγαλύτερη των 30 μέτρων 
από γεώτρηση, τάφρο ή υδατοσυλλογή (Αρθρο 5, της 
Οδηγίας 80/68/ΕΟΚ). 

5. Να καθαρίζει τη βλάστηση εντός των στοιχείων των 
αρδευτικών και στραγγιστικών δικτύων για τη διασφά¬ 
λιση της αναγκαίας παροχετευτικότητας, με μηχανικά 
και όχι με χημικά μέσα (Άρθρα 4 και 5, της Οδηγίας 
80/68/ΕΟΚ). 

6. Να καθορίσει στην εκμετάλλευσή του και να σημάνει 
ευκρινώς χώρο συγκέντρωσης και αποκομιδής απορ¬ 
ριμμάτων, όπου εξασφαλίζεται η συγκέντρωση όλων 
των ρυπογόνων στοιχείων και των συσκευασιών των 
αγροχημικών (Άρθρα 4 και 5, της Οδηγίας 80/68/ΕΟΚ). 

7. Να συμμορφώνεται με τα προβλεπόμενα στα άρθρα 
3 και 4 της 80568/4225/91 (641 Β') κοινής υπουργικής 
απόφασης. (Οδηγία 86/278/ΕΟΚ). 

8. Να διατηρεί τις πάσης φύσεως αγροτικές εγκατα¬ 
στάσεις σε καλή κατάσταση ώστε να αποτρέπεται η 
διαφυγή ρυπαντών προς το περιβάλλον (Οδηγίες, αρ. 
80/68/ΕΟΚ και αρ. 92/43/ΕΟΚ). 

9. Για τα αγροτεμάχια εντός των περιοχών που ορίζο¬ 
νται ως ευπρόσβλητες ζώνες με βάση τις κοινές υπουρ¬ 
γικές αποφάσεις: 20417/2520 (Β' 1195/14.9.2001), 20416/2519 
(Β' 1196/14.9.2001), 20418/2521 (Β' 1197/14.9.2001), 25638/2905 
(Β' 1422/22.10.2901), να εφαρμόζει τις ποσότητες αζωτού- 
χων λιπασμάτων και να τηρεί τις κατευθύνσεις σχετικά 
με τον αριθμό, το χρόνο και την ποσότητα εφαρμο¬ 
ζόμενου αζώτου ανά δόση, όπως αυτές καθορίζονται 
ανά καλλιέργεια και εδαφική κλάση στις ενδεδειγμένες 
λιπαντικές αγωγές των Προγραμμάτων Δράσης, όπως 
αναφέρονται στις παραπάνω κοινές υπουργικές αποφά¬ 
σεις (Άρθρο 5, της Οδηγίας 91/676/ΕΟΚ). 

10. Στις περιοχές που ορίζονται ως ευπρόσβλητες με 
βάση την 20419/2522 (Β 1212/18.9.2001) κοινή υπουργική 
απόφαση να τηρεί τα παρακάτω όρια αζωτούχων λι¬ 
πασμάτων ανάλογα με την καλλιέργεια (Άρθρο 5, της 
Οδηγίας 91/676/ΕΟΚ): 


Μονάδες Αζώτου 

Καλλιέργεια 

Στρυμόνας 

Θεσ/νίκη 
Πέλλα Ημαθία 

Άρτα 

Πρέβεζα 

Καλαμπόκι 

28 

29 

24 

Βαμβάκι 

13 

14 

13 

Ζαχαρότευτλα 

14 

16 

- 

Σιτηρά 

12 

12 

- 

Πατάτα 

- 

31 

- 

Ντομάτα 

- 

- 

15 

Ρύζι 

- 

16 

- 

Ροδάκινα 

- 

35 

- 

Ελιά 

- 

- 

11 

Μηλιά-Αχλαδιά 

- 

- 

- 

Εσπεριδοειδή 

- 

- 

10 

Για τις λοιπές καλλιέργειες οι οποίες δεν καταγράφο¬ 
νται στον πίνακα των κυριοτέρων καλλιεργειών, ισχύει 
η λιπαντική αγωγή που περιγράφεται στα πρακτικά 
λίπανσης των Ν.Α.. 

11. Γ ια τα αγροτεμάχια εντός των περιοχών που ορί¬ 
ζονται ως ευπρόσβλητες ζώνες με βάση τις 19652/1906 
(Β' 1575/5.8.1999) και 20419/2522 (Β 1212/18.9.2001) κοινές 
υπουργικές αποφάσεις, να τηρεί τα ακόλουθα (Άρθρα 
4 και 5, της Οδηγίας 91/676/ΕΟΚ): 

ί. Κατά τη διαχείριση των αποβλήτων πρέπει να εξα¬ 
σφαλίζει τη μείωση της ρύπανσης των νερών από νι¬ 
τρικά. Για το λόγο αυτόν τα στερεά απόβλητα που 
προκύπτουν μετά από το διαχωρισμό υγρών-στερεών 
οδηγούνται σε κοπροσωρό χωρητικότητας τόσης ώστε 
να εξασφαλίζεται ο χρόνος παραμονής τους για 90-180 
ημέρες συμπεριλαμβανομένου και του χρόνου που πα¬ 
ραμένουν στο στάβλο. Σε περίπτωση που τα απόβλητα 
διατηρούνται σε υγρή μορφή σε υποδαπέδια κανάλια θα 
πρέπει να λαμβάνεται μέριμνα ώστε να υπάρχει δυνα¬ 
τότητα συγκράτησής τους για επαρκή χρονική περίοδο 
ανάλογα με τη γεωγραφική περιοχή κατά την οποία 
το έδαφος είναι σε κατάσταση υδατοκορεσμού ή όταν 
είναι παγωμένο ή καλυμμένο με χιόνι. Οι χρόνοι αυτοί 
μπορούν να τροποποιούνται εφόσον κατά το χειρισμό 
των αποβλήτων εφαρμόζονται και άλλες πρόσθετες 
τεχνικές που να δικαιολογούν τη μείωση των όγκων 
αποθήκευσης. 

μ. Η ποσότητα κοπριάς που προστίθεται κάθε χρόνο 
στο έδαφος, είτε από ανθρώπους είτε από τα ίδια τα 
ζώα, να μην περιέχει άζωτο πάνω από 170 χλγ/εκτά- 
ριο. 

ιϋ. Να αποφεύγει τη χρήση αζωτούχων λιπασμάτων σε 
απόσταση μικρότερη των δύο μέτρων από όχθες διωρύ¬ 
γων ή καναλιών άρδευσης ή στράγγισης για επίπεδες 
εκτάσεις και σε απόσταση μικρότερη των έξι μέτρων 
για εκτάσεις με κλίση μεγαλύτερη του 8%. 

ιν. Να αποφεύγει τη διάθεση υγρών αποβλήτων καθώς 
και την εφαρμογή οργανικής κοπριάς σε εκτάσεις με 
κλίση μεγαλύτερη του 8%. 

ν. Να μην εναποθέτει υγρά κτηνοτροφικά απόβλητα σε 
ζώνη πλάτους τουλάχιστον 20 μέτρων από επιφανειακά 
νερά και 50 μέτρων από πηγές, πηγάδια ή γεωτρήσεις 
που χρησιμοποιούνται για ύδρευση. 

12. Επιπλέον, για τα αγροτεμάχια εντός των περιοχών 
του Δικτύου Φύση 2000 ο γεωργός οφείλει να τηρεί τα 
παρακάτω (Οδηγία 92/43/ΕΟΚ): 

ί. Να συμμορφώνεται με τα διαλαμβανόμενα στα εξει- 
δικευμένα σχέδια διαχείρισης ή διαχειριστικά μέτρα 
για την προστασία της περιοχής και των ειδών, όπου 
αυτά υπάρχουν. 

ϋ. Να πραγματοποιεί το θερισμό από το κέντρο του 
αγροτεμαχίου προς το εξωτερικό, περιστροφικά ή σε 
λωρίδες, εφόσον το μέγεθος του αγροτεμαχίου και τα 
διαθέσιμα μέσα το επιτρέπουν. 

μι. Να εφαρμόζει τη νομοθεσία περί Θήρας και συλ¬ 
λογής ειδών όπως προβλέπεται στην 414985/85 (Β' 757) 
κοινή υπουργική απόφαση, άρθρο 6, παρ. 2 άρθρο 7, 
παρ. 3γ, στο π.δ. 86/1969 (Α' 7), άρθρο 256, παρ. 2. και 
στο π.δ. 67/1981 (Α' 43), άρθρα 2 και 3 παρ. 1. Εφόσον 
επιθυμεί να μην διενεργείται Θήρα στο αγροτεμάχιό 
του, αναρτά κατάλληλη σήμανση μετά από άδεια από 
το οικείο Δασαρχείο. 

ιν. Να μην καταστρέφει τη φυσική αυτοφυή βλάστηση 


στα όρια των αγροτεμαχίων και στις νησίδες εντός των 
αγροτεμαχίων του. 

ν. Να μην εισάγει την καλλιέργεια ξενικών ειδών χω¬ 
ρίς την ειδική άδεια από τις αρμόδιες υπηρεσίες του 
ΥΠΑΑΤ. 

νι. Στις γεωργικές εκμεταλλεύσεις όπου υπάρχει συ¬ 
γκέντρωση κοπριάς αυτή να γίνεται σε καλυμμένο χώρο, 
όπου λαμβάνονται τα κατάλληλα μέτρα για την αποφυ¬ 
γή έκπλυσης ρυπαντών. 

νϋ. Να μη χρησιμοποιεί για τη βόσκηση των ζώων του 
(από 1η Μαρτίου έως 31η Αυγούστου εκάστου έτους) 
νησίδες φυσικής βλάστησης όπου αναπαράγονται αποι¬ 
κιακά, είδη άγριας πανίδας. Οι περιοχές αυτές φέρουν 
σήμανση με ευθύνη των τοπικών αρχών. 

νϋί. Να μην καταστρέφει φυσικές υδατοσυλλογές. 

ιχ. Να μην καλλιεργεί γενετικά τροποποιημένα φυτά. 

13. Να τηρεί τις διατάξεις του π.δ. 84/95 (Α' 52) άρθρο 
4 παράγραφοι 1 και 3 και άρθρο 5 παράγραφος 1, για την 
«Αναγνώριση και καταγραφή των ζώων σε συμμόρφωση 
προς την οδηγία 92/102/ΕΟΚ του Συμβουλίου». 

14. Να προσέρχεται στις κτηνιατρικές αρχές των Νο¬ 
μαρχιακών Αυτοδιοικήσεων προκειμένου να υποβάλει το 
ειδικό έντυπο έναρξης λειτουργίας εκμετάλλευσης και 
να αιτείται έγκριση για τη σήμανση των ζώων (Άρθρο 
3, της Οδηγίας 92/102/ΕΟΚ). 

15. Να υποβάλλει στις κτηνιατρικές αρχές των νομαρ¬ 
χιακών αυτοδιοικήσεων συμπληρωμένα τα ειδικά έντυπα 
που αφορούν τις μεταβολές (συμπεριλαμβανομένης και 
της διακοπής λειτουργίας) που συμβαίνουν στην εκμε¬ 
τάλλευση (Αρθρο 3, της Οδηγίας 92/102/ΕΟΚ). 

16. Να τηρεί τις διατάξεις του κανονισμού (ΕΚ) 1760/ 
2000 του Ευρωπαϊκού Κοινοβουλίου και Συμβουλίου, άρ¬ 
θρα 4 και 7, για τη «Θέσπιση συστήματος αναγνώρισης 
και καταγραφής των βοοειδών και την επισήμανση του 
βοείου κρέατος και των προϊόντων με βάση το βόειο 
κρέας, καθώς και την κατάργηση του κανονισμού 820/97 
(ΕΚ) του Συμβουλίου». 

17. Να τηρεί τις διατάξεις του κανονισμού (ΕΚ) 911/2004 
της Επιτροπής, άρθρα 6, 8 και 9, για την «Εφαρμογή 
του κανονισμού (ΕΚ) 1760/2000 του Ευρωπαϊκού Κοινο¬ 
βουλίου και του Συμβουλίου όσον αφορά τα ενώτια, τα 
διαβατήρια και τα μητρώα εκμεταλλεύσεων». 

18. Να τηρεί τις διατάξεις του κανονισμού (ΕΚ) 21/2004 
του Συμβουλίου, άρθρα 4 και 5, για τη «Θέσπιση συστή¬ 
ματος αναγνώρισης και καταγραφής των αιγοπροβάτων 
και για την τροποποίηση του κανονισμού (ΕΚ) αριθμ. 
1782/2003 και των οδηγιών 92/102/ΕΚ και 64/432/ΕΟΚ». 

19. Να τηρεί τις διατάξεις της 263493/2004 (Β' 1253) 
κοινής υπουργικής απόφασης άρθρο 6 παράγραφοι Η 
και ΙΔ, άρθρο 7 παράγραφοι Α και Δ, άρθρα 8 και 10, 
για τα «Συμπληρωματικά μέτρα για την εφαρμογή του 
συστήματος αναγνώρισης και καταγραφής των εκμε¬ 
ταλλεύσεων αιγοπροβάτων και του ζωικού τους κεφα¬ 
λαίου σε εφαρμογή του κανονισμού (ΕΚ) 21/2004 του 
Συμβουλίου». 

Αρθρο 3 
Έλεγχοι 

Α. Αρμόδιοι φορείς 

1. Αρμόδια αρχή για το συντονισμό των ελέγχων ορί¬ 
ζεται ο Οργανισμός Πληρωμών και Ελέγχου Κοινοτικών 
Ενισχύσεων Προσανατολισμού και Εγγυήσεων (ΟΠΕ- 
ΚΕΠΕ). 

2. Οι έλεγχοι διενεργούνται από τις νομαρχιακές αυ¬ 
τοδιοικήσεις. 

3. Ο ΟΠΕΚΕΠΕ διενεργεί δευτεροβάθμιους ελέγχους 
και στις περιπτώσεις που δεν επαρκεί το προσωπικό 
των νομαρχιακών αυτοδιοικήσεων, μπορεί να αποφασί¬ 
ζει να διενεργεί και πρωτοβάθμιους ελέγχους. 

4. Οι ειδικές ελεγκτικές υπηρεσίες οι οποίες έχουν 
ορισθεί για τον έλεγχο της εφαρμογής των κανονισμών 
και οδηγιών οι οποίες αναφέρονται στο παράρτημα III 
του κανονισμού (ΕΚ) 1782/2003 του Συμβουλίου, διε¬ 
νεργούν τους ελέγχους που αφορούν την πολλαπλή 
συμμόρφωση. 

Β. Φύση και διαδικασία ελέγχων 

1. Επιτόπιοι έλεγχοι - Τηλεπισκόπιση. 
α. Οι επιτόπιοι έλεγχοι της πολλαπλής συμμόρφωσης 
διεξάγονται επί δείγματος ποσοστού 20% των γεωργών 
οι οποίοι έχουν επιλεγεί στο δείγμα του 5% για τους 
ελέγχους επιλεξιμότητας από το σύνολο των γεωργών 
οι οποίοι έχουν υποβάλει αιτήσεις για τα καθεστώτα 
ενίσχυσης των τίτλων III και IV του κανονισμού (ΕΚ) 
1782/2003 του Συμβουλίου. Εφόσον το δείγμα για τους 
ελέγχους επιλεξιμότητας ανέρχεται σε ποσοστό 10%, οι 
επιτόπιοι έλεγχοι της πολλαπλής συμμόρφωσης διεξά¬ 
γονται επί δείγματος ποσοστού 10% επί αυτού. 

β. Η επιλογή δείγματος επιτόπιων ελέγχων της πολ¬ 
λαπλής συμμόρφωσης διενεργείται σε επίπεδο νομαρ¬ 
χιακής αυτοδιοίκησης, με ανάλυση επικινδυνότητας, 
σύμφωνα με τα ισχύοντα για την επιλογή δείγματος 
επιτόπιων ελέγχων επιλεξιμότητας. Για το έτος 2005, 
το δείγμα δύναται να εξάγεται σε ποσοστό 20% ή 10% 
επί του συνόλου των αιτήσεων του δείγματος επιτόπιων 
ελέγχων επιλεξιμότητας του 5% ή 10% αντιστοίχως, σε 
κάθε ένα ή σε περισσότερα ειδικά καθεστώτα. 

γ. Στην περίπτωση που για τον έλεγχο της εφαρμογής 
των επί μέρους απαιτήσεων έχει θεσπισθεί διαφορετικό 
ποσοστό δείγματος επιτόπιων ελέγχων, εφαρμόζεται 
αυτό αντί του ελάχιστου ποσοστού των παραγράφων 
α' και β'. 

δ. Γ ια την επιλογή του δείγματος των επιτόπιων ελέγ¬ 
χων της πολλαπλής συμμόρφωσης, πέραν των κριτη¬ 
ρίων επικινδυνότητας που λαμβάνονται υπόψη για την 
επιλογή των αιτήσεων για επιτόπιους ελέγχους επιλεξι- 
μότητας σύμφωνα με το άρθρο 27 του κανονισμού (ΕΚ) 
796/2004, λαμβάνονται υπόψη και κριτήρια που αφορούν 
τις επί μέρους προς έλεγχο απαιτήσεις και πρότυπα. 

ε. Οι επιτόπιοι έλεγχοι της πολλαπλής συμμόρφω¬ 
σης διενεργούνται από επιτροπές ελέγχου, οι οποίες 
συστήνονται σε κάθε νομαρχιακή αυτοδιοίκηση και συ¬ 
γκροτούνται με απόφαση του οικείου Νομάρχη. Οι επι¬ 
τροπές είναι τουλάχιστον διμελείς και απαρτίζονται από 
υπαλλήλους της νομαρχιακής αυτοδιοίκησης ή και της 
περιφέρειας με ειδικότητες συναφείς των προς έλεγ¬ 
χο προτύπων και απαιτήσεων (γεωπόνοι, κτηνίατροι, 
δασολόγοι, βιολόγοι, επιστήμονες ειδικοί σε θέματα 
περιβάλλοντος κ.λπ.) κατά περίπτωση. 

στ. Οι επιτόπιοι έλεγχοι της πολλαπλής συμμόρφωσης 
διεξάγονται ταυτόχρονα με τους ελέγχους επιλεξιμότη- 
τας ή όταν απαιτείται σε διαφορετικό χρόνο. 

ζ. Στις περιπτώσεις που ενδείκνυται, οι έλεγχοι υπο¬ 
στηρίζονται από τους ελέγχους με τηλεπισκόπιση, οι 
οποίοι διενεργούνται στο πλαίσιο του Ολοκληρωμένου 
Συστήματος Διαχείρισης και Ελέγχου (ΟΣΔΕ) και όπως 
αυτοί καθορίζονται αναλυτικά στις τεχνικές προδια¬ 


γραφές του έργου που εκδίδονται από την Διεύθυνση 
Τοπογραφικής του Υπουργείου Αγροτικής Ανάπτυξης 
και Τροφίμων. 

2. Εργαστηριακοί έλεγχοι. 

Στις περιπτώσεις που η διεξαγωγή εργαστηριακού 
ελέγχου κρίνεται αναγκαία από τη νομαρχιακή αυτο¬ 
διοίκηση, τον ΟΠΕΚΕΠΕ ή την επιτροπή διεξαγωγής 
επιτόπιων ελέγχων της παραγράφου 1ε, πραγματοποιεί¬ 
ται λήψη δειγμάτων και αποστολή τους σε εργαστήριο. 
Το δείγμα λαμβάνεται κατά τη διάρκεια του επιτόπιου 
ελέγχου. 

Οι εργαστηριακοί έλεγχοι διεξάγονται από εργαστή¬ 
ρια ανήκοντα ή εποπτευόμενα από το Υπουργείο Αγρο¬ 
τικής Ανάπτυξης και Τροφίμων. Τα αποτελέσματα των 
εργαστηριακών ελέγχων διαβιβάζονται στην επιτροπή 
ελέγχου της παραγράφου 1ε. 

3. Διοικητικοί έλεγχοι. 

Οι διοικητικοί έλεγχοι της πολλαπλής συμμόρφωσης 
αφορούν διασταυρωτικούς μηχανογραφικούς ή οπτικούς 
ελέγχους των στοιχείων των αιτήσεων με αποτελέσμα¬ 
τα ελέγχων που ενδεχομένως έχουν ήδη διεξαχθεί σε 
ό,τι αφορά τις προς έλεγχο απαιτήσεις και πρότυπα. 

Γ ια τις ανάγκες των ελέγχων χρησιμοποιούνται κα¬ 
τάλογοι γεωγραφικών περιοχών όπου εφαρμόζονται οι 
αριθμ. 33318/98 και αριθμ. 414985/85 κοινές υπουργικές 
αποφάσεις. 

Οι διοικητικοί έλεγχοι της πολλαπλής συμμόρφωσης 
διενεργούνται σύμφωνα με τη διαδικασία των αντίστοι¬ 
χων ελέγχων επιλεξιμότητας. 

4. Έκθεση ελέγχου. 

Γ ια κάθε έλεγχο συντάσσεται έκθεση ελέγχου. Ειδικά 
για τον επιτόπιο έλεγχο η έκθεση ελέγχου συντάσσεται 
σύμφωνα με τα οριζόμενα στο άρθρο 48 του κανονι¬ 
σμού (ΕΚ) 796/2004. Η έκθεση ελέγχου υποβάλλεται 
στη Διεύθυνση Αγροτικής Ανάπτυξης της νομαρχιακής 
αυτοδιοίκησης η οποία δια μέσου ηλεκτρονικής οδού 
διαβιβάζει αυτήν στον ΟΠΕΚΕΠΕ. 

5. Ενστάσεις. 

Μετά τον καθορισμό από τον ΟΠΕΚΕΠΕ του τελικού 
ποσού της ενίσχυσης, ο γεωργός δύναται να υποβάλει 
ένσταση εντός δέκα (10) εργασίμων ημερών από την 
ημέρα που λαμβάνει γνώση της σχετικής απόφασης. 

Η ένσταση υποβάλλεται στη Διεύθυνση Αγροτικής 
Ανάπτυξης της νομαρχιακής αυτοδιοίκησης στην οποία 
είχε υποβληθεί η αίτηση ενίσχυσης και εξετάζεται από 
επιτροπή ή επιτροπές που συγκροτούνται με απόφαση 
του οικείου Νομάρχη. Ως προς τον αριθμό των μελών 
και τη σύνθεση των επιτροπών ισχύουν τα αναφερθέντα 
στην παράγραφο 1ε. Στις εν λόγω επιτροπές δεν συμμε¬ 
τέχουν μέλη των επιτροπών ελέγχου της παραγράφου 
1ε. Κατά τις συνεδριάσεις των επιτροπών καλείται να 
παρίσταται εκπρόσωπος της Ένωσης Αγροτικών Συνε¬ 
ταιρισμών της περιοχής. 

Οι ενστάσεις εξετάζονται εντός δέκα (10) εργασίμων 
ημερών από την υποβολή τους. 

6. Δευτεροβάθμιοι έλεγχοι. 

Οι δευτεροβάθμιοι έλεγχοι διενεργούνται από τον 
ΟΠΕΚΕΠΕ ταυτόχρονα με τους δευτεροβάθμιους ελέγ¬ 
χους επιλεξιμότητας. 

Άρθρο 4 

Μείωση ή αποκλεισμός από τις ενισχύσεις 

1. Σε περίπτωση που ο γεωργός δεν τηρεί τις προ- 

βλεπόμενες στο άρθρο 2 της παρούσας υποχρεώσεις, 
επιβάλλεται από τον ΟΠΕΚΕΠΕ μείωση ή αποκλεισμός 
από την ενίσχυση, σύμφωνα με τα οριζόμενα στις δι¬ 
ατάξεις των άρθρων 7 του Κανονισμού (ΕΚ) 1782/2003 
του Συμβουλίου και 65, 66 και 67 του Κανονισμού (ΕΚ) 
796/2004 της Επιτροπής. 

2. Σε εφαρμογή του άρθρου 9 του Κανονισμού (ΕΚ) 
1782/2003 του Συμβουλίου, ο ΟΠΕΚΕΠΕ παρακρατεί πο¬ 
σοστό 25% των ποσών που προκύπτουν από την εφαρ¬ 
μογή της παραγράφου 1 του παρόντος άρθρου και το 
οποίο αποδίδεται στον Ειδικό Λογαριασμό Εγγυήσεων 
Γεωργικών Προϊόντων (ΕΛΕΓΕΠ - Τακτικός Προϋπολο¬ 
γισμός) που τηρείται στην ΑΤΕ. 

Κεφάλαιο II 

Διαφοροποίηση - Δικαιώματα ενίσχυσης 
Αρθρο 5 

Αρμόδιος φορέας 

Ορίζεται ο ΟΠΕΚΕΠΕ ως αρμόδιος φορέας για την 
εφαρμογή της διαφοροποίησης και τον υπολογισμό και 
τη διαχείριση των δικαιωμάτων ενίσχυσης κατά την 
έννοια των διατάξεων των Κανονισμών (ΕΚ) 1782/2003 
(τίτλοι II και III) και 795/2004, όπως ισχύουν. 

Κεφάλαιο III 

Τελικές διατάξεις 

Άρθρο 6 

Υπεξουσιοδότηση 

Με απόφαση του Υπουργού Αγροτικής Ανάπτυξης και 
Τροφίμων καθορίζονται οι λεπτομέρειες εφαρμογής 
της παρούσας. 


Αρθρο 7 
Έναρξη ισχύος 

Η παρούσα ισχύει από 1.1.2005 εκτός του άρθρου 4 
που ισχύει από της δημοσιεύσεώς της στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 


ΟΙ ΥΠΟΥΡΓΟΙ 


ΟΙΚΟΝΟΜΙΑΣ 

ΚΑΙ 

ΟΙΚΟΝΟΜΙΚΩΝ 
Γ. Αλογοσκούφης 


ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 
Γ. Σουφλιάς 


ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
Ε. Μπασιάκος». 


2. Οι δευτεροβάθμιες και τριτοβάθμιες Αγροτικές 
Συνεταιριστικές Οργανώσεις αναλαμβάνουν, κατόπιν 
προγραμματικής σύμβασης με τον Ο.Π.Ε.Κ.Ε.Π.Ε., απο¬ 
κλειστικά το έργο της παράδοσης των ατομικών φακέ¬ 
λων υπολογισμού δικαιωμάτων της ενιαίας ενίσχυσης 
(προσωρινών, οριστικών) στους δικαιούχους, καθώς και 
το έργο της υποδοχής και διαβίβασης στον Ο.Π.Ε.Κ.Ε.Π.Ε. 
των υποβληθησόμενων αιτημάτων αναθεώρησης ή και 
μεταβολών, εκ μέρους των δικαιούχων, επί των αναγρα¬ 
φόμενων στοιχείων υπολογισμού του ατομικού φύλλου 
προσωρινών δικαιωμάτων της ενιαίας ενίσχυσης. 

Με απόφαση των Υπουργών Οικονομίας και Οικονο¬ 
μικών, Αγροτικής Ανάπτυξης και Τροφίμων καθορίζεται 
το περιεχόμενο της ανωτέρω προγραμματικής σύμβα¬ 
σης. 


Άρθρο 19 

Προώθηση αγροτικών προϊόντων 

1. Στον ΕΛΛΗΝΙΚΟ ΟΡΓΑΝΙΣΜΟ ΕΞΩΤΕΡΙΚΟΥ ΕΜΠΟ¬ 
ΡΙΟΥ Α.Ε. και με το διακριτικό τίτλο «Ο.Π.Ε. Α.Ε.», που 
συστήθηκε με την παράγραφο 1 του άρθρου 1 του ν. 528/ 
1977 (ΦΕΚ 29 Α'), όπως αντικαταστάθηκε με το εδάφιο 
α' της παραγράφου 4 του άρθρου 59 του ν. 2324/1995 
(ΦΕΚ 146 Α'), συνιστάται Γραφείο Προώθησης Αγρο¬ 
τικών Προϊόντων, με αρμοδιότητα το συντονισμό της 
εξαγωγικής προώθησης των κάθε φύσεως αγροτικών 
προϊόντων. 

2. Το Γ ραφείο του Ο.Π.Ε. στη Θεσσαλονίκη λειτουργεί 
ως Διεύθυνση Ο.Π.Ε. Βορείου Ελλάδος, στην οποία ανα¬ 
τίθεται και ο συντονισμός της εξαγωγικής προώθησης 
των κάθε φύσεως αγροτικών προϊόντων της Βορείου 
Ελλάδος. 

Αρθρο 20 
Λοιπές διατάξεις 

1. Με αποφάσεις του Υπουργού Αγροτικής Ανάπτυξης 
και Τροφίμων, μπορεί να συνιστώνται στο Υπουργείο 
Αγροτικής Ανάπτυξης και Τροφίμων: 

α) Ειδικές επιτροπές για τη μελέτη, επεξεργασία και 
υποβολή προτάσεων για ειδικότερα θέματα αρμοδιότη¬ 
τας του Υπουργείου Αγροτικής Ανάπτυξης και Τροφίμων 
και απλούστευσης διαδικασιών, οι οποίες συγκροτούνται 
από μέλη του Νομικού Συμβουλίου του Κράτους, μέλη 
Δ.Ε.Π. Ανώτατων Εκπαιδευτικών Ιδρυμάτων, δικηγόρους 
και υπηρεσιακούς παράγοντες του Υπουργείου Αγρο¬ 
τικής Ανάπτυξης και Τροφίμων ή και άλλων υπηρεσιών, 
καθώς και από πρόσωπα που διαθέτουν τις κατά περί¬ 
πτωση απαιτούμενες γνώσεις ή εμπειρία. 

β) Ειδικές επιτροπές για τη νομοτεχνική επεξεργασία 
σχεδίων νόμων, προεδρικών διαταγμάτων και λοιπών 
κανονιστικών πράξεων αρμοδιότητας του Υπουργείου 
Αγροτικής Ανάπτυξης και Τροφίμων και των εποπτευ¬ 
όμενων από αυτό νομικών προσώπων, οι οποίες συ¬ 
γκροτούνται από δικαστικούς λειτουργούς και μέλη του 
Νομικού Συμβουλίου του Κράτους, μέλη Δ.Ε.Π. Ανώτατων 
Εκπαιδευτικών Ιδρυμάτων, δικηγόρους, καθώς και από 
υπηρεσιακούς παράγοντες του Υπουργείου Αγροτικής 
Ανάπτυξης και Τροφίμων. 

Με την απόφαση συγκρότησης ένα από τα μέλη ορίζε¬ 
ται ως πρόεδρος της επιτροπής και σε έναν υπάλληλο 
του Υπουργείου Αγροτικής Ανάπτυξης και Τροφίμων 
ανατίθενται καθήκοντα γραμματέα της Επιτροπής. Όταν 
η επιτροπή συγκροτείται και από δικαστικούς λειτουρ¬ 
γούς, ο αρχαιότερος αυτών ορίζεται ως πρόεδρος της 
επιτροπής. 

Ο πρόεδρος, τα μέλη και ο γραμματέας της επιτρο¬ 
πής ορίζονται με απόφαση του Υπουργού Αγροτικής 
Ανάπτυξης και Τροφίμων. 

Ο Υπουργός Αγροτικής Ανάπτυξης και Τροφίμων, ανα- 
πληρούμενος από τον Υφυπουργό ή τον Γ ενικό Γ ραμμα- 
τέα του ίδιου Υπουργείου, μπορεί να προεδρεύει στις 
παραπάνω επιτροπές, χωρίς καταβολή σε αυτούς της 
αποζημίωσης του επόμενου εδαφίου. 

Στους προέδρους, τα μέλη και τους γραμματείς των 
ανωτέρω επιτροπών, για τη συμμετοχή τους στις συ¬ 
νεδριάσεις, καταβάλλεται αποζημίωση σύμφωνα με τις 
διατάξεις της περίπτωσης γ' της παραγράφου 2 του 
άρθρου 17 του ν. 3205/2003 (ΦΕΚ 297 Α'). 

2. Με προεδρικό διάταγμα, που εκδίδεται με πρότα- 

ση του Υπουργού Αγροτικής Ανάπτυξης και Τροφίμων, 
γίνεται κωδικοποίηση των ισχυουσών διατάξεων για το 
Υπουργείο αυτό, καθώς και για καθένα από τα εποπτευ¬ 
όμενα από αυτό νομικά πρόσωπα. Με το ίδιο διάταγμα 
επιτρέπεται να μεταβάλλεται η σειρά ή η αρίθμηση 
των κεφαλαίων, άρθρων, παραγράφων και εδαφίων, να 
απαλείφονται διατάξεις μεταβατικού περιεχομένου των 
οποίων έληξε η ισχύς και να τροποποιείται η φρασεο¬ 
λογία διατάξεων, για την προσαρμογή αυτών προς τις 
γενόμενες τροποποιήσεις ή διαρρυθμίσεις με νεότερους 
νόμους. Για τη συγκέντρωση και ταξινόμηση των σχετι¬ 
κών διατάξεων και την κατάρτιση των προσχεδίων των 
ως άνω προεδρικών διαταγμάτων, αρμόδια καθίσταται 
η επιτροπή της περίπτωσης β' της παραγράφου 1 του 
άρθρου αυτού. 

3. Η προβλεπόμενη στην παράγραφο 1 του άρθρου 
5 του ν. 3147/2003 προθεσμία παρατείνεται από τότε 
που έληξε και για ένα ακόμα έτος από τη δημοσίευση 
του νόμου αυτού. 

4. Στο τέλος της παραγράφου 3 του άρθρου 5 του 
ν. 3147/2003, προστίθεται εδάφιο που έχει ως εξής: 

«Μετά την εξόφληση των οφειλόμενων δόσεων του 
τιμήματος εκδίδεται τίτλος κυριότητας, ο οποίος με¬ 
ταγράφεται στο οικείο υποθηκοφυλακείο, με φροντίδα 
του ενδιαφερομένου.» 

5. Οι υπηρεσίες του Υπουργείου Αγροτικής Ανάπτυ¬ 
ξης και Τροφίμων, που σύμφωνα με τις διατάξεις του 
άρθρου 1 του β.δ. 284/1961 (ΦΕΚ 82 Α') και κάθε άλλη 
διάταξη εξυπηρετούνται οικονομικά από τον Προϋπολο¬ 
γισμό του Κεντρικού Ταμείου Γεωργίας, Κτηνοτροφίας 
και Δασών (Κ.Τ.Γ.Κ. και Δασών) και από τους Προϋ¬ 
πολογισμούς των Παραρτημάτων του Ταμείου αυτού, 
μπορούν, ύστερα από κοινή απόφαση των Υπουργών 
Οικονομίας και Οικονομικών και Αγροτικής Ανάπτυξης 
και Τροφίμων, να εξυπηρετούνται οικονομικά και από 
τον Τακτικό Προϋπολογισμό του Υπουργείου Αγροτικής 
Ανάπτυξης και Τροφίμων, μέσα στα όρια των εγκεκρι¬ 
μένων πιστώσεων αυτού, εάν δεν αρκούν οι πιστώσεις 
των παραπάνω Προϋπολογισμών. 

6. Φυσικά πρόσωπα, νομικά πρόσωπα δημοσίου ή ιδι¬ 
ωτικού δικαίου, οι Οργανισμοί Τοπικής Αυτοδιοίκησης 
(Ο.Τ.Α.) οποιουδήποτε βαθμού, σωματεία, συνεταιριστι¬ 
κές οργανώσεις ή ενώσεις και επιτροπές που επιδοτού¬ 
νται, επιχορηγούνται ή χρηματοδοτούνται, για οποιον- 
δήποτε σκοπό από το Υπουργείο Αγροτικής Ανάπτυξης 
και Τροφίμων ή από το Κεντρικό Ταμείο Γεωργίας, Κτη¬ 
νοτροφίας και Δασών (Κ.Τ.Γ.Κ. και Δασών), υπόκεινται, σε 
οποιονδήποτε χρόνο, σε οικονομικό έλεγχο της νόμιμης 
διάθεσης των ποσών της επιδότησης, επιχορήγησης ή 
χρηματοδότησης, σύμφωνα με τους όρους της σχετικής 
απόφασης διάθεσής τους. 

Γ ια το σκοπό αυτόν υποχρεούνται να αποστέλλουν 
στο Υπουργείο Αγροτικής Ανάπτυξης και Τροφίμων, 
όταν ζητηθεί από αυτό, τα σχετικά απολογιστικά πα¬ 
ραστατικά έγγραφα της διαχείρισης των ποσών που 
έλαβαν. Ο πιο πάνω οικονομικός έλεγχος διεξάγεται 
και από τους Γενικούς ή Οικονομικούς Επιθεωρητές 
του Υπουργείου Αγροτικής Ανάπτυξης και Τροφίμων ή 
από Επιθεωρητές των Περιφερειακών Οικονομικών Επι¬ 
θεωρήσεων ή από άλλα ειδικώς εξουσιοδοτημένα από 
τον Υπουργό Αγροτικής Ανάπτυξης και Τροφίμων όργα¬ 
να. Κατά τα λοιπά στους ελέγχους του προηγούμενου 
εδαφίου εφαρμόζονται οι διατάξεις του ν.δ. 1264/1942 


(ΦΕΚ 100 Α'). Οι διατάξεις του ν. 2860/2000 (ΦΕΚ 251 Α') 
εξακολουθούν να ισχύουν. 

Οι διατάξεις της παραγράφου αυτής εφαρμόζονται 
και στις υπηρεσίες των Περιφερειών και στις δημόσιες 
υπηρεσίες κάθε μορφής που επιδοτούνται, επιχορη¬ 
γούνται ή χρηματοδοτούνται για οποιονδήποτε σκοπό 
από το Υπουργείο Αγροτικής Ανάπτυξης και Τροφίμων 
ή από το Κ.Τ.Γ.Κ. και Δασών όσον αφορά την επιδότηση, 
επιχορήγηση ή χρηματοδότηση. 

7. α) Οι απολογισμοί του οικονομικού έτους 2004 
των νομικών προσώπων δημοσίου ή ιδιωτικού δικαίου 
εποπτείας του Υπουργείου Αγροτικής Ανάπτυξης και 
Τροφίμων που δεν είχαν συντάξει απολογισμούς, συ- 
ντάσσονται με βάση το υπόλοιπο του ταμείου τους που 
υπάρχει στις 31.12.2003. 

β) Οι ισολογισμοί και οι γενικοί ισολογισμοί του 
Κ.Τ.Γ.Κ. και Δασών και των παραρτημάτων του, για το 
οικονομικό έτος 2004, θα συνταχθούν σύμφωνα με την 
απογραφή της 31.12.2003 της κινητής και ακίνητης πε¬ 
ριουσίας τους. 

γ) Οι διατάξεις των περιπτώσεων α' και β' της πα¬ 
ραγράφου αυτής δεν συνιστούν νομιμοποίηση πράξε¬ 
ων ή παραλείψεων κατά τη διαχείριση προηγούμενων 
χρήσεων. 

8. Με απόφαση του Υπουργού Αγροτικής Ανάπτυξης 
και Τροφίμων, σε εξαιρετικές περιπτώσεις μπορεί να 
διατίθενται έσοδα του Κεντρικού Ταμείου Γεωργίας, 
Κτηνοτροφίας και Δασών (Κ.Τ.Γ.Κ. και Δασών) που ει- 
σπράττονται και εγγράφονται σε κάθε Ειδικό Λογαρια¬ 
σμό του Ταμείου αυτού, για ενίσχυση των εσόδων του 
Φορέα 110 «Γεωργία Γενικά» του προϋπολογισμού του 
Κ.Τ.Γ.Κ. και Δασών. 

Με την ίδια απόφαση καθορίζεται το ύψος των κατά 
το προηγούμενο εδάφιο διατιθέμενων εσόδων, καθώς 
και κάθε άλλο σχετικό θέμα. 

9. α) Στην περίπτωση Α' της παραγράφου 1 του άρ¬ 
θρου 1 του β.δ. 284/1961 (ΦΕΚ 82 Α') προστίθεται εδάφιο 
12, που έχει ως εξής: 

«12) Των Τοπικών Κέντρων Αγροτικής Ανάπτυξης όλων 
των νομών της χώρας». 

β) Η περίπτωση Γ' της παραγράφου 1 του άρθρου 1 
του β.δ. 284/1961 αντικαθίσταται ως εξής: 

«Γ') Η εν γένει διαχείριση και διάθεση των πόρων και 
των περιουσιακών αυτού στοιχείων προς σκοπούς απο- 
βλέποντες στη γεωργική ανάπτυξη της Χώρας και την 
επαύξηση της γεωργικής, κτηνοτροφικής και δασικής 
παραγωγής και ιδίως με τη συμμετοχή του Υπουργείου 
Αγροτικής Ανάπτυξης και Τροφίμων σε διεθνείς εκθέ¬ 
σεις και συνέδρια και με αποστολή αντιπροσωπειών 
και στο εξωτερικό». 

10. α) Με κοινή απόφαση των Υπουργών Οικονομίας 
και Οικονομικών και Αγροτικής Ανάπτυξης και Τροφίμων 
συγκροτείται Επιτροπή Διαχείρισης του ειδικού λογα¬ 
ριασμού του άρθρου 11 του ν. 2332/1995 (ΦΕΚ 181 Α') και 
του ειδικού λογαριασμού της παρ. 1 του άρθρου 8 του 
ν. 2430/1996 (ΦΕΚ 156 Α'), όπως αντίστοιχα τροποποιή¬ 
θηκαν με τις παραγράφους 16 και 17 του άρθρου 19 του 
ν. 3208/2003 (ΦΕΚ 303 Α'). 

β) Σκοπός της επιτροπής είναι η λειτουργία των ειδι¬ 
κών λογαριασμών της προηγούμενης περίπτωσης α', η 
διαχείριση και διάθεση του προϊόντος αυτών. 

γ) Στα μέλη της επιτροπής, το Νομικό Σύμβουλο, τον 
υπόλογο και τη Γραμματεία που υποστηρίζουν το έργο 

της Επιτροπής, καταβάλλεται αποζημίωση σύμφωνα 
με τις διατάξεις της περίπτωσης γ' της παρ. 2 του 
άρθρου 17 του ν. 3205/2003, που βαρύνει τις πιστώσεις 
των ειδικών λογαριασμών του Υπουργείου Αγροτικής 
Ανάπτυξης και Τροφίμων. 

11. Με αποφάσεις του Υπουργού Αγροτικής Ανάπτυξης 
και Τροφίμων, μπορεί, για την εφαρμογή των κανόνων 
της πολλαπλής συμμόρφωσης και των κωδίκων ορθής 
γεωργικής πρακτικής, να ορίζονται κατά περίπτωση, 
ύστερα από μελέτη των στοιχείων παραγωγής, οι 
εκτάσεις και οι μέγιστες αποδόσεις, οι οποίες γίνονται 
αποδεκτές για ενίσχυση, ανά κατηγορία παραγωγής 
προϊόντος ή ποικιλίας, σε συνδυασμό με την εφαρμο¬ 
ζόμενη καλλιεργητική τεχνική, τη ζώνη καλλιέργειας και 
τη χρήση των διαθέσιμων φυσικών πόρων. 

12. Στο άρθρο 4 του ν. 3147/2003, όπως συμπληρώθηκε 
με την παράγραφο 12 του άρθρου 19 του ν. 3208/ 2003, 
προστίθεται παράγραφος 6, που έχει ως εξής: 

«6. Τα κινητά περιουσιακά στοιχεία του καταργηθέντος 
Εθνικού Οργανισμού Καπνού (Ε.Ο.Κ.) που έχουν μεταβι- 
βασθεί κατά κυριότητα, νομή και κατοχή στο Υπουργείο 
Γεωργίας με την αριθμ. 226976/4.7.2003 απόφαση του 
Υπουργού Γεωργίας, μπορεί να παραχωρούνται κατά 
χρήση ή να μεταβιβάζονται κατά κυριότητα, νομή και 
κατοχή στους φορείς που αναφέρονται στο δεύτερο 
εδάφιο της παραγράφου 1. 

Με απόφαση του Υπουργού Αγροτικής Ανάπτυξης και 
Τροφίμων η παραχώρηση της χρήσης ή η μεταβίβαση 
της κυριότητας, νομής και κατοχής των κινητών αυτών 
περιουσιακών στοιχείων γίνεται χωρίς αντάλλαγμα. Με 
την ίδια απόφαση καθορίζονται τα όργανα παράδοσης 
και παραλαβής, ο τύπος του σχετικού πρωτοκόλλου και 
κάθε άλλο σχετικό θέμα.» 

13. Το τελευταίο εδάφιο της παραγράφου 2 του άρ¬ 
θρου 15 του ν. 2892/2001 (ΦΕΚ 46 Α') αντικαθίσταται 
ως εξής: 

«Κατά τα λοιπά ισχύουν αναλογικά οι παράγραφοι 3, 
4, 5, 6 και 7 του άρθρου 7 και το άρθρο 12 του ν. 2860/ 
2000 (ΦΕΚ 251 Α').» 

14. α) Η παράγραφος 1 του άρθρου 4 του ν. 604/1977 
(ΦΕΚ 163 Α'), όπως αντικαταστάθηκε με την παράγραφο 
1 του άρθρου 14 του ν. 3170/2003 (ΦΕΚ 191 Α'), αντικα¬ 
θίσταται ως εξής: 

«1. Τα κτηνιατρεία και οι κτηνιατρικές κλινικές ιδρύ¬ 
ονται κατ’ αποκλειστικότητα από κτηνιάτρους. Κατ’ 
εξαίρεση μπορούν να ιδρύουν και οι Ο.Τ.Α., αλλά μόνο 
για αδέσποτα ζώα, υπό την προϋπόθεση ότι θα έχουν 
επιστημονικά υπεύθυνο κτηνίατρο για τη λειτουργία 
τους. Τα ενδιαιτήματα ιδρύονται και λειτουργούν από 
φυσικά ή νομικά πρόσωπα.» 

β) Η λειτουργία των κτηνιατρείων μικρών ή μεγάλων 
ζώων που λειτουργούσαν κατά τη δημοσίευση του ν. 
3170/2003, πρέπει να προσαρμοσθεί με τις διατάξεις 
του ως άνω νόμου, μέσα σε ένα έτος από την έναρξη 
ισχύος του νόμου αυτού. 

γ) Η παράγραφος 2 του άρθρου 3 του π.δ. 463/1978 
(ΦΕΚ 96 Α'), όπως αντικαταστάθηκε με την παράγραφο 
5 του άρθρου 14 του ν. 3170/2003, αντικαθίσταται ως 
εξής: 

«2. Οι χώροι που αναφέρονται στις περιπτώσεις α' έως 
και ε' της προηγούμενης παραγράφου πρέπει να έχουν 
συνολική επιφάνεια τουλάχιστον εξήντα τετραγωνικών 
μέτρων και οι χώροι που αναφέρονται στις περιπτώσεις 


στ' και ζ' της ίδιας παραγράφου να έχουν επιφάνεια 
ανάλογη με τον αριθμό των ζώων που φιλοξενούνται, 
έχοντας υπόψη ότι για κάθε σκύλο απαιτείται ξεχω¬ 
ριστός χώρος φιλοξενίας και άσκησης με ελάχιστες 
διαστάσεις μήκους δύο μέτρων, πλάτους δύο μέτρων 
και ύψους δύο μέτρων αντίστοιχα. Οι χώροι αυτοί πρέπει 
να είναι απαλλαγμένοι από υγρασία, να εξαερίζονται 
καλώς και να εξασφαλίζουν την προστασία των ζώων 
από τις δυσμενείς καιρικές συνθήκες.» 

15. Η περίπτωση γ' της παραγράφου 1 του άρθρου 19 
του ν. 2637/1998, όπως αντικαταστάθηκε με την παρά¬ 
γραφο 3 του άρθρου 4 του ν. 2732/1999, αντικαθίσταται 
ως εξής: 

«γ) Τέσσερις εκπροσώπους του Υπουργείου Αγροτικής 
Ανάπτυξης και Τροφίμων.» 

16. Το πρώτο εδάφιο της παραγράφου 4 του άρθρου 
20 του ν. 2637/1998 αντικαθίσταται ως εξής: 

«Το Δ.Σ. έχει απαρτία όταν είναι παρόντα τουλάχιστον 
οκτώ από τα μέλη του, στα οποία συμπεριλαμβάνεται 
ο Πρόεδρος ή ένας εκ των Αντιπροέδρων.» 

17. Η περίπτωση γ' της παραγράφου 1 του άρθρου 14 
του ν. 2520/1997, όπως αντικαταστάθηκε με την παρά¬ 
γραφο 7 του άρθρου 23 του ν. 2945/2001, αντικαθίσταται 
ως εξής: 

«γ) Τέσσερις εκπροσώπους του Υπουργείου Αγροτικής 
Ανάπτυξης και Τροφίμων, με τους αναπληρωτές τους, 
που ορίζονται από τον οικείο Υπουργό.Ένας από τους 
εκπροσώπους, με τον αναπληρωτή του, προέρχεται 
από τους υπαλλήλους που υπηρετούν στην αρμόδια 
για θέματα γεωργικής εκπαίδευσης Διεύθυνση του εν 
λόγω Υπουργείου.» 

18. Το πρώτο εδάφιο της παραγράφου 8 του άρθρου 
14 του ν. 2520/1997, όπως τροποποιήθηκε με την παρά¬ 
γραφο 9 του άρθρου 23 του ν. 2945/2001, αντικαθίσταται 
ως εξής: 

«Το Δ.Σ. έχει απαρτία όταν είναι παρόντα τουλάχι¬ 
στον έξι από τα μέλη του, στα οποία περιλαμβάνεται ο 
Πρόεδρος ή ο Διευθύνων Σύμβουλος.» 

19. Η περίπτωση ι' της παραγράφου 1 του άρθρου 7 
του ν. 1790/1988, όπως αντικαταστάθηκε με την παρά¬ 
γραφο 6 του άρθρου 6 του ν. 2945/2001, αντικαθίσταται 
ως εξής: 

«ι) Τρεις εκπροσώπους του Υπουργείου Αγροτικής Ανά¬ 
πτυξης και Τροφίμων, με τους αναπληρωτές τους.» 

20. Το πρώτο εδάφιο της παραγράφου 2 του άρθρου 
9 του ν. 1790/1988, όπως αντικαταστάθηκε με την παρά¬ 
γραφο 7 του άρθρου 6 του ν. 2945/2001, αντικαθίσταται 
ως εξής: 

«Το Δ.Σ. βρίσκεται σε απαρτία όταν είναι παρόντα 
τουλάχιστον επτά από τα μέλη του, στα οποία συμπε- 
ριλαμβάνεται ο Πρόεδρος ή ο Αντιπρόεδρος. Αν δεν 
υπάρχει, απουσιάζει ή κωλύεται ο Πρόεδρος, στο Δ.Σ. 
προεδρεύει ο Αντιπρόεδρος.» 

21. Η περίπτωση β' της παραγράφου 2 του άρθρου 30 
του ν. 3147/2003 αντικαθίσταται ως εξής: 

«β) Τέσσερις εκπροσώπους του Υπουργείου Αγροτι¬ 
κής Ανάπτυξης και Τροφίμων, με τους αναπληρωτές 
τους.» 

22. Στην παράγραφο 2 του άρθρου 32 του ν. 2637/ 
1998 προστίθενται περιπτώσεις ιβ', ιγ' και ιδ', που έχουν 
ως εξής: 

«ιβ) Η παραγωγή τηλεοπτικών, ραδιοφωνικών προ¬ 
γραμμάτων ή σποτ, καθώς και τηλεοπτικών και κίνημα- 

τογραφικών ταινιών σε συνεργασία με αρμόδιες υπη¬ 
ρεσίες και φορείς για την ενημέρωση του αγροτικού 
πληθυσμού πάνω στους στόχους των προγραμμάτων 
του Υπουργείου Αγροτικής Ανάπτυξης και Τροφίμων 
για την αγροτική ανάπτυξη και κυρίως την ποιοτική 
γεωργία και την πραγματοποίηση των βασικών στόχων 
της νέας ΚΑ.Π.. 

ιγ) Η παραγωγή τηλεοπτικού και κινηματογραφικού 
υλικού για την προώθηση της εμπορίας και ποιοτικής 
βελτίωσης των αγροτικών προϊόντων. 

ιδ) Η έκδοση πόσης φύσεως ενημερωτικού έντυπου 
υλικού, βιβλιαρίων, φυλλαδίων, αφισών και περιοδικών 
για την προώθηση της ποιότητας των αγροτικών προ¬ 
ϊόντων.» 

23. α) Το πρώτο εδάφιο της παραγράφου 2 του άρ¬ 
θρου 56 του ν. 2637/1998 (ΦΕΚ 200 Α'), όπως αντικατα- 
στάθηκε με την παρ. 37 του άρθρου 24 του ν. 2945/2001 
(ΦΕΚ 223 Α') αντικαθίσταται ως εξής: 

«2. Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Αγροτικής Ανά¬ 
πτυξης και Τροφίμων, που εκδίδεται ύστερα από ει¬ 
σήγηση των Διευθύνσεων Αγροτικής Ανάπτυξης των 
Νομαρχιακών Αυτοδιοικήσεων, καθορίζονται τα γεωγρα¬ 
φικά όρια της αγροτικής γης υψηλής παραγωγικότητας, 
στην οποία δεν περιλαμβάνεται εκείνη η γη που κείται 
εκατέρωθεν του άξονα εθνικών οδών και σε βάθος μέχρι 
εξακοσίων μέτρων.» 

β) Πράξεις χαρακτηρισμού της ανωτέρω γης που κεί- 
ται εκατέρωθεν του άξονα των εθνικών οδών και σε 
βάθος μέχρι εξακοσίων μέτρων, ως γης υψηλής πα¬ 
ραγωγικότητας, που εκδόθηκαν μέχρι τη δημοσίευση 
του παρόντος νόμου, είναι αυτοδικαίως άκυρες και δεν 
παράγουν κανένα έννομο αποτέλεσμα. 

γ) Με κοινή απόφαση των Υπουργών Περιβάλλοντος, 
Χωροταξίας και Δημόσιων Έργων και Αγροτικής Ανά¬ 
πτυξης και Τροφίμων, μπορεί να αποκλείεται ο χαρα¬ 
κτηρισμός ως γης υψηλής παραγωγικότητας εκείνης 
της γης που κείται εκατέρωθεν του άξονα επαρχιακών 
οδών και σε βάθος μέχρι εξακοσίων μέτρων. 

24. Στον Πρόεδρο του Διοικητικού Συμβουλίου του 
Ινστιτούτου Γεωπονικών Επιστημών (Ι.Γ.Ε. - Ν.Π.Δ.Δ.), που 
προβλέπεται στο άρθρο 3 του π.δ. 590/1988 (ΦΕΚ 285 
Α'), καταβάλλεται: 

α) Μηνιαία αντιμισθία, το ύψος της οποίας καθορίζεται 
με κοινή απόφαση των Υπουργών Οικονομίας και Οικο¬ 
νομικών και Αγροτικής Ανάπτυξης και Τροφίμων. 

β) Οδοιπορικά έξοδα και ημερήσια αποζημίωση για τις 
εκτός έδρας μετακινήσεις του, σύμφωνα με τις διατάξεις 
του ν. 2685/1999. 

Η θέση του Προέδρου του Διοικητικού Συμβουλίου 
είναι πλήρους και αποκλειστικής απασχόλησης. Ο Πρό¬ 
εδρος για το χρόνο της θητείας του ασφαλίζεται στον 
ασφαλιστικό οργανισμό κύριας και επικουρικής ασφά¬ 
λισης του προσωπικού του Ι.Γ.Ε., εφόσον κατά τον ίδιο 
χρόνο δεν καλύπτεται αντίστοιχα από άλλη κύρια και 
επικουρική ασφάλιση. 

25. α) Ως παραδοσιακός κρεοπώλης κατά την περί¬ 
πτωση β' του άρθρου 2 του π.δ. 126/2000 (ΦΕΚ 111 Α') 
νοείται και ο σύζυγος του παραδοσιακού κρεοπώλη- 
ιδιοκτήτη κρεοπωλείου, που ασχολείται κατά εμπειρικό 
τρόπο στο κρεοπωλείο του συζύγου του με τον τεμαχι¬ 
σμό, την αποστέωση, την περιποίηση, την παρουσίαση 
και τη διάθεση για εμπορία του κρέατος των σφαγίων 


ζώων (μεγάλα και μικρά μηρυκαστικά και χοίροι), πτηνών 
(όρνιθες, ινδιάνοι, μελεαγρίδες, πάπιες, χήνες, περιστέ¬ 
ρια), κονίκλων και μεγάλων ή μικρών τριχωτών ζώων ή 
πτερωτών θηραμάτων, ως και των βρώσιμων για ανθρώ¬ 
πινη κατανάλωση παραπροϊόντων (έντερα, συκωτάκια, 
στομάχια, άκρα) των ως άνω ζώων και πτηνών. 

β) Με απόφαση του Υπουργού Αγροτικής Ανάπτυξης 
και Τροφίμων, καθορίζονται τα απαιτούμενα δικαιολο- 
γητικά για τη χορήγηση, στον ενδιαφερόμενο σύζυγο 
παραδοσιακού κρεοπώλη, βεβαίωσης παραδοσιακού 
κρεοπώλη, προκειμένου να ασκήσει το αντίστοιχο επάγ¬ 
γελμα του συζύγου του, καθώς και ο χρόνος και τα 
αντικείμενα εκπαίδευσης. 

γ) Η κατά τα ανωτέρω χορηγούμενη βεβαίωση δεν 
παρέχει δικαίωμα λειτουργίας άλλου κρεοπωλείου πλην 
εκείνου του συζύγου του. 

26. Στο τέλος της παραγράφου 4 του άρθρου 17 του ν. 
3208/2003, προστίθεται εδάφιο που έχει ως ακολούθως: 

«Οι διατάξεις της παραγράφου αυτής δεν εφαρμόζο¬ 
νται για τις παραχωρηθείσες δημόσιες δασικές εκτάσεις 
που κείνται εντός των ορίων της χωρικής περιφέρειας 
των Νομών Αττικής και Θεσσαλονίκης.» 

27. Οι επιτόπιοι έλεγχοι που διενεργήθηκαν από 5 
Απριλίου 2005 μέχρι την έναρξη ισχύος του παρόντος 
νόμου για την επαλήθευση των Δηλώσεων Καλλιέρ¬ 
γειας στο Σύστημα Γεωγραφικών Πληροφοριών στον 
Ελαιοκομικό Τομέα (Δ.Κ.-Σ.Γ.Π.-Ε.Τ.) των ελαιοπαραγω¬ 
γών κατ’ εφαρμογή της παραγράφου 1 του άρθρου 7 
της αριθμ. 295530/5.10.2004 απόφασης των Υπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Αγροτικής Ανάπτυξης 
και Τροφίμων (ΦΕΚ 1511 Β'), όπως τροποποιήθηκε με το 
άρθρο 14 της αριθμ. 264778/5.4.2005 όμοιας απόφασης 
(ΦΕΚ 474 Β'), με τη συμμετοχή και υπαλλήλου άλλης 
ειδικότητας της Διεύθυνσης Αγροτικής Ανάπτυξης της 
οικείας Νομαρχιακής Αυτοδιοίκησης, πλην γεωπόνου ή 
τοπογράφου, θεωρούνται νόμιμοι. 

28. Η παράγραφος 3 του άρθρου 33 του ν. 2810/2000 
(ΦΕΚ 61 Α') αντικαθίσταται ως ακολούθως: 

«3. θέματα σχετικά με το χρόνο σύγκλησης, τη συ¬ 
γκρότηση, λειτουργία και τις αρμοδιότητες της Γ ενι¬ 
κής Συνέλευσης και του Διοικητικού Συμβουλίου της 
ΠΑ.Σ.Ε.ΓΕ.Σ. ρυθμίζονται από το καταστατικό της. 

Τα άρθρα 14 και 15 του νόμου αυτού εφαρμόζονται 
ανάλογα.» 

29. Το άρθρο 5 του ν. 2040/1992 (ΦΕΚ 70 Α'), όπως 
τροποποιήθηκε και συμπληρώθηκε με την παράγραφο 
2 του άρθρου 13 του ν. 2325/1995 (ΦΕΚ 153 Α'), την πα¬ 
ράγραφο 2 του άρθρου 32 του ν. 2945/2001 (ΦΕΚ 223 Α') 
και την παράγραφο 1 του άρθρου 25 του ν. 3147/2003 
(ΦΕΚ 135 Α'), αντικαθίσταται ως ακολούθως: 

«Άρθρο 5 
Αποσπάσεις 

1. Με απόφαση του Υπουργού Αγροτικής Ανάπτυξης 
και Τροφίμων επιτρέπεται η απόσπαση υπαλλήλων του 
Υπουργείου Αγροτικής Ανάπτυξης και Τροφίμων και των 
νομικών προσώπων εποπτείας του, σε εποπτευόμενα 
από αυτό νομικά πρόσωπα, καθώς και η απόσπαση στο 
Υπουργείο Αγροτικής Ανάπτυξης και Τροφίμων υπαλ¬ 
λήλων νομικών προσώπων εποπτείας του, ύστερα από 
γνώμη των οικείων υπηρεσιακών συμβουλίων, για την 
αντιμετώπιση υπηρεσιακών αναγκών. 

2. Η χρονική διάρκεια της απόσπασης ορίζεται σε 
τρία έτη και μπορεί να παραταθεί για ίσο χρονικό δι¬ 
άστημα. 

3. Με την απόφαση της απόσπασης καθορίζεται η 
υπηρεσία η οποία επιβαρύνεται με τη μισθοδοσία του 
αποσπασμένου υπαλλήλου.» 

30. α) Με απόφαση του Υπουργού Αγροτικής Ανάπτυ¬ 
ξης και Τροφίμων και του τυχόν συναρμόδιου Υπουργού, 
μπορεί να παρατείνεται για δύο (2) ακόμη έτη από τη 
λήξη της η απόσπαση των υπαλλήλων του Υπουργείου 
Αγροτικής Ανάπτυξης και Τροφίμων ή Οργανισμών και 
Ιδρυμάτων που εποπτεύονται από αυτό, των Νομαρ¬ 
χιακών Αυτοδιοικήσεων, υπηρεσιών των Περιφερειών 
και των συνεταιριστικών οργανώσεων ή συνδέσμων 
αυτών που αποσπάσθηκαν στον Οργανισμό Πληρωμών 
και Ελέγχου Κοινοτικών Ενισχύσεων, Προσανατολισμού 
και Εγγυήσεων (Ο.Π.Ε.Κ.Ε.Π.Ε.) σύμφωνα με τις διατάξεις 
των περιπτώσεων α', β' και γ' της παραγράφου 5 του 
άρθρου 24 του ν. 2637/1998 (ΦΕΚ 200 Α'), όπως τρο¬ 
ποποιήθηκε και συμπληρώθηκε με τις παραγράφους 
39 και 40 του άρθρου 24 του ν. 2945/2001 (ΦΕΚ 223 Α') 
και την παράγραφο 5 του άρθρου 29 του ν. 3147/2003 
(ΦΕΚ 135 Α') και υπηρετούν στον παραπάνω Οργανισμό 
κατά τη δημοσίευση του νόμου αυτού. Η παράταση 
της απόσπασης επιτρέπεται ύστερα από αίτηση του 
ενδιαφερομένου υπαλλήλου και σύμφωνη γνώμη του 
Διοικητικού Συμβουλίου της οικείας συνεταιριστικής 
οργάνωσης ή του οικείου συνδέσμου συνεταιριστικών 
οργανώσεων προκειμένου για παράταση απόσπασης 
του προσωπικού που αναφέρεται στην περίπτωση γ' 
της παραγράφου 5 του άρθρου 24 του ν. 2637/1998. 

β) Οι αποσπάσεις του παραπάνω προσωπικού μπορεί 
να ανακληθούν οποτεδήποτε πριν από τη λήξη τους, 
λόγω υπηρεσιακών αναγκών ή ύστερα από αίτηση του 
ενδιαφερομένου υπαλλήλου. Η ανάκληση της απόσπα¬ 
σης ενεργείται με απόφαση του Υπουργού Αγροτικής 
Ανάπτυξης και Τροφίμων και του τυχόν συναρμόδιου 
Υπουργού που εκδίδεται ύστερα από εισήγηση του 
Ο.Π.Ε.Κ.Ε.Π.Ε.. Μετά την ανάκληση της απόσπασης ο 
υπάλληλος επανέρχεται στην υπηρεσία από την οποία 
ενεργήθηκε η απόσπασή του. 

31. Στο άρθρο 5 παρ. 2 του ν. 2538/1997 προστίθεται 
περίπτωση γ' που έχει ως εξής: 

«γ. Για τα ιδιωτικά κτηνιατρεία ή κλινικές, τα οποία 
μπορούν να χορηγούν λιανικώς τα απαραίτητα φαρμα¬ 
κευτικά προϊόντα στους ιδιοκτήτες των ζώων τα οποία 
περιθάλπουν ή παρακολουθούν για προληπτικούς ή 
θεραπευτικούς σκοπούς.» 

32. Όσοι κατά την έναρξη ισχύος του ν. 2538/1997 
κατείχαν άδεια εμπορίας γεωργικών και κτηνιατρικών 
φαρμάκων, σύμφωνα με τις διατάξεις του ν.δ. 220/1973 
και του π.δ. 353/1974, δικαιούνται να τις ανανεώνουν, 
σύμφωνα με τις ανωτέρω διατάξεις, μέχρι τη συνταξι- 
οδότησή τους. 

33. α) Μετά το δεύτερο εδάφιο της παραγράφου 1 του 
άρθρου 4 του ν. 3147/2003 (ΦΕΚ 135 Α'), προστίθεται 
εδάφιο που έχει ως εξής: 

«Επίσης, επιτρέπεται η παραχώρηση της κυριότητας 
των ακινήτων σε άλλα υπουργεία ή νομικά πρόσωπα 
εποπτευόμενα από αυτά, εφόσον πρόκειται να ανεγερ- 
θούν επ’ αυτών κτίρια για την κάλυψη των αναγκών 
τους.» 

β) Η παράγραφος 4 του ίδιου άρθρου 4 του ν. 3147/ 


2003, όπως αυτή προστέθηκε με την παράγραφο 12 του 
άρθρου 19 του ν. 3208/2003 (ΦΕΚ 203 Α'), αντικαθίσταται 
ως εξής: 

«4. Οι διατάξεις του δεύτερου, τρίτου, τέταρτου και 
πέμπτου εδαφίου της παραγράφου 1 του παρόντος άρ¬ 
θρου εφαρμόζονται και για ακίνητα, τα οποία με οποια¬ 
δήποτε αιτία ανήκουν ή περιέρχονται στην κυριότητα 
του Υπουργείου Αγροτικής Ανάπτυξης και Τροφίμων, 
καθώς και για εγκαταστάσεις που χρησιμοποιούν οι 
δασικές υπηρεσίες και δεν είναι αναγκαίες σε αυτές.» 

34. α) Απαγορεύεται η μεταφορά ξυλείας ελαιοδέν- 
δρων που υλοτομήθηκαν κατά παράβαση του άρθρου 2 
του από 5.5.1926 προεδρικού διατάγματος (ΦΕΚ 190 Α') 
«Περί απαγορεύσεως, εκριζώσεως και καταστρεπτικής 
κοπής ελαιοδένδρων εν τη νήσω Κερκύρας». 

Η μεταφορά ξυλείας ελαιοδένδρων επιτρέπεται 
μόνο κατόπιν αδείας υλοτομίας, που εκδίδεται από 
τη Διεύθυνση Γεωργικής Ανάπτυξης της Νομαρχιακής 
Αυτοδιοίκησης Κέρκυρας. Όποιος μεταφέρει ξυλεία 
ελαιοδένδρων χωρίς την ανωτέρω άδεια, καθώς και 
ο ιδιοκτήτης αυτής, τιμωρούνται με ποινή φυλάκισης 
μέχρι δύο μήνες. 

β) Ξυλεία ελαιοδένδρων που μεταφέρεται χωρίς την 
ως άνω άδεια, καθώς και τα μέσα μεταφοράς αυτής, 
κατάσχονται από όργανα του Υπουργείου Οικονομίας 
και Οικονομικών, των Διευθύνσεων Γ εωργικής Ανάπτυ¬ 
ξης των οικείων Νομαρχιακών Αυτοδιοικήσεων ή του 
Λιμενικού Σώματος και το Δικαστήριο διατάσσει τη 
δήμευσή τους. 

γ) Δεν επιτρέπεται η έκδοση άδειας στις περιπτώσεις 
εκρίζωσης και καταστρεπτικής κοπής των ελαιοδέν- 
δρων, θεωρουμένης ως τέτοιας και της υλοτόμησης 
των κυριοτέρων τμημάτων των ελαιοδένδρων, δια της 
οποίας μειώνεται στο ελάχιστο η παραγωγικότητά τους 
ή καθίστανται αυτά ανενεργό επί μεγάλο χρονικό δι¬ 
άστημα. 

35. Μετά το τρίτο εδάφιο της παραγράφου 2 του 
άρθρου 2 του ν. 3147/2003 (ΦΕΚ 135 Α'), προστίθεται 
εδάφιο, που έχει ως εξής: 

«Για όσους εκ των κληρούχων της κατηγορίας αυτής 
δεν βεβαιώθηκε μέχρι τη δημοσίευση του παρόντος 
νόμου σε βάρος τους το οφειλόμενο τίμημα, δεν θα 
υπολογιστεί κατά τον προσδιορισμό του τιμήματος η 
επιβάρυνση που προβλέπεται από το δεύτερο εδάφιο 
του άρθρου 5 του από 2.8.1958 βασιλικού διατάγματος 
(ΦΕΚ 116 Α').» 

36. α) Η διάρκεια της θητείας των μελών των Διοικη¬ 
τικών Συμβουλίων και των μονομελών οργάνων διοίκη¬ 
σης των κατωτέρω νομικών προσώπων εποπτείας του 
Υπουργείου Αγροτικής Ανάπτυξης και Τροφίμων ορίζε¬ 
ται, με απόφαση του Υπουργού Αγροτικής Ανάπτυξης 
και Τροφίμων, από ένα μέχρι δύο έτη, ήτοι: 

αα) ΙΝΣΤΙΤΟΥΤΟ ΓΕΩΠΟΝΙΚΩΝ ΕΠΙΣΤΗΜΩΝ: 

Προέδρου, Αντιπροέδρου και λοιπών μελών του Διοι¬ 
κητικού Συμβουλίου. 

ββ) ΟΡΓΑΝΙΣΜΟΣ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙ¬ 
ΣΕΩΝ (ΕΛ.ΓΑ): 

Προέδρου, Αντιπροέδρου, Γ ενικού Διευθυντή και λοι¬ 
πών μελών των Διοικητικού Συμβουλίου. 

γγ) ΕΛΛΗΝΙΚΟΣ ΟΡΓΑΝΙΣΜΟΣ ΓΑΛΑΚΤΟΣ (ΕΛ.Ο.Γ.): 

Προέδρου, Αντιπροέδρου και λοιπών μελών του Δι¬ 
οικητικού Συμβουλίου, καθώς και του Γενικού Διευθυ¬ 
ντή. 

δδ) ΟΡΓΑΝΙΣΜΟΣ ΓΕΩΡΓΙΚΗΣ ΕΠΑΓΓΕΛΜΑΤΙΚΗΣ ΕΚ¬ 
ΠΑΙΔΕΥΣΗΣ, ΚΑΤΑΡΤΙΣΗΣ ΚΑΙ ΑΠΑΣΧΟΛΗΣΗΣ «ΔΗΜΗ¬ 
ΤΡΑ»: 

Προέδρου και λοιπών μελών του Διοικητικού Συμβου¬ 
λίου, καθώς και του Διευθύνοντος Συμβούλου και των 
Γενικών Διευθυντών. 

εε) ΟΡΓΑΝΙΣΜΟΣ ΠΙΣΤΟΠΟΙΗΣΗΣ ΚΑΙ ΕΠΙΒΛΕΨΗΣ ΓΕ¬ 
ΩΡΓΙΚΩΝ ΠΡΟΪΟΝΤΩΝ (Ο.Π.Ε.Γ.Ε.Π.): 

Προέδρου και λοιπών μελών του Διοικητικού Συμβου¬ 
λίου, καθώς και του Διευθύνοντος Συμβούλου και του 
Γ ενικού Διευθυντή. 

στστ) ΟΡΓΑΝΙΣΜΟΣ ΠΛΗΡΩΜΩΝ ΚΑΙ ΕΛΕΓΧΟΥ ΚΟΙ¬ 
ΝΟΤΙΚΩΝ ΕΝΙΣΧΥΣΕΩΝ, ΠΡΟΣΑΝΑΤΟΛΙΣΜΟΥ ΚΑΙ ΕΓΓΥ¬ 
ΗΣΕΩΝ (Ο.Π.Ε.Κ.Ε.Π.Ε.): 

Προέδρου, Αντιπροέδρων, Γ ενικού Διευθυντή και λοι¬ 
πών μελών του Διοικητικού Συμβουλίου. 

ζζ) ΟΡΓΑΝΙΣΜΟΣ ΑΝΤΑΣΦΑΛΙΣΗΣ ΚΑΙ ΣΥΝΤΟΝΙΣΜΟΥ 
«ΟΑΣΙΣ»: 

Προέδρου και λοιπών μελών του Διοικητικού Συμβου¬ 
λίου. 

β) Τα μέλη των Διοικητικών Συμβουλίων και τα μο¬ 
νομελή όργανα διοίκησης των νομικών προσώπων της 
περίπτωσης α', που υπηρετούν κατά τη δημοσίευση του 
νόμου αυτού, εξακολουθούν να ασκούν τα καθήκοντα 
τους μέχρι τη λήξη της θητείας τους. 

37. Η παράγραφος 2 του άρθρου 53 του ν. 2637/1998 
(ΦΕΚ 200 Α'), όπως αντικαταστάθηκε με την παράγραφο 
33 του άρθρου 24 του ν. 2945/2001 (ΦΕΚ 223 Α'), αντι¬ 
καθίσταται ως ακολούθως: 

«2. Το Διοικητικό Συμβούλιο είναι επταμελές και εκλέ¬ 
γεται από τη Γ ενική Συνέλευση των μετόχων της εται¬ 
ρείας για θητεία από ένα μέχρι δύο έτη.» 

38. Η περίπτωση γ' της παραγράφου 1 του άρθρου 8 
του ν. 1845/1989 αντικαθίσταται ως εξής: 

«γ) Αποφασίζει, ύστερα από εισήγηση του Ε.Σ. την 
εξειδίκευση της ερευνητικής πολιτικής των εθνικών Ιν¬ 
στιτούτων Αγροτικής Έρευνας, σύμφωνα με τη γενικό¬ 
τερη πολιτική της αγροτικής έρευνας του Υπουργείου 
Αγροτικής Ανάπτυξης και Τροφίμων και είναι υπεύθυνο 
για την υλοποίηση κυρίως της εφαρμοσμένης αγροτικής 
έρευνας.» 

39. Τα μέλη των Διοικητικών Συμβουλίων και τα 
μονομελή όργανα διοίκησης των νομικών προσώπων 
εποπτείας του Υπουργείου Αγροτικής Ανάπτυξης και 
Τροφίμων, των οποίων λήγει η θητεία, εξακολουθούν 
να ασκούν τα καθήκοντά τους μέχρι την αντικατάστα¬ 
σή τους και δικαιούνται μέχρι τότε να λαμβάνουν τις 
αποδοχές ή τις αποζημιώσεις που προβλέπονται για 
την άσκηση των καθηκόντων τους. 

Αρθρο 21 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνταί: 

α) Η παράγραφος 5 του άρθρου 9 και το άρθρο 14 
του ν.1845/1989, όπως τα άρθρα αυτά αντικαταστάθηκαν 
με την παράγραφο 9 του άρθρου 26 του ν. 2945/2001 
και την παράγραφο 9 του άρθρου 32 του ν. 2040/1992, 
αντίστοιχα. 


β) Το τρίτο εδάφιο της παραγράφου 2 του άρθρου 
41 του ν. 2637/1998. 

γ) Η παράγραφος 12 του άρθρου 13 του ν. 3147/2003. 

δ) Η με αριθμό 264757/19.9.2003 απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης και Γεωργίας «Αναδιάρθρωση των Περιφερειακών 
Μονάδων - Κανονισμός Οργανωτικής Διάρθρωσης και 
Λειτουργίας του ΕΘ.Ι.ΑΓ.Ε. (Ν.Π.Ι.Δ.)» (ΦΕΚ 1378 Β'). 

ε) Κάθε άλλη γενική ή ειδική διάταξη που είναι αντίθε¬ 
τη ή ρυθμίζει διαφορετικά τα θέματα που ρυθμίζονται 
με τις διατάξεις του παρόντος νόμου. 

Αρθρο 22 

1. Από την έναρξη ισχύος του παρόντος, καταργούνται 
οι διατάξεις των άρθρων 1, 2, 3, 4 και της παρ. 1 του 
άρθρου 23 του ν. 3212/2003 (ΦΕΚ 308 Α'). 

2. Το π.δ. 8/13.7.1993 (ΦΕΚ 795 Δ') και οι λοιπές δια¬ 
τάξεις που ρυθμίζουν θέματα έκδοσης και εκτέλεσης 
οικοδομικών αδειών εξακολουθούν να ισχύουν. 

Άρθρο 23 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, εκτός αν ορί¬ 
ζεται διαφορετικά στις επί μέρους αυτού διατάξεις. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 13 Οκτωβρίου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 


ΑΝΑΠΤΥΞΗΣ 

Δ. ΣΙΟΥΦΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Μ. ΓΙΑΝΝΑΚΟΥ 

ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΕΥΑΓΓ. ΜΠΑΣΙΑΚΟΣ 

ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ 

Μ.-Γ. ΛΙΑΠΗΣ 


ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Π. ΠΑΝΑΓΙΩΤΟΠΟΥΛΟΣ 

ΔΙΚΑΙΟΣΥΝΗΣ 

ΑΝ. ΠΑΠΑΛΗΓΟΥΡΑΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΕΜΜ. ΚΕΦΑΛΟΓΙΑΝΝΗΣ 

Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 17 Οκτωβρίου 2005 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θΐ.οτ - θ-ιτιθΜ: \λ/θ6γτι351:θγ @ βί.ςΐΓ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ -Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


( 2410 ) 597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-ΐΌπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίοχ: 210 - 4071010 ίπΙθΓΠβΙ : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από τοίηίβι-ηεί 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190 € 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250€ 645€ 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 Θυτο, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυτο. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













